ഇ.പി ജയരാജന് നാളെ വീണ്ടും മന്ത്രിയായി സത്യപ്രതിജ്ഞ ചെയ്യും | VygaNews\nഇ.പി ജയരാജന് നാളെ വീണ്ടും മന്ത്രിയായി സത്യപ്രതിജ്ഞ ചെയ്യും\nതിരുവനന്തപുരം: മുന് മന്ത്രി ഇ.പി ജയരാജന് വീണ്ടും മന്ത്രിസഭയിലേക്ക്. മന്ത്രിസഭ പുനസംഘടിപ്പിക്കുന്നതിനുള്ള സി.പി.എം നിര്‍ദ്ദേശത്തിന് എല്...\nതിരുവനന്തപുരം: മുന് മന്ത്രി ഇ.പി ജയരാജന് വീണ്ടും മന്ത്രിസഭയിലേക്ക്. മന്ത്രിസഭ പുനസംഘടിപ്പിക്കുന്നതിനുള്ള സി.പി.എം നിര്‍ദ്ദേശത്തിന് എല്.ഡി.എഫിന്റെ അംഗീകാരം ലഭിച്ചു.\nനാളെ രാവിലെ 10 മണിക്ക് രാജ്ഭവനില് വച്ച് ഇ.പി ജയരാജന് വീണ്ടും മന്ത്രിയായി സത്യപ്രതിജ്ഞ ചെയ്യും. തുടര്‍ന്ന് 11 മണിക്ക് മന്ത്രിസഭായോഗത്തില് പങ്കെടുക്കും. നേരത്തെ കൈകാര്യം ചെയ്തിരുന്ന വ്യവസായം, വാണിജ്യം, യുവജനക്ഷേമം, കായികം എന്നീ വകുപ്പുകള് തന്നെ അദ്ദേഹത്തിന് ലഭിക്കും.\nസി.പി.എമ്മിന് ഒരു മന്ത്രിസ്ഥാനം കൂടി ലഭിക്കുമ്പോള് സി.പി.ഐക്ക് ക്യാബിനറ്റ് പദവിയോടെ ചീഫ് വിപ്പ് സ്ഥാനം നല്‍കുന്നതിനും എല്.ഡി.എഫില് ധാരണയായി.\nVygaNews: ഇ.പി ജയരാജന് നാളെ വീണ്ടും മന്ത്രിയായി സത്യപ്രതിജ്ഞ ചെയ്യും


തേജസ് എക്സ്പ്രസ് കേരളത്തിലേക്ക്.. – Onmalayalam\nതേജസ് എക്സ്പ്രസ് കേരളത്തിലേക്ക്..\nMarch 3, 2020 March 3, 2020 Web Desk\t0 Comments Indian railway, private train, Tejas Express\nഇന്ത്യൻ റെയിൽവേയുടെ ആദ്യ സ്വകാര്യ ട്രെയിനായ തേജസ് എക്‌സ്‌പ്രസ് കേരളത്തിലേക്ക് വരുന്നു. മംഗളൂരു-–-കോയമ്പത്തൂർ പാതയിൽ സർവ്വീസ് നടത്താനാണ് തീരുമാനം. ആഴ്ചയിൽ തിങ്കളാഴ്ച ഒഴികെയുള്ള ദിവസങ്ങളിൽ സർവീസുണ്ടാകും. 2000 രൂപയിൽ അധികമായിരുക്കും ടിക്കറ്റ് ചാർജ്.\nരാവിലെ ആറിന് മംഗളൂരുവിൽനിന്ന് പുറപ്പെടുന്ന ട്രെയിൻ 12.10ന് കോയമ്പത്തൂരിലെത്തും. തിരികെ 2.30ന് കോയമ്പത്തൂരിൽ നിന്ന് പുറപ്പെട്ട് രാത്രി 8.40ന് മംഗളൂരുവിലെത്തും. ആറുമണിക്കൂർകൊണ്ട് മംഗളുരുവിൽ നിന്ന് കോയമ്പത്തൂരിലെത്താം. സൗജന്യ യാത്രയോ നിരക്കിളവോ ലഭിക്കില്ല.\nമികച്ച നിലവാരമുള്ള കോച്ചുകൾക്കൊപ്പം സിസിടിവി ക്യാമറ,വൈഫൈ സംവിധാനം എന്നിവയാണ് തേജസിന്‍റെ പ്രത്യേകത. ഓരോ സീറ്റിലും എല്‍ഇഡി ടെലിവിഷന്, ജര്‍മന് സാങ്കേതിക വിദ്യയോടെയുള്ള കോച്ചുകള്, വൈഫൈ, കോഫി മെഷീന് എന്നിവയും ഉണ്ട്. ട്രെയിൻ സ്റ്റേഷനിൽ എത്തുന്നതിന് അൽപ്പം മുമ്പ് മാത്രമേ ഡോർ തുറക്കൂ.\nമികച്ച ഭക്ഷണം ജീവനക്കാർ എത്തിക്കും. ട്രെയിൻ വൈകിയാൽ മണിക്കൂറിൽ 100 രൂപ വീതം തിരികെ ലഭിക്കും. അഹമ്മദാബാദ്–- മുംബൈ റൂട്ടിലാണ് ഇപ്പോൾ ട്രെയിൻ സർവീസ് നടത്തുന്നത്.\n← ഇന്ന് ലോക കേൾവിദിനം : ശ്രദ്ധിക്കാത്തവർ വിലകൊടുക്കേണ്ടിവരും\nനോ പറഞ്ഞതുകൊണ്ട് മാത്രം ഞാൻ നിരവധി സിനിമകളിൽ നിന്ന് മാറ്റിനിർത്തപ്പെട്ടു →\nകൊറോണക്കാലത്തെ കൈ കഴുകൽ.. നീരജ്-നിരഞ്ജന് ഭാഗം 2


ചൂരക്കറി ഇഷ്ടമാണോ. എന്നാൽ ഇന്ന് സ്പെഷലായി ചേമ്പിൻ താള് ചൂരക്കറി തയ്യാറാക്കാം. - Ruchi Melam\nചൂരക്കറി ഇഷ്ടമാണോ. എന്നാൽ ഇന്ന് സ്പെഷലായി ചേമ്പിൻ താള് ചൂരക്കറി തയ്യാറാക്കാം.\nചൂര മീൻ നമ്മൾ കറി വയ്ക്കാറുണ്ടാവാം. എന്നാൽ ചേമ്പിൻ താള്ചൂരക്കറി ഉണ്ടാക്കിയിട്ടുണ്ടോ. ഇല്ലെങ്കിൽ ഇതുപോലെ ഒന്ന് ട്രൈ ചെയ്തു നോക്കു. അധികം ചേരുവകൾ ഒന്നും തന്നെ വേണ്ട. അപ്പോൾ എന്തൊക്കെ ചേരുവകൾ വേണമെന്ന് നോക്കാം.\nചേമ്പിൻ താള് – 1 എണ്ണം, ചൂരമീൻ- 10 ക്ഷണം, മഞ്ഞൾപൊടി- 1 ടീസ്പൂൺ, മുളക്പൊടി-3ടേബിൾ സ്പൂൺ, ഉലുവ- 1 ടീസ്പൂൺ, പച്ചമുളക് –2എണ്ണം, ഇഞ്ചി- ചെറിയ കഷണം, വെളുത്തുള്ളി – 10 എണ്ണം, കറിവേപ്പില, ചെറിയ ഉള്ളി –5എണ്ണം, പുളി- ചെറിയ കഷണം. ഇനി നമുക്ക് തയ്യാറാക്കി എടുക്കാം.\nഇതിനായി ആദ്യം ചൂര മീനെടുത്ത് കഴുകി വൃത്തിയാക്കി എടുക്കുക. പിന്നെ ഒരു പാനെടുത്ത് ഗ്യാസിൽ വച്ച് കത്തിക്കുക. ചൂടായി വരുമ്പോൾ അതിൽ വെളിച്ചെണ്ണ ഒഴിച്ച് കൊടുക്കുക. ശേഷം വെളുത്തുള്ളി, ഇഞ്ചി ചേർത്ത് വഴറ്റുക. പിന്നെ ചെറിയ ഉള്ളി ചേർത്ത് വഴറ്റുക. ശേഷം ചേമ്പിൻ താള് മുറിച്ച് ചേർക്കുക. നല്ല രീതിയിൽ വഴറ്റുക. പിന്നെ കറിവേപ്പിലയും കൂടി ചേർക്കുക.\nപിന്നെ മസാലകളായ മഞ്ഞൾപൊടി, മുളക്പൊടിയും, ഉലുവപ്പൊടിയും ചേർത്ത് മിക്സാക്കുക. നല്ല രീതിയിൽ പാകമായ ശേഷം ഇറക്കി വയ്ക്കുക. കുറച്ചു തണുത്തതിനു ശേഷം മിക്സിയുടെ ജാറിലിട്ട് അരച്ചെടുക്കുക. പിന്നെ ഒരു മൺചട്ടി എടുത്ത് ഗ്യാസിൽ വയ്ക്കുക. ചട്ടി ചൂടായി വരുമ്പോൾ അതിൽ വെളിച്ചെണ്ണ ഒഴിക്കുക. ശേഷം കടു ചേർത്ത് പൊട്ടിക്കുക. ശേഷം പച്ചമുളകും, കറിവേപ്പിലയും ചേർക്കുക. പിന്നെ അരച്ചെടുത്തത് ചേർത്ത് മിക്സാക്കുക. ശേഷം ആവശ്യത്തിന് വെള്ളം ഒഴിച്ച് മിക്സാക്കുക.\nകുറച്ച് തിളച്ചു വരുമ്പോൾ കഴുകി വച്ച ചൂര മീൻ ഇട്ട് കൊടുക്കുക. പാകത്തിന് ഉപ്പ് ഇട്ട് കൊടുക്കുക. തിളച്ചതിനു ശേഷം മീഡിയം ഫ്ലെയ്മിൽ മൂടി വച്ച് വേവിക്കുക. ഒരു പതിനഞ്ച് മിനുട്ടെങ്കിലും വയ്ക്കുക. ശേഷം തുറന്നു നോക്കി രുചി നോക്കുക. പിന്നെ ഇറക്കി വയ്ക്കുക. അങ്ങനെ രുചികരമായ ചേമ്പിൻ താള്ചൂരക്കറി റെഡി. സെർവ്വിംങ് പാത്രത്തിലേക്ക് മാറ്റി കഴിച്ചു നോക്കു. ഒരു ഒന്നൊന്നര ടേസ്റ്റാണ് കിട്ടോ.


ബാജിയുടെ കഥകള്: 2009\nഅവതാരിക - ബെന്യാമിന് - ബാജിയുടെ 25 കഥകള്\nസൂക്ഷ്‌മ പ്രപഞ്ചത്തില് നിന്നുള്ള കഥകള് - ബെന്യാമിന്\nഅറിയാത്തെ ലോകത്തിന്റെ കൌതുക കഥകള് വായനക്കാരനില് എത്തിക്കുക എന്ന ദൌത്യമാണ് ഓരോ എഴുത്തുകാരനും തന്റെ കഥയെഴുത്തിലൂടെ നിര്‍വ്വഹിക്കുന്ന പ്രാഥമിക ധര്‍മ്മം.\nവായനക്കാരന്റെ സാധാരണ ദൃഷ്‌ടികള്‍ക്ക് പിടിച്ചെടുക്കാനാവാത്ത രണ്ടുതരം ലോകങ്ങളാണ് നമുക്കു മുന്നിലുള്ളത്. അകലെയുള്ളതും ദൃഷ്‌ടിപഥത്തില് എത്താത്തതുമായ ഒരു ലോകം. അടുത്തുള്ളതും നമ്മള് കാണാതെ പോകുന്നതുമായ മറ്റൊരു ലോകം. ഈ രണ്ടു ലോകങ്ങളേയും കഥകളില് എത്തിക്കാന് കഥാകാരന് തിരഞ്ഞെടുക്കുന്ന മാപിനികള് വ്യത്യസ്‌തമാണ്. ഒന്നിനു വേണ്ടത് ദുരദര്‍ശിനിയാണെങ്കില് അടുത്തതിന് വേണ്ടത് സൂക്ഷ്‌മദര്‍ശിനിയാണ്. ദൂരദര്‍ശിനികളാകട്ടെ അതിന്റെ വീക്‌ഷണ പരിധി അനുസരിച്ച് വ്യത്യസ്‌തതരം കാഴ്‌ചകളേയും അകലങ്ങളേയുമാണ് പിടിച്ചെടുക്കുന്നത്. സൂക്‌ഷമദര്‍ശിനികള് അതിന്റെ സ്വഭാവമനുസരിച്ച് കാണുന്ന കാഴ്‌ചകളെ വ്യത്യസ്‌ത വലുപ്പത്തില് കാണിച്ചു തരുന്നു. ഈ കാഴ്‌ചയുടെ വ്യത്യാസമാണ് ഓരോ എഴുത്തുകാരനെയും മറ്റൊരാളില് നിന്ന് വ്യത്യസ്‌തനാക്കി നിര്‍ത്തുന്ന ഘടകം. താന് കണ്ട കാഴ്‌ചകളെ വായനക്കാരന് കാണാവുന്ന ദൃശ്യപരിധിയിലേക്കു കൊണ്ടുവരുന്നതിലുമുണ്ട് ഓരോ എഴുത്തുകാരനും വ്യതിയാനങ്ങളും വ്യതിരിക്‌തതകളും.\nഒരു ചിത്രകാരനും ഒരിക്കലും ഒരു ആനയെ അതിന്റെ യഥാര്‍ത്ഥ വലുപ്പത്തിലും ഒരു ഈച്ചയെ അതിന്റെ യഥാരത്ഥ ചെറുപ്പത്തിലും വരയ്‌ക്കാറില്ലല്ലോ. ഈ ചെറുതാക്കലും വലുതാക്കലും കഥയിലും സംഭവിക്കുന്നുണ്ട്. ഏതാണതിനു പറ്റിയ അളവുകോല് എന്ന് നിശ്‌ചയിക്കുന്നത് എഴുത്തുകാരന്റെ സംവേദനശീലവുമായി ബന്ധപ്പെട്ടിരിക്കുന്നു.\nഒരു പുതിയ എഴുത്തുകാരന്റെ കഥകളിലൂടെ കടന്നു പോകുമ്പോള് ഏതൊക്കെതരം മാപിനികളും ദര്‍ശിനികളും ഉപയോഗിച്ചാണ് അയാള് തന്റെ കഥകള് സൃഷ്‌ടിച്ചിരിക്കുന്നത് എന്നന്വേഷിക്കുന്നത് കൌതുകകരമായിരിക്കും.\nബാജിയുടെ ആദ്യകഥാസമാഹാരത്തിലെ കഥകളെ ആ രിതിയില് വായിക്കുമ്പോള് നമുക്കു ചുറ്റും നിത്യവും സംഭവിക്കുന്നതും എന്നാല് നമ്മുടെ സാധാരണ നേത്രങ്ങള് പിടിച്ചെടുക്കാത്തതുമായ കാഴ്‌ചകളെ നമ്മുടെ മുന്നില് എത്തിക്കുന്ന, സൂക്ഷ്‌മദര്‍ശിനി തന്റെ കണ്ണുകളില് പിടിപ്പിച്ച ഒരു കഥാകാരനെ നമുക്ക് കാണാനാവുന്നു. ആ കാഴ്‌ചകള് വരച്ചിടുന്ന പ്രതലമാകട്ടെ ചിലപ്പോള് അതിശയോക്‌തിയുടെയും ചിലപ്പോള് ന്യൂനോക്‌തിയുടെയും ചിലപ്പോള് നേര്‍ക്കാഴ്‌ചയുടേതുമാണ്. വായനക്കാരന്റെ ഗൃഹാതുര സ്വപ്‌നങ്ങളെ തൃപ്‌തിപ്പെടുത്തുന്ന ഹരിതശാദ്വല ഭൂലികളോ ചിത്രങ്ങളോ ബാജിയുടെ കഥകളില് കാണാനാവില്ല. ഗള്‍ഫിന്റെ വരണ്ടതും വിളറിയതുമായ കാഴ്‌ചകളാണ് അവയില് ഏറെയും.\nബാജിയുടെ കഥകളില് വിശദാംശങ്ങളുടെ ഇഴയലുകളില്ല. അവ ഒറ്റക്കാഴ്‌ചയിലൊതുങ്ങുന്ന സ്‌നാപ്‌ഷോട്ട് ചിത്രങ്ങളാണ്. ബാജിയുടെ കഥകളില് പ്രണയത്തിന്റെയും വിരഹത്തിന്റെയും സങ്കല്‌പഭൂമികളില് മേയുന്ന കാല്പനീക മനസ്സുകളെ കണ്ടെത്താനാവില്ല. അതില് പിടിച്ചു നില്‍പ്പിനും പണസമ്പാദനത്തിനുമായി ജീവിതം തന്നെ മാറ്റിവച്ചിരിക്കുന്നവരുടെ നേര്‍ചിത്രങ്ങളെയുള്ളു.\nബാജിയുടെ കഥകളില് അമാനുഷികരും തത്വചിന്തകരും ബൌദ്ധികാന്വേഷകരും ചരിത്രകുതുകികളും ഇല്ല. അവിടെ പച്ച മനുഷ്യരും സാധാരണ ചിന്തക്കാരും തന്റെ ജീവിതത്തിനപ്പുറം ചരിത്രമോ സാമൂഹിക പ്രതിബദ്ധതയോ ഇല്ലാത്തവ്രുമേയുള്ളൂ. അങ്ങനെയാണ് ബാജിയുടെ കഥകള് ഇന്നിന്റെ ലോകത്തിനെ, അതിന്റെ വിക്ഷണത്തെ, അതിന്റെ ഹൃസ്വദൃഷ്‌ടിയെ, അതിന്റെ ചരിത്രശൂന്യതയെ, അതിന്റെ അരാഷ്‌ടികതയെ കൃത്യം പ്രതിഫലിപ്പിക്കുന്ന സമകാലികകഥകളായി മാറുന്നത്.\nബാജിയുടെ കഥകളിലെ മിക്ക കഥ പാത്രങ്ങള്‍ക്കും പേരികളില്ല. അതുകൊണ്ടു തന്നെ അതാരിലേക്കും പ്രത്യേകം കൈ ചൂണ്ടുന്നില്ല. അതു ആരുടെയെങ്കിലും കഥകള് ആവുന്നില്ല. പകരം ഞാനോ നിങ്ങളോ ആകാവുന്ന ഇടത്തിലാണ് ആ കഥാപാത്രങ്ങളുടെ നില്‌പ്. അങ്ങനെ ആ കഥകള് അവനവനിലേക്ക് ചൂണ്ടുന്നതു അവനവനിലേക്ക് നീളുന്നതു അവനവന്റെ കാഴ്‌ചകളെ കാണിക്കുന്നതുമായ കാഴ്‌ചകളായി മാറുന്നു.\nബാജിയുടെ ഭഷയിലുമുണ്ട് ഈ വ്യതിരക്‌തത. അത് എനിക്കും അവനും ഇടയിലുള്ള ഒരു പ്രത്യേക ശൂന്യസ്‌ഥകത്താണ് നില്‍ക്കുന്നത്. ഈ കഥകളില് ഞാനാണുള്ളതെന്ന കുമ്പസാരമോ അവനാണുള്ളതെന്നുള്ള കുറ്റപ്പെടുത്തലോ അതുകൊണ്ടുതന്നെ സാധ്യമല്ല.\nഈ സമൂഹത്തിലെ ആരെയും ഏതു കഥാസ്ഥനത്തും പ്രതിഷ്‌ഠിക്കാവുന്ന തരം അനുവദനീയതയാണ് ഈ കഥകളില് കാണുന്നത്.\nഒരു കഥാസമാഹാരം പരിചയപ്പെടുത്തുമ്പോള് ഇത്തരം പൊതു നിരീക്ഷണങ്ങള്‍ക്കപ്പുറമുള്ള അതിസൂക്ഷ്‌മവായന ഉചിതമല്ല. അത് സംഭവിക്കേണ്ടത് ഓരോ വായക്കാരന്റെയും മനസ്സിനുള്ളിലാണ്. അതിനപ്പുറമുള്ള വായനകളും പരിചയപ്പെടുത്തലും യഥാര്‍ത്ഥവും സത്യസന്ധവുമായ വായനയ്‌ക്കുമേല് അവതാരകന്റെ ചിന്തകളും വീക്ഷണങ്ങളും കുത്തിവയ്‌ക്കുന്നതിലേ കലാശിക്കൂ. അത് വായനക്കരന്റെ സ്വാതന്ത്ര്യത്തോടു ചെയ്യുന്ന അനീതിയാണ്.\nപരിചിതനായ ഒരു എഴുത്തുകാരന്റെ വിവിധ കൃതികള് വായിക്കുമ്പോള് ഒരു പരിചിത പ്രപഞ്ചത്തിന്റെ വിവിധ കാഴ്‌ചകള് നാം കാണുക മാത്രമാണ് ചെയ്യുന്നത്. എന്നാല് ഒരു പുതിയ എഴുത്തുകാരന്റെ കൃതി വായിക്കുമ്പോള് നമുക്ക് അപരിചിതമായ ഒരു പുതിയ പ്രപഞ്ചത്തെ നാം പരിചയപ്പെടുകയാണ് ചെയ്യുന്നത്. അതുകൊണ്ടാണ് പുതിയ വായനകള് നമ്മെ കൂടുതല് ആകര്‍ഷിക്കേണ്ടത് അനിവാര്യമാകുന്നത്.\nബാജിയുടെ കഥകള് ഇതുവരെ നാന് കണ്ടിട്ടില്ലാത്ത ഒരു പുതിയ ലോകത്തിനെ, പുതിയ കാഴ്‌ചയെ പ്രദാനം ചെയ്യും എന്ന വിശ്വാസത്തോടെ.\nഎഴുതിയത് ബാജി ഓടംവേലി at 9:10 AM 13 comments:\nമാധവനും മല്ലികയും ആ വലിയ മരത്തിന്റെ തണലില് ഇരിക്കുകയായിരുന്നു.\nമാധവന് മല്ലികയുടെ കൈ പിടിച്ച് എന്തൊക്കയോ പറയുന്നുണ്ട്. മാധവന് കൈനോട്ടം വശമുണ്ടാകും. മല്ലികയുടെ ഭൂതം ഓര്‍മ്മിപ്പിക്കുകയും ഭാവി പ്രവചിക്കുകയുമാകാം.\nഅവര് തമ്മില് പ്രണയമൊന്നുമല്ല. നിലാവുണ്ടായിരുന്നെങ്കില് പ്രണയത്തിലേക്കും അതിനപ്പുറത്തേക്കും വളരാന് സാധ്യതയുള്ള ഒരു സൌഹൃദം. ഒരു വെറും ആണ് - പെണ് സൌഹൃദം മാത്രം.\nഞാനൊരു കരടിയുടെ മുഖം‌മൂടിവെച്ച് അവരുടെ മുമ്പില് ചാടിവീണും.\nമാധവന് ഒറ്റച്ചാട്ടത്തിന് മരത്തിന്റെ കൊമ്പില് കയറി.\nമല്ലിക ചത്തതുപോലെ തറയില് മലര്‍ന്നു കിടന്നു. കരടി മണത്തുനോക്കി. ശവത്തിന്റെ മണമൊന്നുമില്ല. മല്ലിക ശ്വാസം പിടിച്ച് കിടക്കാന് നന്നേ പണിപ്പെടുന്നുണ്ട്.\nകരടി മല്ലികയ്യുടെ ചെവിയില് പറഞ്ഞു. “ആപത്തില് സഹായിക്കുന്നവനാണ് യഥാര്‍ത്ഥ കൂട്ടുകാരന്. മാധവനെ വിശ്വസിക്കാന് കൊള്ളില്ല നീ എന്റെ കൂടെ പോരു...”\nകരടി മല്ലികയേയും ചുമലിലേറ്റി കടല്‍ക്കരയിലേക്ക് പോയി.\nഞാന് കരടിയുടെ മുഖം‌മൂടി കടലിലേക്ക് വലിച്ചെറിഞ്ഞ് പൊട്ടിച്ചിരിച്ചു\nമല്ലികയെ ഇക്കിളിയിട്ട് പൊട്ടിച്ചിരിപ്പിക്കാന് ശ്രമിച്ചു\nകടല്‍ക്കരയില് നല്ല നിലാവുണ്ടായിരുന്നു.\nപെട്ടെന്ന് നാല് മുഖമൂടികള് ഞങ്ങളുടെ മുമ്പില് ചാടി വീണു. അവര് മുഖം‌മൂടികള് അല്ലായിരുന്നു. മുഖമില്ലാത്തവരായിരുന്നു.\nഞാനും മല്ലികയും മരിച്ചതു പോലെ ശ്വാസം പിടിച്ച് മലര്‍ന്നു കിടന്നു.\nമുഖമില്ലാത്തവര് നാലു പേരും ചേര്‍ന്ന് മല്ലികയെ പൊക്കിയെടുത്തു. ഞങ്ങള് മരിച്ചവരേപ്പോലെ അഭിനയിക്കുകയല്ലേ നിലവിളിക്കാന് പാടില്ലല്ലോ!\nഒരു മുഖമില്ലാത്തവന് അവളുടെ ഹാന്‍ഡ് ബാഗ് കാലിയാക്കി എന്റെ നേരെ വലിച്ചെറിഞ്ഞു.\nദുഷ്‌ടന്മാര് അവര് മല്ലികയേയും കൊണ്ട് പോകുകയാണ്.\nമുഖമില്ലാത്തവര് കട്ടാളന്മാരാണ്, കാടത്തം കാണിക്കാന് മടിയില്ലാത്തവര്.\nമുഖമില്ലാത്തവര്‍ക്ക് അമ്മ – പെങ്ങന്മാര് ഇല്ലേ ?\nഅവരെന്റെ മല്ലികയേയും കൊണ്ട് പോകുകയാണോ ?\nഈ മുഖമില്ലാത്തവര് ദുഷ്‌ടന്മാരാണ് അവര് അവളെ പിച്ചിചീന്തുമെന്ന് ഉറപ്പാണ്.\nഎങ്കിലും എനിക്ക് എന്തു ചെയ്യാനാവും.\nഞാനും മരിച്ചതായി അഭിനയിക്കുകയാണ്.\nശ്വാസം വിടുന്നതുപോലും ആരും അറിയാതെ വേണം.\nമല്ലികയും മുഖമില്ലാത്തവരും കാഴ്‌ചയില് നിന്നും മറഞ്ഞപ്പോള് ഞാന് എഴുന്നേറ്റ് വീട്ടിലേക്ക് ഓടി.\nമുഖമില്ലാത്തവര് ഉപേക്ഷിച്ച മല്ലികയുടെ കാലിയാക്കിയ ഹാന്‍ഡ് ബാഗ് അവളുടെ ഓര്‍മ്മയ്ക്കായ് എടുക്കാന് മറന്നില്ല.\nവീട്ടിലെത്തിയ ഉടന് തന്നെ മല്ലികയുടെ ഉപേക്ഷിക്കപ്പെട്ട ഹാന്‍ഡ് ബാഗ് എന്റെ സഹോദരിക്ക് സമ്മാനമായിക്കൊടുത്തു.\nബാത്തുറൂമില് കയറി എടുത്തുവെച്ചിരുന്ന വെള്ളത്തില് മുഖമൊന്നു കഴുകിയപ്പോളാണ് ആശ്വാസമായത്.\nനടന്നതൊക്കെയും സ്വപ്‌നമാണെന്ന് വിശ്വസിക്കാന് ശ്രമിച്ചു.\nവെറുതേ കണ്ണാടിയിലേക്ക് നോക്കി.\nഎനിക്കും മുഖം ഉണ്ടായിരുന്നില്ല.\nകൈകൊണ്ട് തപ്പി നോക്കി....\nഇല്ല .... എനിക്കും മുഖം ഇല്ല....\nഅവിടെ വെറും ശൂന്യത മാത്രം.\nകരടിയുടെ മുഖം‌മൂടിയുണ്ടായിരുന്നത് കടലില് വലിച്ചെറിഞ്ഞ് പൊട്ടിച്ചിരിച്ചതോര്‍മ്മവന്നു.\nഇത് കണ്ണാടിയുടെ കുഴപ്പമാണ് .\nഈ കണ്ണാടി മുഖം നോക്കാന് കൊള്ളീല്ല.\nകണ്ണാടി വലിയ ശബ്‌ദത്തോടെ ഞാന് എറിഞ്ഞുടച്ചു.\nകണ്ണാടി പൊട്ടിച്ചിതറുന്ന ശബ്‌ദം കേട്ട് ചിരിക്കാന് ശ്രമിച്ചു.\nഎഴുതിയത് ബാജി ഓടംവേലി at 12:25 AM 10 comments:\nഎഴുതിയത് ബാജി ഓടംവേലി at 8:57 AM 31 comments:


ലേഖനം:കാലിത്തൊഴുത്തിലല്ല ഹൃദയത്തിൽ പിറക്കട്ടെ യേശു | ബിജു പി. സാമുവൽ,ബംഗാൾ – Kraisthava Ezhuthupura\nLast updated Dec 30, 2018 539\nടെലിവിഷനിൽ വന്ന ഒരു പരസ്യ വാചകം ഇങ്ങനെ?.. “ക്രിസ്തുമസ് ട്രീ, കേക്ക്, കാർഡ്, നക്ഷത്രം, സമ്മാനങ്ങൾ എന്നിവയില്ലാതെ നിങ്ങൾക്ക് ക്രിസ്തുമസിനെപ്പറ്റി ചിന്തിക്കാനാവുമോ?”. പരസ്യക്കാർ പ്രതീക്ഷിക്കുന്ന ഉത്തരം ‘ഇല്ല’ എന്ന് തന്നെയാണ്. ക്രിസ്തുമസ് കാലത്തെ ഏറ്റവും വലിയ താരമായി സാന്റാക്ലോസിനെ ആളുകൾ ഏറ്റെടുക്കുന്നു. ചിലർക്ക് ക്രിസ്തുമസ് എന്നാൽ വയറുനിറയെ മദ്യം കഴിച്ച് ഉല്ലസിക്കാനും, ഉന്മാദിക്കാനുമുള്ള സമയമാണ് . ഏറ്റവും ദു:ഖകരമായ വസ്തുത ഇന്നത്തെ ക്രിസ്തുമസിൽ നിന്ന് യേശുക്രിസ്തു പുറത്താക്കപ്പെട്ടിരിക്കുന്ന എന്നതാണ് .\nഭീകരത, ആഗോളതാപനം, ജലദൗർലഭ്യം, ആരോഗ്യ പ്രശ്നങ്ങൾ എന്നിവയൊക്കെ ലോകം നേരിടുന്ന വിവിധ പ്രശ്നങ്ങളിൽ ചിലതാണ്. എന്നാൽ മനുഷ്യന്റെ ഏറ്റവും വലിയ പ്രശ്നം എന്താണ്? ദൈവം തന്റെ സ്വരൂപത്തിലും സാദ്യശ്യത്തിലും നിർമ്മിച്ച മനുഷ്യൻ സൃഷ്ടാവായ ദൈവത്തിൽ നിന്നും അകന്നു . ദൈവത്തിൽ നിന്നും മനഃപൂർവ്വം അകന്ന മനുഷ്യൻ തിന്മയുടെ കൂത്തരങ്ങായി മാറി. അക്രമം, അരാജകത്വം, ആത്മഹത്യ, ലൈംഗിക വൈകൃതങ്ങൾ, സ്ത്രീപീഡനം, വിവാഹമോചനം ഒക്കെ അനുദിനം പെരുകുന്നു. “ദൈവത്തിന്റെ സ്വന്തം നാട്” എന്ന പുകൾപെറ്റ കേരളം മദ്യപാനത്തിന്റെയും ലഹരിയുടെയും കേന്ദ്രമായി മാറി കഴിഞ്ഞു. വിദ്യാർത്ഥികൾ അഭ്യസ്തവിദ്യരായ കിരാതന്മാരായി അധ:പതിക്കുന്നു . എങ്ങും അസ്വസ്തകൾ. സമ്പത്തും സൗഭാഗ്യങ്ങളും പ്രശസ്തിയുമുണ്ടെങ്കിലും അശാന്തിയും പേറി ചിരിക്കാതെ ഭീതിയോടെ നടക്കുന്ന മനഷ്യർ . താല്ക്കാലിക ആശ്വാസത്തിനായി മദ്യത്തിലേക്ക് തിരിയുന്നവർ കൂടുതൽ നാശത്തിലേക്ക് നിപതിക്കുന്നു .\nമതങ്ങൾ, ആചാരാനുഷ്ടാനങ്ങൾ, തീർത്ഥയാത്രകൾ, പുണ്യകർമ്മങ്ങൾ, തത്വചിന്തകൾ ഒക്കെ മനുഷ്യന് സമാധാനം നല്കുന്നതിൽ പരാജയപ്പെട്ടുകഴിഞ്ഞു.\nഅവിടെയാണു യേശുക്രിസ്തുവിന്റെ പ്രാധാന്യം. ക്രിസ്തുവിന്റെ ജനന സമയത്തു ആട്ടിടയന്മാർക്ക് ദൂതൻ നൽകിയ സന്ദേശം ഇതാണ്. ” ഭയപ്പെടേണ്ട, സർവ്വ ജനത്തിനും ഉണ്ടാകുവാനുള്ള മഹാസന്തോഷം ഞാൻ നിങ്ങളോട് അറിയിക്കുന്നു. കർത്താവായ ക്രിസ്തു എന്ന രക്ഷിതാവ് ഇന്ന് ദാവീദിന്റെ പട്ടണത്തിൽ നിങ്ങൾക്കായി ജനിച്ചിരിക്കുന്നു ” . സ്വർഗ്ഗീയ സൈന്യത്തിന്റെ പാട്ട് ശ്രദ്ധിക്കുക: “അത്യുന്നതങ്ങളിൽ ദൈവത്തിന് മഹത്വം, ഭൂമിയിൽ ദൈവപ്രസാദമുള്ള മനുഷ്യർക്ക് സമാധാനം”. യേശുക്രിസ്തു വന്നത് ലോകത്തിന് മഹാസന്തോഷവും സമാധാനവും നല്ക്കാനാണ് .\nകേരളത്തിൽ മനുഷ്യദൈവങ്ങൾ വർദ്ധിച്ചു കൊണ്ടിരിക്കുന്നു . എന്നാൽ ഇവിടെയിതാ, ദൈവമായ യേശുക്രിസ്തു മനുഷ്യനായി പിറന്നു, ഇമ്മാനുവേൽ, ദൈവം നമ്മോടു കൂടെ.\nഏറ്റവും സാധാരണ ജനനം യേശു തിരഞ്ഞെടുത്തു . മുപ്പത്തിമൂന്നര വർഷം ജീവിച്ച് ആളുകൾക്ക് നന്മ ചെയ്തു, ദു:ഖിതരെ ആശ്വസിപ്പിച്ചു , രോഗികളെ സൗഖ്യമാക്കി, മരിച്ചവരെ ഉയർപ്പിച്ചു, പിന്നെ മാനവരാശിയുടെ പാപപരിഹാരത്തിനായി ക്രൂശുമരണം വരിച്ചു . എന്നാൽ അത് അവസാനമായിരുന്നില്ല . മരണത്തെ ജയിച്ച് യേശു ഉയർത്തെഴുന്നേറ്റു . മരണത്തിനപ്പുറമുള്ള ജീവിതത്തെപ്പറ്റി ആളുകൾക്ക് പ്രത്യാശ നല്കുന്നത് യേശുക്രിസ്തുവിന്റെ ഉയർത്തെഴുന്നേല്പാണ് .\nനെപ്പോളിയനും അലക്സാണ്ടറും സൈന്യശക്തിയാൽ കീഴടക്കിയ അവരുടെ സാമാജ്യങ്ങളൊക്കെ തകർന്നു . എന്നാൽ യേശുക്രിസ്തു തന്റെ സ്നേഹ വിപ്ലവത്താൽ ലോകത്തെ കീഴടക്കികൊണ്ടിരിക്കുന്നു. ജനകോടികളിൽ യേശുക്രിസ്തു ഇന്നും പരിവർത്തനം നടത്തുന്നു… യേശു ഇന്നും ജീവിക്കുന്നു…!!!\nശാന്തിക്കുവേണ്ടി ഓടുന്ന മനുഷ്യാ, താങ്കളെ രക്ഷിച്ച്, താങ്കളുടെ ഹൃദയത്തിൽ ദൈവ സമാധാനം നിറച്ച് നിത്യജീവനിലേക്കു നയിക്കുവാൻ യേശു ആഗ്രഹിക്കുന്നു. മദ്യം കൊണ്ട് വയറും അശാന്തി കൊണ്ടു വീടും നിറക്കാതെ യേശുക്രിസ്തുവിനെക്കൊണ്ടു നിങ്ങളുടെ ഹൃദയം നിറയ്ക്കുക . താങ്കളുടെ ഹൃദയം യേശുവിനായി തുറന്നു കൊടുക്കുമോ? സമാധാന ദാതാവായ യേശു ക്രിസ്തുവിനെ നിങ്ങളുടെ വീട്ടിലേക്ക് ക്ഷണിക്കുക.\nഈ ക്രിസ്തുമസ് നിങ്ങൾക്ക് വ്യത്യസ്തം ആകട്ടെ….


\_”ലീനാ , നമ്മുക്ക് ഭാഗ്യം ഉണ്ടെടാ. എനിക്ക് ഒരു അമേരിക്കൻ കമ്പനിയുടെ ഓഫർ വന്നു. അത് കിട്ടിയാൽ നമ്മൾ രക്ഷപ്പെട്ടെടാ. നീ പ്രാർത്ഥിക്ക് . \_”\n\_”മോളേ, നമുക്ക് യോഗമില്ലെന്നാ തോന്നുന്നത്. മാരീഡ് ആയ ഒരു ജോലിക്കാരനെ ആ കമ്പനി തൽക്കാലം സ്വീകരിക്കുന്നില്ല. ഫാമിലി സ്റ്റാറ്റസ് കൊടുക്കുന്നത് അവർക്ക് ഒരു അധിക ബാധ്യതയാണെന്ന്. \_”\n\_”ഇനി ആ ജോലി കിട്ടാനുള്ള ഏക വഴി ഞാൻ സിംഗിൾ ആണെന്ന് രേഖയുണ്ടാക്കുകയാണ്. അതിന് നമ്മുടെ ഡിവോഴ്സ് നോട്ടീസിൽ നീ ഒപ്പിട്ടു തരണം. രണ്ടുപേരും ഒപ്പിട്ടാൽ വേഗം എല്ലാം ശരിയാകും.\_”\n\_”മോളെ, ഇത് നിങ്ങൾക്കു വേണ്ടിയല്ലേ . പിന്നെ ഇത് ആരെയും അറിയിക്കാൻ നിൽക്കണ്ട. എന്തെങ്കിലും പറഞ്ഞ് മുടക്കാൻ ആളുണ്ടാവും. ഒരാൾ നന്നാവുന്നത് മറ്റുള്ളവർക്ക് സഹിക്കില്ലല്ലോ \_”\n\_”മോളെ, നീ എന്തിനാ വിഷമിക്കുന്നത്? ഒരു പേപ്പറാണോ നമ്മുടെ സ്നേഹവും ബന്ധവും തീരുമാനിക്കുന്നത്. ഞാൻ ചെന്ന് ഒന്ന് സെറ്റിലായാൽ ഉടനെ നിന്നെയും പിള്ളേരേം കൊണ്ടുപോകാനുള്ള കാര്യങ്ങൾ ചെയ്യും. അപ്പോൾ എന്തായാലും വീണ്ടും രജിസ്റ്റർ ചെയ്യണല്ലോ.\_”\n\_”ലീനാ, ഇവിടെ കമ്പനിയിൽ ആകെ പ്രശ്നമാണ്. എന്റെയടക്കം കുറച്ചു പേരുടെ ജോലി പോയി.\nഇവിടെ നിന്ന് കേറ്റി വിട്ടാൽ പിന്നൊരു തിരിച്ചു പോക്ക് സാധ്യമല്ല. അതു കൊണ്ട് ഞാനൽപ്പം പ്രാക്ടിക്കലാവുകയാണ്. ഇവിടുത്തെ പൗരത്വം ഉളള ഒരാളെ വിവാഹം കഴിച്ചാൽ എനിക്കിവിടെ തുടരാം. നല്ലൊരു ജോലിയും കണ്ടെത്താം. നീ എന്നോട് ക്ഷമിക്കണം\_”.\n\_” ആരോടും ആലോചിക്കാതെ തന്നിഷ്ടത്തിന് ചെയ്തതല്ലേ? ആരെങ്കിലും ചെയ്യുന്ന പണിയാണോ ഇത്? അനുഭവിക്കട്ടെ \_”.\nവ്യക്തമായി. കൂടെ ജോലി ചെയ്തിരുന്ന ഒരു സ്ത്രീയുമായി അയാൾ ബന്ധം പുലർത്തിയിരുന്നു എന്നും ജോലി നഷ്ടപ്പെട്ടു എന്ന് കള്ളം പറഞ്ഞതാണെന്നും. ഡിവോഴ്സിന്റെ രേഖകൾ കയ്യിലുണ്ടായിരുന്നതിനാൽ രണ്ടാം വിവാഹത്തിന് നിയമ തടസ്സങ്ങളുണ്ടായില്ലത്രേ.\n\_” ഇവിടുത്തെ ജീവിത സാഹചര്യങ്ങൾ നമ്മൾ സ്വപ്നം പോലും കണ്ടിട്ടില്ലാത്തതാണമ്മേ . പിന്നെ , ഡാഡിയും മമ്മിയും നല്ല സ്നേഹമാ ഞങ്ങളോട് . \_”\n\_” സോറി അമ്മേ, ഇത്തവണയും ഞങ്ങൾ വരുന്നില്ല. ഇവിടെ നല്ലൊരു ട്രിപ്പ് പ്ലാൻ ചെയുന്നുണ്ട് ഡാഡിയും മമ്മിയും. ലോകത്തിലെ ഏറ്റവും നല്ല ടൂറിസ്റ്റ് സ്ഥലത്തെല്ലാം പോകാൻ. ഒരു മാസത്തെ . ഞങ്ങളുടെ ബിസിനസിനും ഗുണം ചെയ്യുമത്രേ. അത് മിസാക്കാൻ വയ്യ. പിന്നെ ഡാഡി ഞങ്ങൾക്ക് വേണ്ടിയല്ലേ കഷ്ടപ്പെട്ട് സമ്പാദിക്കുന്നതൊക്കെ \_” .\nതന്റെ ആഗ്രഹങ്ങൾക്കും സ്വപ്നങ്ങൾക്കും കടിഞ്ഞാണിട്ട ഭർത്താവിന്റെ ലൈംഗിക ദാരിദ്ര്യം തീർക്കാൻ ആ ഭാര്യ ചെയ്തത്!


ഓസ്‌ട്രേലിയ ഇംഗ്ലണ്ട് രണ്ടാം ഏകദിനം ഇന്ന്; ഇന്ന് ജയിച്ചാൽ പരമ്പര... - DailyKerakam\nNov 24, 2020 5:46 AM\nസംസ്ഥാനത്ത് പുതുതായി 19 ഹോട്ട് സ്പോട്ടുകള് കൂടി പ്രഖ്യാപിച്ചു..\nHome/News/Breaking News/ഓസ്‌ട്രേലിയ ഇംഗ്ലണ്ട് രണ്ടാം ഏകദിനം ഇന്ന്; ഇന്ന് ജയിച്ചാൽ പരമ്പര…\nDaily Keralam September 13, 2020 Breaking News, Latest News, News, Slider, Sports Leaveacomment 42 Views\nഓസ്‌ട്രേലിയ ഇംഗ്ലണ്ട് രണ്ടാം ഏകദിനം ഇന്ന്. പരമ്ബരയില് 1-0 ന് മുന്നിലെത്തിയ ഓസ്‌ട്രേലിയ3മത്സരങ്ങളുള്ള പരമ്ബരയിലെ രണ്ടാം ഏകദിനത്തിലും ഇന്ന് ജയിച്ചാല് പരമ്പര സ്വന്തമാക്കാം.\nഇന്ന് ഇന്ത്യന് സമയം വൈകുന്നേരം 5:30ന് ആണ് മല്‍സരം. മാഞ്ചസ്റ്ററിലെ ഓള്‍ഡ് ട്രാഫോര്‍ഡില് നടക്കുന്ന പരമ്ബരയുടെ രണ്ടാം ഏകദിനത്തില് ഓസ്ട്രേലിയയെ നേരിടുമ്ബോള് ഇയോണ്\nമോര്‍ഗന്റെ ഇംഗ്ലണ്ടിന് ധാരാളം കാര്യങ്ങള് ശ്രദ്ധിക്കാനുണ്ട്. ആദ്യ കളിയുടെ നിരാശ ഒഴിവാക്കാന് ഹോം ടീം പരിശ്രമിക്കുമ്ബോള് ഇംഗ്ലണ്ടിനെതിരായ പരമ്ബരയില് ജയം സ്വന്തമാക്കി സന്ദര്‍ശകരെ ചരിത്രം സൃഷ്ടിക്കാന് നോക്കും.\nജോഫ്ര ആര്‍ച്ചറും മാര്‍ക്ക് വുഡും ആദില് റാഷിദ് എന്നിവര് അടങ്ങിയ ബൗളിങ്ങ് ടീം വളരെ ശക്തമാണ്. ആദ്യ ഗെയിമില് ഓസ്ട്രേലിയ വളരെ നന്നായി കളിച്ചു, ധാരാളം നേട്ടങ്ങള് അവര് ആദ്യ ഏകദിനത്തിലൂടെ നേടി. ഗ്ലെന് മാക്സ്വെല് ഫോമിലേക്ക് മടങ്ങിയെത്തി എന്നത് അവര്‍ക്ക് വലിയ ഊര്‍ജമാണ് നല്‍കുന്നത്.\nകൂടാതെ മിച്ചല് മാര്‍ഷ് , ജോഷ് ഹാസ്ല്‍വുഡ് എന്നിവരുടെ പ്രകടനം ഓസ്‌ട്രേലിയയെ കൂടുതല് ശ്കതരാക്കുന്നു. ഇംഗ്ലണ്ട് നിരയില് സാം ബില്ലിയന്‍സ് സെഞ്ചുറി നേടിയിരുന്നു.\nPrevious സംസ്ഥാനത്ത് ഇന്ന് 2988 പേർക്ക് കൂടി കൊവിഡ്; 14 മരണം, സമ്ബർക്കത്തിലൂടെ 2738 പേർക്ക് രോഗം…\nNext കേരളത്തിലെ9മുതൽ 12 വരെ ക്ലാസുകളിലെ കുട്ടികൾ സ്‌കൂളിലേയ്ക്ക് : അന്തിമ തീരുമാനം…


ഡിജിറ്റല് ഇന്ത്യയുടെ പരാജയം ആരംഭിച്ചു; കോടിക്കണക്കിന് വ്യക്തികളുടെ ആധാര് വിവരങ്ങള് പുറത്തായി\nതിരുവനന്തപുരം: പൊതുജനങ്ങളുടെ സ്വകാര്യ വിവരങ്ങള് പുറത്താകുമെന്നും ദുരുപയോഗം ചെയ്യപ്പെടുമെന്നുമുള്ള ഭീതിയാണ് ആധാറിനെതിരെ ഏവരും ഉന്നയിച്ചത്. എന്നാല് അപ്പോഴെല്ലാം ജനങ്ങളുടെ വിവരങ്ങള് സുരക്ഷിതമായിരിക്കുമെന്ന് സര്‍ക്കാര് ഉറപ്പും നല്‍കി. ഈ ഉറപ്പുകളെല്ലാം വിടുവാ പറയലാണെന്ന് തെളിയിക്കുന്നതാണ് ഇപ്പോള് പുറത്തുവരുന്ന വിവരങ്ങള്.\nരാജ്യത്തെ പ്രധാനപ്പെട്ട നാല് സര്‍ക്കാര് പദ്ധതികളുടെ വെബ്‌സൈറ്റുകളിലൂടെ 13 കോടി ആളുകളുടെ ആധാര് വിവരങ്ങളാണ് പുറത്തായിരിക്കുന്നത്. ഇതില് ഡയറക്ട് ബെനിഫിറ്റ് സ്‌കീം പ്രകാരം ആധാര് നമ്പറുകളുമായി ബന്ധിപ്പിച്ച ഒരു കോടിയില് അധികം ബാങ്ക് അക്കൗണ്ടുകളുടെ വിവരങ്ങളും ഉള്‍പ്പെടും. തൊഴിലുറപ്പ് പദ്ധതിയുടെ സൈറ്റിലൂടെ മാത്രം പുറത്തായിരിക്കുന്നത് എട്ട് കോടിയിലധികം ആളുകളുടെ വിവരങ്ങളാണ്.\nആധാര് വിവരങ്ങളുടെ സുരക്ഷയെക്കുറിച്ച് സെന്റര് ഫോര് ഇന്റര്‍നെറ്റ് സൊസൈറ്റി പുറത്തുവിട്ട റിപ്പോര്‍ട്ടിലാണ് ഞെട്ടിപ്പിക്കുന്ന വിവരങ്ങള്. കഴിഞ്ഞ നവംബര് മുതല് കോടിക്കണക്കിന് ആളുകളുടെ ആധാര് വിവരങ്ങള് ഇന്റര്‍നെറ്റില് ലഭ്യമാണ്. കേന്ദ്രസര്‍ക്കാരിന്റെ രണ്ട് പോര്‍ട്ടലുകളും ആന്ധ്രപ്രദേശില് നിന്നുള്ള രണ്ട് സൈറ്റുകളുമാണ് വിവരങ്ങള് പരസ്യമാക്കിയതെന്ന് റിപ്പോര്‍ട്ടില് പറയുന്നു. നാഷ്ണല് സോഷ്യല് അസിസ്റ്റന്‍സ് പ്രോഗ്രാം (ഗ്രാമവികസന മന്ത്രാലയം), തൊഴിലുറപ്പ് പദ്ധതിയുടെ ദേശീയ പോര്‍ട്ടല്, ഡെയ്‌ലി ഓണ്‍ലൈന് പേയ്‌മെന്റ് റിപ്പോര്‍ട്ട്‌സ് (ആന്ധ്രപ്രദേശ് സര്‍ക്കാര്), ചന്ദ്രണ്ണ ബീമാ പദ്ധതി (ആന്ധ്ര പ്രദേശ് സര്‍ക്കാര്) എന്നീ വെബ്‌സൈറ്റുകളാണവ.\nഎക്‌സല് ഷീറ്റായി ഡൗണ്‍ലോഡ് ചെയ്യാന് പാകത്തിലാണ് ആധാര് വിവരങ്ങള് ഈ സൈറ്റുകളില് നല്‍കിയിട്ടുള്ളത്. ഈ രീതിയില് മറ്റ് സര്‍ക്കാര് സൈറ്റുകളും അശ്രദ്ധമായിട്ടാണ് വിവരങ്ങള് കൈകാര്യം ചെയ്തിരിക്കുന്നതെങ്കില് വലിയ സുരക്ഷാ വീഴ്ചയാണ് സര്‍ക്കാരിന്റെ ഭാഗത്തുനിന്ന് ഉണ്ടായിരിക്കുന്നത്.\nകഴിഞ്ഞ ദിവസം കേരളത്തിലെ സേവന പെന്‍ഷന് വെബ്‌സൈറ്റിലൂടെ 35 ലക്ഷം പേരുടെ ആധാര് വിവരങ്ങളും ജാര്‍ഖണ്ഡിലെ സര്‍ക്കാര് സൈറ്റിലൂടെ 14 ലക്ഷം ആളുകളുടെ ആധാര് വിവരങ്ങളും കഴിഞ്ഞ ദിവസം പരസ്യമായിരുന്നു. 2016ലെ ആധാര് ആക്ട് പ്രകാരം വിവരങ്ങള് പരസ്യമാക്കുന്നത്3വര്‍ഷം വരെ തടവ്ശിക്ഷ ലഭിക്കാവുന്ന കുറ്റമാണ്. വെബ്‌സൈറ്റുകളിലുള്ള ആധാര് വിവരങ്ങള് നീക്കം ചെയ്യണമെന്ന് ഐടി മന്ത്രാലയം കഴിഞ്ഞ മാസം വിജ്ഞാപനവും പുറത്തിറക്കിയിരുന്നു. എന്നാല് സര്‍ക്കാര് വകുപ്പുകളൊന്നും ഈ ഉത്തരവ് പാലിച്ചില്ല.\nആധാര്, ബാങ്ക് വിവരങ്ങള്‍ക്കൊപ്പം വ്യക്തിഗത വിവരങ്ങളും ഫോട്ടോയും സംഘടിപ്പിച്ചാല് ആര്‍ക്കും മറ്റൊരാളുടെ പേരില് സിം എടുക്കാനും ഓണ്‍ലൈനില് ഇടപാടുകള് നടത്താനും കഴിയുമെന്നാണ് വിദഗ്ധര് ചൂണ്ടിക്കാട്ടുന്നത്.


ചാനലില് ബലാത്സംഗങ്ങളെ കുറിച്ച് ചര്‍ച്ച ചെയ്യുന്നവര് അശ്ലീല സാഹിത്യക്കാര്: മമത ബാനര്‍ജി\nFriday 21st June 2013 3:37pm\nസാമൂഹിക അസമത്വം രൂക്ഷമാകുന്ന രാജ്യങ്ങളുടെ പട്ടികയില് ഇന്ത്യ: ഓക്‌സ്ഫാം റിപ്പോര്‍ട്ട്\nന്യൂദല്‍ഹി: ഇന്ത്യയില് തൊഴിലില്ലായ്മ വര്‍ദ്ധിക്കുന്നതായി റിപ്പോര്‍ട്ട്. സര്‍ക്കാര് പുറത്തിറക്കിയ റിപ്പോര്‍ട്ടിലാണ് ഇക്കാര്യം വ്യക്തമാക്കുന്നത്.\nരാജ്യത്ത് തൊഴില് ചെയ്യുന്നവരുടെ എണ്ണത്തില് കാര്യമായ കുറവ് വരികയും, തൊഴിലവസരങ്ങള് കുറഞ്ഞതുമാണ് രാജ്യത്ത് തൊഴിലില്ലായ്മ വര്‍ദ്ധിക്കാന് കാരണമെന്ന് റിപ്പോര്‍ട്ട് വ്യക്തമാക്കുന്നു.\n2009-2010ല് രാജ്യത്തെ 36.5 പേരും തൊഴില് ചെയ്യുന്നവരായിരുന്നു. എന്നാല് 2010-2012 കാലഘട്ടത്തില് തൊഴില് ചെയ്യുന്നവരുടെ എണ്ണത്തില് 35.4 ആയി കുറഞ്ഞു. ഇതോടെ തൊഴിലില്ലായ്മയില് 2.7 ശതമാനം വര്‍ദ്ധനവാണ് ഉണ്ടായത്.\nഇന്ത്യയില് തൊഴില് ചെയ്യുന്നവരില് സ്ത്രീയിലും, പുരുഷന്മാരിലും അനുപാതത്തില് വ്യത്യസ്തമാണെന്നും സര്‍വ്വെ വ്യക്തമാക്കുന്നു.\n2009-2012 കാലഘട്ടത്തില് തൊഴില് ചെയ്യുന്ന പുരുഷന്റേയും,സ്ത്രീയുടേയും അനുപാതം ഒരുപോലെയായിരുന്നു. എന്നാല് പുതിയ കണക്കില് തൊഴിലില്ലായ്മ 18 ശതമാനത്തില് നിന്ന് 16 ശതമാനമായി കുറഞ്ഞു.\nകഴിഞ്ഞ രണ്ട് വര്‍ഷങ്ങളിലായി ലക്ഷകണക്കിന് സ്ത്രീകള്‍ക്ക് തൊഴില് നഷ്ട്ടപ്പെട്ടന്നാണ് കണക്കുകള് ചൂണ്ടിക്കാട്ടുന്നത്. എന്നാല് നഗര പ്രദേശങ്ങളില് സ്ത്രീകളില് തൊഴില് വര്‍ദ്ധനുണ്ടായിട്ടുണ്ട്.\nരാജ്യത്തെ തൊഴില്, തൊഴിലാല്ലായ്മ, എന്നീ വിഷയത്തില് ദി നാഷണല് സാമ്പിള് സര്‍വ്വെ ഓര്‍ഗനൈസേഷന് (എന്.എസ്.എസ്.ഒ) നടത്തിയ പഠനത്തിലാണ് ഇക്കാര്യങ്ങള് കണ്ടെത്തിയത്.\nകേരളമാണ് രാജ്യത്ത് തൊഴിലില്ലായ്മയില് മുന്നിട്ട് നില്‍ക്കുന്ന ആദ്യ സംസ്ഥാനം. പശ്ചിമ ബംഗാളും, ആസാമുമാണ് തൊട്ടടുത്ത് നില്‍ക്കുന്ന മറ്റ് സംസ്ഥാനങ്ങള്.\nഗ്രാമപ്രദേശങ്ങളില് തൊഴില് എടുക്കുന്ന ഒരാള്‍ക്ക് ദിവസം 150 രൂപയാണ് കിട്ടുന്നതെങ്കില്, നഗര പ്രദേശങ്ങളില് 180 രൂപയാണ്.\nഇതിനാലാണ് കൂടുതല് ആളുകള് ഗ്രാമപ്രദേശങ്ങളില് നിന്ന് നഗരപ്രദേശങ്ങളിലേക്ക് കുടിയേറി പാര്‍ക്കുന്നതെന്നും പഠനം തെളിയിക്കുന്നു.


കക്കാൻ പ്രേരിപ്പിക്കുന്ന പുതു നിയമങ്ങൾ\nഡോ. മാത്യു ജോയിസ്, ലാസ്‍വെഗാസ് August 03, 2021 11:27 AM IST\nഎന്തിനും ഒരു ന്യായമൊക്കെ വേണ്ടേ! അതും സമ്പന്നമായ അമേരിക്ക പോലെ ഒരു രാജ്യത്ത്. വെറും നൂറു ഡോളറിനു ഇത്രയും തരം താഴ്ത്തിക്കളയുന്നതിനോടാണ് ഈ വിയോജിപ്പ്. കാരണം ആയിരവും തൊള്ളായിരവുമായി കേൾക്കുമ്പോൾ വലിയ ഭീമാകാരമായ സംഖ്യ എന്ന് തോന്നിയാലും, നൂറു ഡോളറിന്റെ വിടവേ അവർ തമ്മിലുള്ളൂ. പക്ഷേ ഒരു ‘ഫോർ ഫിഗർ സാലറി’ കിട്ടാൻ പണ്ട് കൊതിച്ചവർക്കു മാത്രമേ ആ വ്യത്യാസത്തിന്റെ വേദന മനസിലാകൂ.\nപണ്ട് കേന്ദ്ര സർക്കാരിന്റെ ജോലി ലഭിച്ചു, ബേസിക് സാലറി 950 രൂപാ ആണെന്ന് പറഞ്ഞപ്പോൾ വല്യപ്പച്ഛൻ ചോദിച്ചു “നിനക്ക് ആയിരം തികച്ചുള്ള ഒരു ജോലി കിട്ടാത്തില്ലേ” എന്ന്! അപ്പച്ചാ ഡിഎയും മറ്റു അലവൻസുകൾ എല്ലാം കൂട്ടിയാൽ 1665 രൂപാ തുടക്കത്തിൽ കിട്ടുമെന്ന് പറഞ്ഞപ്പോൾ, അപ്പച്ചന്റെ സന്തോഷവും കൂട്ടത്തിൽ ദൈവത്തിനു സ്തോത്രവും പറഞ്ഞത്, നാല്പതു വര്ഷങ്ങള്ക്കുശേഷം ഇപ്പോഴും മനസ്സിൽ അലയടിച്ചു നിൽക്കുന്നു.\nപക്ഷേ, ഈ തള്ളു കേൾപ്പിക്കാനല്ല കണക്കുശാസ്ത്രത്തിൽ കയറിപ്പിടിച്ചത്. കാരണം കഴിഞ്ഞ ആഴ്ചയിൽ കലിഫോർണിയയിൽ ആയിരുന്നപ്പോൾ ഒരു കാര്യം അറിയാതെ പോയതിന്റെ മണ്ടത്തരം രണ്ടു പേരോട് പറഞ്ഞില്ലെങ്കിൽ മലയാളിക്ക് ഉറക്കം വരുമോ?\nആരെങ്കിലും 900 ഡോളറിൽ താഴെ വിലയുളള എന്തെങ്കിലും സാധനം മോഷ്ടിക്കുകയാണെങ്കിൽ, അത് ദാരിദ്ര്യം കുറ്റകരമാക്കുന്നതിനാൽ കള്ളനെ തടയാനോ അറസ്റ്റ് ചെയ്യാനോ കഴിയില്ല, എന്ന് കലിഫോർണിയ സംസ്ഥാനത്ത് പുതിയ നിയമം പാസാക്കിയിരിക്കുന്നു. കടകളിൽ ആളുകൾ നിൽക്കുമ്പോൾ പോലും മോഷ്ടാക്കളെ തടഞ്ഞു നിർത്താൻ പ്രാണഭയത്താൽ ആരും തയാറാവില്ല. പൊലീസിനെ വിളിച്ചാലും പ്രയോജനമില്ല, അവർ വരുമ്പോഴേക്കും മോഷ്ടാക്കൾ സ്ഥലം വിട്ടിരിക്കും. പിന്നെ 900 ഡോളറിൽ കൂടുതൽ വിലയുള്ള സാധനങ്ങളായിരുന്നു മോഷ്ടിച്ചതെന്നു എപ്പോൾ തെളിയിക്കാനാണ്?\nഅതിന്റെ ഫലമോ, ഈ മണ്ടൻ നിയമം കാരണം സൻഫ്രാൻസിസ്കോയിൽ പല കടകളും അടച്ചുകൊണ്ടിരിക്കുന്നു. ലോകത്തിന്റെ മറ്റ് ഭാഗങ്ങളിൽ അമേരിക്കയെ കോപ്പിയടിക്കാനുള്ള വ്യഗ്രതയിൽ ഇതും ആവർത്തിച്ചേക്കാം. ഇതാണ് അമേരിക്കയിലെ ഇന്നത്തെ അവസ്ഥ. കലിഫോർണിയയിലെ സൻഫ്രാൻസിസ്കോയിലെ വാൾഗ്രീൻ സ്റ്റോറിനുള്ളിൽ, വെറും സൈക്കിളിൽ കടയിലേക്ക് കയറി വന്ന് വലിയ ബാഗ് നിറയെ സാധനങ്ങൾ വേഗം പെറുക്കിയിട്ടു സൈക്കിളിൽ തന്നെ കടയിൽനിന്നും ഓടിച്ചിറങ്ങി പോകുന്ന ഒരു ഹൈസ്പീഡ് കൊച്ചുകള്ളന്റെ വിഡിയോ വൈറലായി ന്യൂസിലും യൂ ട്യൂബിലും നിറഞ്ഞു നിൽക്കുന്നു.\nതുറന്ന കൊള്ളയും മോഷണവും കാരണം, 24 മണിക്കൂറും പ്രവർത്തിക്കുന്ന വാൽഗ്രീൻ ശ്രുംഖല തന്നെ 17 സ്റ്റോറുകൾ അടയ്‌ക്കേണ്ടി വന്നു. പരാതികളിൽ പൊലീസ് ഒരു നടപടിയും എടുക്കുകയോ അറസ്റ്റ് ചെയ്യുകയോ ചെയ്യുന്നില്ല. യു‌എസ്‌എയിലെ മിക്ക വലിയ നഗരങ്ങളും നിയന്ത്രിക്കുന്നത് ലിബറൽ ഡെമോക്രാറ്റുകളാണ്. അവർ പൊലീസ് വകുപ്പിന്റെ ഫണ്ടുകൾ വെട്ടിക്കുറച്ചു. അതിനുപുറമെ, അവർ പൊലീസിനു നിരവധി നിയന്ത്രണങ്ങൾ ഏർപ്പെടുത്തിയിട്ടുണ്ട്. തൽഫലമായി, എന്തെങ്കിലും നടപടിയെടുക്കാൻ പൊലീസ് ഭയപ്പെടുന്നു.\nഇനി ഈ നിയമം മറ്റു സ്റ്റേറ്റുകളിലും നടപ്പാക്കാൻ വലിയ താമസം കാണില്ല. അബോർഷൻ മുതൽ മയക്കു മരുന്നുവരെ മിക്കവാറും സ്റ്റേറ്റുകളിൽ നിയമാനുസൃതമാക്കാൻ വളരെ താമസം വരാത്ത നമ്മുടെ രാജ്യം, എത്രയോ സ്വാതന്ത്രത്തെ പ്രോത്സാഹിപ്പിക്കുന്നു, സമത്വം പരിപോഷിപ്പിക്കുന്നു.\nഅങ്ങനെ വരുമ്പോൾ ബഹുമാനപ്പെട്ട കോടതിയും സംസ്ഥാന സർക്കാരും പാവപ്പെട്ടവരോട് ബഹുമാനസൂചകമായി. 900 എന്ന ലിമിറ്റിനേ 1000 ഡോളർ വരെ മോഷണം കുറ്റകരമല്ല എന്നാക്കിയിരുന്നെങ്കിൽ, സ്റ്റേറ്റിനും കള്ളനും കുറച്ചുകൂടി അഭിമാനിക്കാമായിരുന്നു.\nഈ നിയമം അറിയാതിരുന്നത് നന്നായി അല്ലെങ്കിൽ, ഇത്രയും കുത്തിക്കുറിക്കാൻ പേനയോ ഫോണോ ജയിലിൽ കിട്ടാതെ ഞാൻ വിഷമിച്ചു പോയേനെ !\nവാൽക്കഷ്ണം: ഒരു സുഹൃത്ത് ചോദിച്ചിരിക്കുന്നു "ലൈംഗീക ദാരിദ്ര്യമുള്ളവർക്കു ചെറിയ തോതിലുള്ള ബലാൽസംഗം അനുവദിക്കുന്ന നിയമങ്ങൾ എവിടെയെങ്കിലും നടപ്പാക്കുന്നുണ്ടെങ്കിൽ പറയണം".


എയർ ഇന്ത്യയിൽ ഇനി ആനുകൂല്യമില്ല: സർക്കാർ ജീവനക്കാർക്ക് മറ്റ് വിമാനങ്ങളിലും പറക്കാം | Government employees Air India\nNov 9, 2021, 01:43 PM IST\nഎയർ ഇന്ത്യയിൽ സർക്കാർ ജീവനക്കാർക്ക് ഇനി ആനുകൂല്യമില്ല. മുൻകൂർ പണംനൽകി ടിക്കറ്റെടുത്തുവേണം യാത്രചെയ്യാൻ.\nസർക്കാർ ജീവനക്കാർക്ക് ഇനി എയർ ഇന്ത്യയിൽതന്നെ യാത്രചെയ്യണമെന്ന് നിർബന്ധമില്ല. എയർ ഇന്ത്യ പൂർണമായും സ്വകാര്യ വത്കരിക്കുകയും ടാറ്റയുടെ ഭാഗമാകുകയുംചെയ്തതോടെയാണ് ഈ നിബന്ധന സർക്കാർ നീക്കിയത്.\nഇനി മറ്റേത് വിമാനത്തിലുമെന്നപോലെ മുൻകൂർ പണംകൊടുത്ത് ടിക്കറ്റെടുത്ത് സർക്കാർ ജീവനക്കാർക്ക് എയർ ഇന്ത്യയിൽ യാത്രചെയ്യാം. സ്വകാര്യ ഏജൻസികളിൽനിന്ന് ടിക്കറ്റെടുക്കുന്നതിലൂടെ കമ്മീഷൻ ഇനത്തിലും സർക്കാരിന് അധികചെലവുണ്ടാകും.\nമുൻകൂർ പണംനൽകാതെ എയർ ഇന്ത്യയിൽ ഇനി യാത്രചെയ്യാനാവില്ല. ഇതുവരെയുള്ള ബാധ്യത കൊടുത്തുതീർക്കാനും ധനമന്ത്രാലയും വിവിധ സർക്കാർ വകുപ്പുകളോട് ആവശ്യപ്പെട്ടിട്ടുണ്ട്. നിലവിലെ വ്യവസ്ഥപ്രകാരം എയർ ഇന്ത്യയുടെ സർവീസ് ഇല്ലാത്ത പ്രദേശങ്ങളിലേക്ക് യാത്രചെയ്യുമ്പോൾ മാത്രമാണ് മറ്റ് വിമാനങ്ങളിൽ ടിക്കറ്റ് എടുക്കാൻ അനുവദിച്ചിരുന്നത്.\nപ്രദേശികമായി സർവീസ് നടത്തുന്നവക്കുപുറമെ, രാജ്യത്ത് എട്ട് വിമാനക്കമ്പനികളാണ് പ്രധാനമായുമുള്ളത്. വിസ്താര, എയർ ഏഷ്യ, സ്‌പൈസ് ജെറ്റ്, ഗോ ഫസ്റ്റ്, ഇൻഡിഗോ, എയർ ഇന്ത്യ എക്‌സ്പ്രസ്, അലയൻസ് എയർ എന്നിവയാണവ.\nഎയർ ഇന്ത്യ, ഇന്ത്യൻ എയർലൈൻസ് എന്നിവയുടെ കൗണ്ടറുകളിൽനിന്നോ ഐആർസിടിസി, അശോക ട്രാവൽസ്, ബൽമർ ലോറി ആൻഡ് കോ എന്നീ സ്ഥാപനങ്ങളിൽനിന്നോ ടിക്കറ്റ് എടുത്ത് യാത്രചെയ്യണമെന്ന് നവംബർ അഞ്ചിലെ ലോക്‌സഭാ സെക്രട്ടേറിയറ്റിന്റെ അറിയിപ്പിൽ പറയുന്നു.\nനിരവധി ശ്രമങ്ങൾ നടത്തിയതിനുശേഷമാണ് കനത്ത ബാധ്യതയിൽ പ്രവർത്തിക്കുന്ന എയർ ഇന്ത്യയെ 18,000 കോടി രൂപക്ക് ടാറ്റ സൺസിന് വിറ്റത്.


അവസാന നിമിഷം ബിസിസിഐ കാലുമാറി, പഠാന് ഹോങ്കോങ് ലീഗില് കളിക്കാനാകില്ല | Webdunia Malayalam\nവ്യാഴം, 16 ഫെബ്രുവരി 2017 (10:23 IST)\nവിദേശ ലീഗില് കളിക്കുന്ന ആദ്യ ഇന്ത്യന് ക്രിക്കറ്റ് താരമെന്ന ബഹുമതി സ്വന്തമാക്കാൻ തയ്യാറായ യൂസുഫ് പഠാന് തിരിച്ചടി. ഹോങ്കോങ് ലീഗില് കളിക്കാന് വേണ്ട എല്ലാ തയ്യാറെടുപ്പുകളും നടത്തി യാത്രക്കായി കാത്തിരുന്ന പഠാനെ തേടിയെത്തിയത് ഞെട്ടിക്കുന്ന വാർത്തയാണ്. ഹോങ്കോങ്ങിലേക്ക് പോകാനുള്ള അനുമതി ബി സി സി ഐ റദ്ദാക്കി.\nനേരത്തെ നല്‍കിയ അനുമതി ഒരു മുന്നറിയിപ്പുമില്ലാതെ ബി സി സി ഐ പിന്‍വലിക്കുകയാണുണ്ടായത്. ഇതോടെ ക്രിക്കറ്റ് ലോകത്തിന്റെ വലിയൊരു പ്രതീക്ഷയ്ക്കാണ് മങ്ങലേറ്റിരിക്കുന്നത്. ഹോങ്കോങ് ലീഗില് കളിക്കാന് ബിസിസിഐയും ബറോഡ ക്രിക്കറ്റ് അസോസിയേഷനും തനിക്ക് അനുമതി നല്‍കിയതായി കഴിഞ്ഞ ദിവസം പഠാന് അറിയിച്ചിരുന്നു.\nഎന്നാൽ, എല്ലാ ഒരുക്കങ്ങളും നടത്തിക്കഴിഞ്ഞതിനു ശേഷമുള്ള ബിസിസിഐ യുടെ ഈ തീരുമാനത്തിന്റെ പിന്നിലെ കാരണമെന്തെന്ന് വ്യക്തമല്ല. യൂസുഫ് പഠാന് പിന്നാലെ മറ്റു കളിക്കാരും വിദേശ ലീഗില് കളിക്കാന് അനുമതി ചോദിച്ച് എത്തിയതോടെയാണ് പഠാന്റെ അനുമതി പിന്‍വലിച്ചതെന്നാണ് ബി സി സി ഐയുടെ വിശദീകരണം.\nലീഗ് Yusuf Patan


പുത്ര ഭാഗ്യത്തിന് തുളസി വിവാഹം ഫലം നല്‍കും | Tulsi Vivah can work wonders for childless couples - Malayalam BoldSky\n8 hrs ago ചാണക്യന് പറയുന്ന ഈ കാര്യങ്ങള് ജീവിതത്തില് ജയിക്കാനുള്ള വഴി\n9 hrs ago ശ്രാവണ മാസത്തില് ശിവപ്രാര്‍ത്ഥനയെങ്കില് ആഗ്രഹസാഫല്യം ഫലം\n| Published: Thursday, October 24, 2019, 18:04 [IST]\nവളരെയധികം പരിശുദ്ധമായി കണക്കാക്കുന്ന ചെടികളിൽ ഒന്നാണ് തുളസി. അത്രക്കും പവിത്രമായാണ് ഈ ചെടിയെ കണക്കാക്കുന്നത്. ആയുർവ്വേദത്തിലും അതിപ്രധാനമായതാണ് തുളസി എന്ന കാര്യത്തിൽ സംശയം വേണ്ട. തുളസി കണ്ട് മരിച്ചാൽ വരെ അത് മോക്ഷം നല്‍കും എന്നാണ് വിശ്വാസം. പുത്ര ഭാഗ്യമില്ലാത്തവര് പലതും ചെയ്തിട്ടും പരിഹാരമാണ് തുളസി വിവാഹം. ആയുർവ്വേദത്തിൽ ദിവ്യൗഷധമായി കണക്കാക്കുന്ന ഒന്നാണ് തുളസി.\nMost read: ശക്തിയും സ്ഥാനവും കൈക്കലാക്കും ഈ രാശിയിലെ പെണ്ണ്\nതുളസി വിവാഹം കഴിക്കുന്നതിലൂടെ അത് എങ്ങനെ പാലിക്കണം എന്ന കാര്യം പലര്‍ക്കും അറിയുകയില്ല. കുട്ടികൾ ഇല്ലാത്തവർക്ക് എന്തുകൊണ്ടും തുളസി വിവാഹം നടത്തുന്നതിലൂടെ കുട്ടികൾ ഉണ്ടാവും എന്നാണ് വിശ്വാസം. തുളസിയുടെ യഥാർത്ഥ പേര് വ‍ൃന്ദ എന്നാണ്. തുളസി വിവാഹം നടക്കുന്ന സമയത്ത് വൃന്ദയുടെ അനുഗ്രഹം തുളസിയിലേക്ക് ആവാഹിക്കപ്പെടുന്നു എന്നാണ് വിശ്വാസം. അതിന്റെ ഫലമായി തുളസിയുടെ അനുഗ്രഹം ദമ്പതികൾക്ക് ലഭിക്കുകയും അതിലൂടെ പുത്രസൗഭാഗ്യം ലഭിക്കുകയും ചെയ്യുന്നു എന്നാണ് വിശ്വാസം.\nസാരിയും ആഭരണങ്ങളും വിവാഹത്തിന്റേത് പോലെ തന്നെ തയ്യാറാക്കേണ്ടത് അത്യാവശ്യമാണ്. തുളസി പൂജക്ക് വേണ്ടി സാരിയും ആഭരണങ്ങളും എല്ലാം സംഘടിപ്പിക്കണം. ഇത് നിങ്ങളിൽ പോസിറ്റീവ് എനർജി നിറക്കും എന്നാണ് വിശ്വാസം.\nതുളസി ഒരു കാരണവശാലും പറിക്കരുത് എന്നതാണ് ശ്രദ്ധിക്കേണ്ട കാര്യം. എന്നാല് നിങ്ങൾക്ക് രണ്ട് തുളസി ചെടി ഉണ്ടെങ്കിൽ തുളസി പൂജക്കും വിവാഹത്തിനും വേണ്ടി അതിൽ ഏറ്റവും പഴക്കം ചെന്ന തുളസിയാണ് ഉപയോഗിക്കേണ്ടത്. ഒരു കാരണവശാലും തുളസി പറിക്കരുത് എന്നതാണ് ശ്രദ്ധിക്കേണ്ടത്.\nചാണകമുപയോഗിച്ച് മെഴുകിയ മുറ്റം\nചാണകമുപയോഗിച്ച് മെഴുകിയ മുറ്റമാണ് പൂജക്ക് വേണ്ടി ഉപയോഗിക്കേണ്ടത്. ചാണകം ഉപയോഗിച്ച് മെഴുകിയ മുറ്റമാണെങ്കിൽ അത് പോസിറ്റീവ് എനർജി നിലനിർത്തും എന്നാണ് വിശ്വാസം. അതുകൊണ്ട് തന്നെ തുളസി പൂജക്ക് മുൻപായി മുറ്റം ചാണകം ഉപയോഗിച്ച് മെഴുകുന്നതിന് ശ്രദ്ധിക്കണം.\nതുളസി വിവാഹത്തിന് ഉപയോഗിച്ച സാരിയും ആഭരണങ്ങളും ബ്രാഹ്മണ പെൺകുട്ടിക്ക് ദാനം നൽകാൻ ശ്രദ്ധിക്കണം. ദാനം നൽകുന്ന പെൺകുട്ടി കന്യകയായിരിക്കണം എന്നുള്ളതാണ് മറ്റൊരു കാര്യം. കന്യകകൾക്ക് ഇത് ദാനം ചെയ്യുന്നതിലൂടെ അത് നിങ്ങളുടെ ജീവിതത്തിൽ തുളസിയുടെ അനുഗ്രഹത്തിന് കാരണമാകും എന്നാണ് പറയുന്നത്. മാത്രമല്ല ഈ ദാനത്തിന് ശേഷം കന്യകാ പൂജ ചെയ്യേണ്ടതും ആണ്.\nതുളസിയെ മൂന്ന് ദിവസം പൂജിക്കുക\nതുളസിയെ മൂന്ന് ദിവസം സ്ഥിരമായി പൂജിക്കേണ്ടതാണ്. അതിന് ശേഷം സ്വന്തം മകളെപ്പോലെ തുളസിയെ മൂന്ന് ദിവസം പരിപാലിക്കേണ്ടതാണ്. ഇത് നിങ്ങളുടെ ജീവിതത്തിൽ വളരെയധികം നേട്ടങ്ങൾ ഉണ്ടാക്കുന്നുണ്ട്. മാത്രമല്ല പുത്ര സൗഭാഗ്യം തുളസിയുടെ അനുഗ്രഹത്തിലൂടെ ലഭിക്കുന്നു എന്നും ആണ് വിശ്വാസം.\nഭാഗ്യദേവത ഇന്ന് ഈ രാശിക്കാര്‍ക്കൊപ്പം; ഇന്നത്തെ രാശിഫലം\nജോലി രംഗത്ത് ഉയര്‍ച്ച ഈ രാശിക്ക് ഫലം; ഇന്നത്തെ രാശിഫലം\nരാശിഫലം; ഭാഗ്യം ഇന്ന് ഈ രാശിക്കാര്‍ക്കൊപ്പം\nരാശിഫലം: ദാമ്പത്യത്തിന് നല്ല ദിവസം ഈ രാശിക്കാര്‍ക്ക്\nഇന്നത്തെ രാശിഫലം; ചെലവുകള് ഉയരും ഈ രാശിക്ക് ഇന്ന്\nഇന്നത്തെ രാശിഫലം; സന്തോഷം നിറഞ്ഞ ദിവസം ഇന്ന് ഇവര്‍ക്ക്\nഇന്നത്തെ രാശിഫലം: സന്തോഷവും സമാധാനവും ഈ രാശിക്ക് സ്വന്തം\nTulsi Vivah can work wonders for childless couples\nRead on to know how tulsi vivah can bring good news for childless couples\nStory first published: Thursday, October 24, 2019, 18:04 [IST]\nOct 24, 2019 ലെ വാര്‍ത്തകള്


February 25, 2020 , അബൂതി\nഎസ്.ഐ. യുടെ കണ്ണുകള് അങ്ങേയറ്റം തീഷ്ണമായിരുന്നു. മിഴികളിലൂടെ അയാള് നോക്കുന്നത് ഹൃദയത്തിലേക്കാണെന്ന് അവര്‍ക്ക് തോന്നി. നെറ്റിയിലും മൂക്കിന് തുമ്പത്തും പൊടിഞ്ഞ വിയര്‍പ്പുകണങ്ങള് തുടക്കാന് മറന്ന്, അവളിരുന്നു. ജീവിതത്തിലിന്നോളം ഇത്തരം നിമിഷങ്ങളിലൂടെ കടന്നു പോയിട്ടില്ല. അവള് മാത്രമല്ല. വേണുവും. ബാബുവും. ഇതേ സമയം സ്റ്റേഷന് വളപ്പിന്‍റെ പുറത്ത്, ചീനിമരത്തിന്റെ തണലില് പാര്‍ക്ക് ചെയ്ത വാഹനത്തില് പ്രാര്‍ത്ഥനയോടെ ഇരിക്കുന്നു മൂന്നാത്മാവുകള്. സ്റ്റേഷന്‍റെ ഗേറ്റിങ്കലേയ്ക്ക് നീട്ടിയ, ഇമ വെട്ടാത്ത മിഴികളുമായി.\nഎസ്.ഐ.യുടെ ക്യാബിനില് അവരെ കൂടാതെ റൈറ്ററും വിനോദും ഉണ്ടായിരുന്നു. ആദ്യം തന്നെ വേണുവിനോടാണ് കാര്യങ്ങള് ചോദിച്ചത്. ഇടയ്ക്കു കയറി എന്തോ പറയാന് തുനിഞ്ഞ ബാബുവിനോട്, കര്‍ക്കശ സ്വരത്തിലാണ് അദ്ദേഹം ഇടയ്ക്ക് കയറി സംസാരിക്കരുത്, എന്നു പറഞ്ഞത്. ആ സ്വരം കേട്ടപ്പോള് തന്നെ അവരെല്ലാം ചൂളിപ്പോയി. പിന്നെ ബാബുവിന്‍റെ ഊഴമായിരുന്നു. തത്ത പറയുന്ന പോലെ ബാബു നടന്നത് മുഴുവന് പറഞ്ഞു. എസ്.ഐ.യുടെ കണ്ണുകള് അവസാനം അവളുടെ പേടിച്ചരണ്ട കണ്ണുകളെ ചൂഴ്ന്നെടുത്തു.\nഅദ്ദേഹത്തിന്റെ ആദ്യ ചോദ്യം, ആ സിനിമയില് പറയുന്ന കാര്യങ്ങള് സത്യമാണോ എന്നായിരുന്നു. അവള് തല കുലുക്കി. റൈറ്റര്‍ക്ക് എഴുതിയെടുക്കാനായി അതൊന്നു പറയാന് പറഞ്ഞപ്പോള്, അവള്‍ക്കാകെ വിഷമമായി. വേണുവിന്‍റെ സാനിധ്യത്തില് എങ്ങിനെയാ അതൊക്കെ പറയുക. അവളുടെ ആ വിമ്മിഷ്ടം അദ്ദേഹം തിരിച്ചറിഞ്ഞെന്ന് തോന്നുന്നു. വേണുവിനോടും ബാബുവിനോടും വിനോദിനോടും പുറത്തു നില്‍ക്കാന് പറഞ്ഞു. ഒരു വനിതാ കോണ്‍സ്റ്റബിളിനെ അകത്തേക്ക് വിളിപ്പിച്ചു. അങ്ങിനെ ഒരിക്കല് കൂടി ആ കഥ അവളുടെ മുഖം നനച്ചു കടന്നു പോയി. പറഞ്ഞു കഴിഞ്ഞപ്പോള് കുറെ നേരം എസ്.ഐ. ഒന്നും മിണ്ടാതെ ഇരുന്നു. പിന്നെ അവളെയും കൂട്ടി സ്വന്തം ക്യാബിനിന്‍റെ പുറത്തു വന്നു. അവരെ ഒരു കഠാരി കാണിച്ചു കൊടുത്തു. അത് തിരിച്ചറിയുമോ എന്ന് ചോദിച്ചു. അവര്‍ക്കത് തിരിച്ചറിയാന് കഴിയുന്നുണ്ടായിരുന്നു. രാജേട്ടന്‍റെ കൈയ്യില് ഉണ്ടായിരുന്ന കഠാരിയായിരുന്നു അത്. ഇന്ന്, ഈ പകല് വെളിച്ചത്തില് അത് വ്യക്തമായി കണ്ടപ്പോള്, അവളുടെ മുഖം രക്തശുന്യമായിപ്പോയി. അവളുടെ മനസ്സിലൂടെ അച്ഛനും, കണാരേട്ടനും, രാജേട്ടനും, ആ നശിച്ച വീടുമൊക്കെ മിന്നല്‍പിണര് പോലെ കടന്നുപോയി. ഒന്നും പറയാനാവാതെ അവള് തരിച്ചു നില്‍ക്കെ എസ്.ഐ. യുടെ വാക്കുകള് കേട്ടു.\n‘സ്റ്റേറ്റ്മെന്‍റില് ഒപ്പിട്ട്, ഇപ്പോഴത്തെ അഡ്രസ്സും കൊടുത്ത്.. വേണുവിനും ബാബുവിനും പോകാം. സി.ഐ. സാറു വന്നു കണ്ടിട്ട് ഇവള്‍ക്കും പോകാം… ആ.. പിന്നെ വിളിക്കുമ്പോള് വരണം. നാളെ നിങ്ങളുടെ അടുത്ത പോലീസ് സ്റ്റേഷനില് ചെന്ന് റിപ്പോര്‍ട്ട് ചെയ്യണം. ജില്ല വിട്ട് പുറത്തു പോകുമ്പോള് അവിടെ പറഞ്ഞിട്ട് വേണം പോകാന്. കുറച്ചു കാലത്തേക്ക് ഈ ബുദ്ധിമുട്ട് സഹിച്ചേ പറ്റൂ. മനസ്സിലായോ?’\nഅവര് തലയാട്ടി. ചീനിമരത്തിന്‍റെ തണലില് വാഹനത്തിന്‍റെ പുറത്ത് അവരെല്ലാവരും കൂടിയിരുന്നാലോചിച്ചു. അവള് കൂടി ഫ്രീയായിട്ട് ഒരുമിച്ച് പോയാല് മതി എന്നമ്മയും വേണുവും ബാബുവും സിദ്ധുവും പറഞ്ഞെങ്കിലും, വിനോദ് സമ്മതിച്ചില്ല. അതിന്‍റെ ആവശ്യമില്ലെന്നവന് പറഞ്ഞു. മാത്രമല്ല, ടി.ബി. യില് റവന്യു മന്ത്രി വരുന്നുണ്ട്. സി.ഐ. അവിടത്തെ തിരക്കൊക്കെ കഴിഞ്ഞ് എപ്പോഴാണെത്തുക എന്നൊരു വിവരവുമില്ല. അതുവരെ ആ കൊച്ചു കുഞ്ഞിനേയും കൊണ്ട് ഇവിടെ നില്‍ക്കേണ്ട ഒരു കാര്യവുമില്ല. ഇവിടെ ഒരു പ്രശ്നവും ഇല്ല. സി.ഐ.യ്ക്ക് ആളെ ഒന്ന് നേരിട്ട് കാണാനാണ്. അവളെ പ്രതിയാണല്ലോ ഇതൊക്കെ നടന്നത്. അതാണ് കാര്യം. ഒരു പ്രശ്നവും കൂടാതെ, അവളെ ഞാന് വീട്ടിലെത്തിച്ചോളാം എന്നവന് പറഞ്ഞപ്പോള്, അവളും വിനോദിനെ പിന്താങ്ങുകയാണ് ചെയ്തത്. അതിന്‍റെ കാരണം. ഇനി സി.ഐ വേണുവിന്‍റെ മുന്‍പില് വച്ച്, വല്ലതും ചോദിക്കുമോ എന്ന ഭയമായിരുന്നു.\nഒട്ടും സമ്മതിക്കാതിരുന്ന അമ്മയുടെ കാതില് അവള്‍ക്ക് പറയേണ്ടി വന്നു. വേണുവിന്‍റെ മുന്‍പില് വച്ച് അവരെന്തെങ്കിലും ചോദിച്ചാല്, എനിക്കത് ബുദ്ധിമുട്ടാണമ്മേ എന്ന്. അപ്പോള് മാത്രമാണ് അമ്മയ്ക്കത് മനസ്സിലായത്. അകന്നു പോകുന്ന ആ വാഹനത്തെ നോക്കി നില്‍ക്കുമ്പോള് അവള്‍ക്ക് വല്ലാത്ത സങ്കടം വരുന്നുണ്ടായിരുന്നു. ആ വാഹനം കണ്ണില് നിന്നും മറഞ്ഞപ്പോള് കണ്ണുകള് തുടച്ചു കൊണ്ടവള് അരികില് നില്‍ക്കുന്ന വിനോദിനെ നോക്കി. പിന്നെ ഒന്നും മിണ്ടാതെ സ്റ്റേഷന്‍റെ വരാന്തയിലെ ബഞ്ചില് വന്നിരുന്നു. കുറച്ചുനേരം കഴിഞ്ഞപ്പോള് വിനോദുമെത്തി. വിനോദിന്‍റെ സാമീപ്യം അവള്‍ക്കെന്തോ അസ്വസ്ഥത ഉണ്ടാക്കി. എങ്കിലും, അവനവിടെ ഉള്ളത് ഒരാശ്വാസം തന്നെ. സ്റ്റേഷനിലൊക്കെ നല്ല പിടിപാടുണ്ടെന്ന് തോന്നുന്നു. പോലീസുകാര്‍ക്കൊക്കെ നല്ല പരിചയം. നാട്ടിലെ ഒരു പൊതുകാര്യ പ്രവര്‍ത്തകനാവും. അവളൊന്നും അങ്ങോട്ടു മിണ്ടാന് പോയില്ല. ഇടയ്ക്കവള് ഇടങ്കണ്ണിട്ട് നോക്കുമ്പോള് തല ചുമരിലേക്ക് ചാരി, കണ്ണടച്ചിരുന്ന്, എന്തോ ആലോചിക്കുകയാണവന്. വിനോദ് ചെറുപ്പത്തിലും തന്നോടധികം മിണ്ടാറില്ലായിരുന്നല്ലോ എന്നവളോര്‍ത്തു. താനങ്ങോട്ടും…\nചെറുപ്പകാലത്തെ കുറിച്ചുള്ള ചിന്തകള് സുകുവിലെത്തി. നോവിന്‍റെ തീപ്പൊരികള് വീണു പൊള്ളിയ മനസ്സിലേക്ക്, രാജേട്ടന്‍റെ ഓര്‍മ്മകളെത്തിയപ്പോള്, അവള്‍ക്ക് മനസ്സിലായില്ല… മനസ്സിനെ ഭരിക്കുന്ന വികാരമേതാണെന്ന്. ആ മനുഷ്യന് മരിച്ചുപോയി. ആ സിനിമയാണ് രാജേട്ടനെ ഭ്രാന്തനാക്കിയത്. നാട്ടിലും വീട്ടിലും രാജേട്ടന് ശരിക്കും അപമാനിതനായി. മിനിയെ കെട്ടിച്ചു വിട്ടിടത്തും ആ സിനിമ ഒരു പ്രശ്നം തന്നെയായിരുന്നു. കൂടെ മാളുവേട്ടത്തിയുടെ ബ്ലേഡ് പോലെ മൂര്‍ച്ചയുള്ള നാവു കൂടിയായപ്പോള് അയാള് ശരിക്കും ഭ്രാന്ത് പിടിച്ച പോലെയായി. അതവസാനം ഇങ്ങിനെയൊക്കെയായി. അവള്‍ക്കതില് ഒട്ടും സങ്കടം തോന്നുന്നില്ല. സങ്കടം മുഴുവന് സുകുവിനെ ഓര്‍ത്തായിരുന്നു. പറഞ്ഞു കേട്ടിടത്തോളം ഇനിയൊരിക്കലും അവനൊരു രക്ഷയുണ്ടാവില്ല. ഒരു സര്‍ക്കാര് ഭ്രാന്താശുപത്രിയിലെ ഇരുണ്ട അറയില് ഒടുങ്ങും അവന്‍റെ ജീവിതം. അങ്ങിനെ ആവരുതായിരുന്നു അവന്‍റെ വിധി. അവനേല്‍പ്പിച്ച മുറിവില് നിന്നും ഇന്നും രക്തം കിനിയുണ്ടെങ്കിലും, അവനെ പാടേ വെറുക്കാനാവുന്നില്ലല്ലോ തനിക്കെന്നവള് അത്ഭുതപ്പെട്ടു. തൊട്ടടുത്ത് വിനോദിന്‍റെ മുരടനക്കം കേട്ടാണ് ചിന്തകളില് നിന്നുണര്‍ന്നത്. അവള് നോക്കിയപ്പോള് വിനോദ് പറഞ്ഞു..\n‘നേരം ഒന്നരയായില്ലേ.. നമുക്ക് വല്ലതും കഴിച്ചിട്ട് വരാം…’\n‘ഒന്നും വേണ്ട… വെശപ്പില്ല.. വിനോദ് പോയിട്ട് വാ…’\n‘ആ.. എന്നാ എനിക്കും വേണ്ട…’\nപുറം‌കൈ കൊണ്ട് വായ മറച്ചൊരു കോട്ടുവായിട്ടു വിനോദ്. ശേഷം പഴയ പോലെ കണ്ണടച്ച് ചുമരിലേക്ക് തല ചായ്ചിരുന്നു. അതവളില് വല്ലാത്തൊരു അസ്വസ്ഥതയുണ്ടാക്കി. ഒന്നുരണ്ടുമിനിറ്റങ്ങിനെ ഇരുന്നിട്ടവള് പതുക്കെ വിനോദിനെ വിളിച്ചു…\n‘അതേയ്… എന്നാ നമുക്കെന്തെങ്കിലും കഴിക്കാം…’\nകണ്ണ് തുറന്നവളെ നോക്കിയ വിനോദ് ഒന്ന് പുഞ്ചിരിച്ചു. അവര് നേരെ പോയത് സ്റ്റേഷന്‍റെ എതിര്‍വശത്തുള്ള ഒരു ഹോട്ടലിലേക്കാണ്. ക്യാഷ് കൗണ്ടറിലിരിക്കുന്നയാള് വിനോദിനോടൊന്നു പുഞ്ചിരിച്ചു.\n‘അല്ല മാഷെ? കഴിഞ്ഞില്ലേ?’\n‘സി.ഐ. സാറിനെ ഒന്ന് കാണണം..’\nഒരു ജീവനക്കാരന് കാണിച്ചു കൊടുത്ത ഫാമിലി ക്യാബിനിലിരിക്കുമ്പോള് അവള് കൂടുതല് അസ്വസ്ഥയാണ്. അതെന്ത് കൊണ്ടാണെന്ന് അവള്‍ക്കൊട്ടു മനസ്സിലായതുമില്ല. രണ്ട് ഊണാണ് വിനോദ് ആവശ്യപ്പെട്ടത്. കൂടെ അയക്കൂറ പൊരിച്ചതും. അതാ ഹോട്ടലിലെ സ്പെഷ്യല് ആണത്രേ. ഭക്ഷണം മുന്നിലെത്തി. അവള്‍ക്ക് രുചിയൊന്നും തോന്നിയില്ല. കഴിക്കുന്നതിനിടയില് വിനോദ് അവളെ ശ്രദ്ധിച്ചു.\n‘ഹ… താനെന്താ ഇങ്ങിനെ ആലോചിച്ചിരുന്നത്.. കഴിക്കാന് നോക്ക്… ഒരു കാര്യത്തെ കുറിച്ചും ആലോചിക്കേണ്ട.. കഴിക്ക്…’\nഅവള് അവനെ നോക്കി. ഒരല്‍പം നന്ദിയോടെ തന്നെ. ഒന്ന് നെടുവീര്‍പ്പിട്ടു. ഒരു ഉരുള ചോറ് ചവച്ചു കൊണ്ടിരിക്കെയാണ് അവന് ചോദിച്ചത്…\n‘സത്യം പറഞ്ഞാല് രാജേട്ടന് മരിച്ചതില് നിനക്ക് സന്തോഷമില്ലേ? ആ സിനിമ കണ്ട അന്നൊക്കെ എനിക്കയാളെ കൊല്ലാനുള്ള ദേഷ്യമുണ്ടായിരുന്നു. എന്തായാലും എനിക്ക് സന്തോഷമായി… ഒരുപാട്…’\nഅവള് അത്ഭുതത്തോടെ അവനെ നോക്കി. ഒന്ന് പുഞ്ചിരിച്ചെന്നു വരുത്തി. പിന്നെ പറഞ്ഞു..\nഅവളവിടെ നിര്‍ത്തിയപ്പോള് പെട്ടെന്നാണ് വിനോദ് ചോദിച്ചത്…\n‘സുകു ഇപ്പോഴും നെഞ്ചില് ഒരു കനലാണ്. അല്ലേ…?’\nഅവള്‍ക്ക് ശ്വാസം വിലങ്ങുന്ന പോലെയായി. അവളുടെ മുഖത്തു നിന്നും തന്‍റെ പാത്രത്തിലേക്ക് കണ്ണുകള് മാറ്റി അവന് തുടര്‍ന്നു..\n‘അതവന്‍റെ വിധിയാണ്… രണ്ടു പ്രാവശ്യം ഞങ്ങള് ഹോസ്പിറ്റലൈസ് ചെയ്തതാണ്. ഒരു കാര്യവുമില്ല. അവനോടിപ്പോരും. പിന്നെ ആര്‍ക്കും താല്പര്യമില്ലാതായി. ഈ സിനിമ ഇറങ്ങിയതിന്‍റെ ശേഷമാണു അവനെന്തിനാണ് നിന്‍റെ വീടിന്‍റെ അവിടെ വന്നു കിടക്കുന്നത് എന്നെനിക്ക് മനസ്സിലായത്. അല്ല, നിങ്ങള് തമ്മിലിഷ്ടമായിരുന്നു എന്ന് അന്നേ അറിയാമായിരുന്നു… അവനോടൊരല്പം അസൂയയുമുണ്ടായിരുന്നു എന്ന് കൂട്ടിക്കോ.. പാവം.. അവനെ ആരും മനസ്സിലാക്കിയില്ല.. അവന് പോലും… എപ്പോഴോ അവനവന്‍റെ വേദനകളില് നിന്നും ഭ്രാന്തിന്‍റെ ലോകത്തേയ്ക്ക് ഓടിപ്പോയി… ഇനിയിപ്പോള് ഒരു തിരിച്ചു മടക്കം അവനുണ്ടാവില്ല… ഒരിക്കലും…’\nപറഞ്ഞു കഴിഞ്ഞാണ് വിനോദ് മുഖമുയര്‍ത്തിയത്.. നോക്കുമ്പോള് അവളുടെ കവിളില് രണ്ടു നീര്‍ചാലുകളുണ്ടായിരുന്നു. അവന് വല്ലാതായി. പെട്ടെന്ന് ഇടങ്കൈ നീട്ടി, വിരല് കൊണ്ട്, ആ നേര്‍രേഖകള് മുറിച്ചു കളഞ്ഞു. അടുത്ത നിമിഷം കൈ പിന്‍വലിച്ചു. അതൊരു അറിയാതെ ചെയ്ത പ്രവര്‍ത്തിയെന്ന പോലെ. ആ പ്രവര്‍ത്തി കാരണം അമ്പരന്നുപോയ അവളുടെ മുഖത്തേയ്ക്ക് നോക്കാതെ തലതാഴ്ത്തി പറഞ്ഞു…\n‘സോറി… ഞാന് അറിയാതെ… കരയുന്ന കണ്ടപ്പോ…. സോറി…’\nആരുമൊന്നും മിണ്ടാതെ കുറെ സമയം കഴിഞ്ഞുപോയി. ചവയ്ക്കുന്ന ശബ്ദം പോലും കേള്‍പ്പിക്കാതെ വിനോദ് കഴിക്കുന്നത് അവള് കൗതുകത്തോടെ നോക്കിയിരുന്നു. ഒരുവേള തന്‍റെ പാത്രത്തില് നിന്നും മുഖമുയര്‍ത്തിയ വിനോദ് കണ്ടത് തന്നെ നോക്കിയിരിക്കുന്ന അവളെയാണ്. അവന് പുഞ്ചിരിയോടെ പറഞ്ഞു..\n‘കഴിക്ക്.. പോണ്ടെ നമുക്ക്… സി.ഐ വന്നോ ആവൊ…?’\nഅവള് വീണ്ടും കഴിക്കാന് തുടങ്ങി.. അവനുമായിപ്പോള് ഒരു പരിചയമുണ്ടായ പോലെ. ഇതുവരെ ഏതോ ഒരു അപരിചിതനായ മനുഷ്യനെ പോലെയായിരുന്നു വിനോദ്. തന്നെക്കുറിച്ചൊരുപാട് കാര്യങ്ങളറിയുന്ന, ഒരു അപരിചിതന്. ഒരു മര്യാദ എന്ന നിലയിലാണ് അവള് ചോദിച്ചത്… ഒരു വെറും ചോദ്യം…\n‘ഇന്നലെ കണ്ടപ്പോള് ചോദിക്കാന് മറന്നു… മോളെ പേരെന്താ…?’\nഅവളൊരു ഉരുള ചോറ് വായിലേക്ക് കൊണ്ട് പോകവെയാണ് വിനോദ് പറഞ്ഞത്… അത് പറയുമ്പോള് അവനൊരു ചമ്മലുണ്ടായിരുന്നു..\n‘അത്… അത് നിന്‍റെ പേരാണ്..’\nആ ഉരുള ചോറ് വായിലേക്ക് വെക്കാതെ അവള് പാത്രത്തിലേക്ക് തന്നെയിട്ടു. അത്ഭുതരസം തുളുമ്പുന്ന കണ്ണുകളോടെ അവനെ നോക്കി. മനസ്സിലെ മുഴുവന് അമ്പരപ്പും അവളുടെ ചോദ്യത്തില് മുഴച്ചു നിന്നിരുന്നു..\nവിനോദ് തല കുലുക്കി.. അവള്‍ക്കൊന്നും പറയാനായില്ല. എന്താണ് സംഭവിക്കുന്നത് എന്നും അവള്‍ക്ക് മനസ്സിലായില്ല. പറഞ്ഞറിയിക്കാനാവാത്ത ഒരത്ഭുതത്തോടെ അവള് നോക്കവേ, വിഷാദം കലര്‍ന്ന ശബ്ദത്തോടെ വിനോദ് പറഞ്ഞു…\n‘അതെ… വറ്റി വരണ്ട് പോയാലും പുഴകളുടെ പേര് മാത്രം പിന്നെയും ബാക്കിയാവില്ലേ? അത് പോലെ, തുറന്നു പറയാന് കഴിയാതെ പോയ ഒരു പ്രണയ സ്വപ്നത്തിന്‍റെ പേര് മാത്രമേ എനിക്ക് ബാക്കി കിട്ടിയുള്ളൂ.. ഒരു പേരു മാത്രം…’\nപിന്നെ ഒന്നും പറയാതെ ഇരുന്നു. ഒന്നും പറയാനാവാതെ അവളും. അവരുടെ കൗമാരം കാല്‍മുദ്രകള് ചാര്‍ത്തിയ ഗ്രാമവീഥികളെ തേടിപ്പറക്കുന്ന ഓര്‍മ്മകള്, ഉഷ്ണമൗനങ്ങള് വീണുടഞ്ഞ നിമിഷങ്ങള്, അവര്‍ക്കിടയിലൂടെ കടന്നു പോയി. അവന്‍റെ കണ്ണുകളുടെ ആഴങ്ങളില് ഉറങ്ങി മടുത്തൊരു സ്വപ്നത്തിന്‍റെ ക്ഷീണവും തളര്‍ച്ചയും അവള് കണ്ടുവോ?\nഅല്പ നേരം വിനോദിന്‍റെ കണ്ണുകളില് അങ്ങിനെ നോക്കി നിന്നപ്പോഴാണ് അവള്‍ക്ക് സ്ഥലകാല ബോധമുണ്ടായത്. പെട്ടെന്നവള് കണ്ണുകള് പിന്‍വലിച്ചു. അവളുടെ മനസ്സ്, അനുഭവങ്ങളുടെ അഗ്നിശിലകള് പാകിയ പാതയിലൂടെ അതിവേഗം ഓടുകയായിരുന്നു.\nമറ്റേതൊരു പുരുഷനെയും പോലെ വിനോദും, അവസരം മുതലാക്കാന് നോക്കുകയാണോ? ചിലപ്പോള് ആവും. പക്ഷെ, അവന്‍റെ ശബ്ദത്തിലെ ശോകം അങ്ങിനെ വിശ്വസിക്കാനും സമ്മതിക്കുന്നില്ല. അവന് സത്യം പറയുകയാണെങ്കിലോ? ആണെങ്കില് തന്നെയെന്ത്? ആണെങ്കിലും അല്ലെങ്കിലും തനിക്കിപ്പോള് അത് സമയമാണ്.\nഅവളുടെ മൗനത്തിനിടയിലവന് തുടര്‍ന്നു. ‘താനിതൊന്നും കാര്യമാക്കണ്ടാട്ടോ.. അതെക്കെ വിട്ടേക്കൂ. നീ കഴിക്കാന് നോക്ക്. മോളുടെ പേര് ചോദിച്ചില്ലായിരുന്നെങ്കില്, ഞാനിത് പറയില്ലായിരുന്നു… അല്ലെങ്കിലും.. ഇനിയത് പറയേണ്ട ആവശ്യമില്ലല്ലോ’\nഅവള് മുഖമുയര്‍ത്തി അവനെ നോക്കി. അവന് നല്ല തെളിച്ചമുള്ളൊരു പുഞ്ചിരി മുഖത്ത് പിടിപ്പിച്ചിട്ടുണ്ട്. അവളുടെ കണ്ണുകളില് നോക്കി അവന് തുടര്‍ന്നു.\n‘വര്‍ഷാന്തരങ്ങളുടെ പൊടിപിടിച്ചൊരു മോഹത്തെ, പാടേ മറക്കാന് കഴിയാത്തൊരു മനസ്സിന്‍റെ വികൃതിയായി… മോളുടെ പേര് കണ്ടാല് മതി. ചില സ്വപ്നങ്ങള് സൂര്യനെ പോലെയാണ്. അത് നഷ്ടപ്പെട്ടതിന്‍റെ ശേഷം കിട്ടുന്നത് എണ്ണയാല് കത്തുന്ന ദീപങ്ങള് പോലെയും. അസ്തമയത്തിന്‍റെ ശേഷം ദീപങ്ങള് കൊളുത്തും. പക്ഷെ അതൊരിക്കലും സൂര്യന് പകരമാവില്ല. എന്നാലും ദീപങ്ങള് നമ്മളുപേക്ഷിക്കാറില്ലല്ലോ…’\nഅവള് നിശബ്ദം കേട്ടിരുന്നു. ഒരു സ്കൂള് മാഷായത് കൊണ്ടാവും, വിനോദ് നന്നായി സംസാരിക്കുന്നു. അവന്‍റെ സംസാരം കേട്ടിരിക്കാനൊരു രസമുണ്ട്.\n‘ഇനിയിപ്പോളതൊന്നും പറഞ്ഞിട്ട് കാര്യമില്ല… നീ കഴിക്ക്..’\nവിനോദ് പറഞ്ഞു നിര്‍ത്തി തന്‍റെ ഭക്ഷണത്തളികയിലേക്ക് മുഖം താഴ്ത്തി. പക്ഷെ പിന്നെ ഭക്ഷണം രുചി തോന്നിയില്ല; രണ്ടാള്‍ക്കും. രണ്ടു പേരും ഭക്ഷണം കഴിച്ചെന്നു വരുത്തി എഴുന്നേല്‍ക്കുകയാണ് ചെയ്തത്.\nഅവള്‍ക്ക് നല്ല മൂത്രശങ്കയുണ്ടായിരുന്നു. കേരളം സംഗതിയൊക്കെ നമ്പര് വണ് ആണത്രേ. ഒരു പെണ്ണിന് മൂത്രമൊഴിക്കാന് മുട്ടിയാല്, അടിനാഭി പൊട്ടുമ്പോലെ വേദനിച്ചാലും കൊള്ളാവുന്ന ഒരു മൂത്രപ്പുര പോലും പബ്ലിക്കായി ഇല്ല. ഇനി വല്ല പെട്രോള് പമ്പിലോ ഹോട്ടലിലോ മറ്റോ സാധിക്കാമെന്നു വച്ചാലോ? അവിടെ വല്ലവനും ക്യാമറ വച്ചിട്ടുണ്ടോ എന്ന് ദൈവത്തിന് മാത്രമേ അറിയൂ. അവള് ഹോട്ടലിലെ ടോയ്‌ലറ്റില് ഒന്ന് കയറി. സൂക്ഷ്മമായി ഒന്ന് പരിശോധിച്ചു. സംശയാസ്പദമായതൊന്നും കണ്ടില്ല.\nപുറത്തേക്കിറങ്ങി വരുമ്പോള് ഒരു സൈന് ബോര്‍ഡിലേക്ക് ചാരിനിന്ന്, സിഗരറ്റ് വലിച്ചൂതുന്ന വിനോദിനെ കണ്ടപ്പോള്, കൗതുകമായി. അവളെ കണ്ടപ്പോള് അവന് സിഗരറ്റ് താഴെയിട്ട് ചവിട്ടിക്കെടുത്തി. പോലീസ് കണ്ടാല് ഫൈനടിക്കില്ലേ എന്ന അവളുടെ ചോദ്യത്തിന്, സര്‍ക്കാരിനും വേണ്ടേ എന്തെങ്കിലുമൊരു വരുമാനം എന്നവന് ചിരിച്ചുകൊണ്ട് മറുപടി പറഞ്ഞു. ഒരുമിച്ച് റോഡ് മുറിച്ച് കടന്നു. സ്റ്റേഷനില് ചെന്നു. സി.ഐ എത്തിയിട്ടില്ല. പിന്നെയും മുഷിഞ്ഞ കാത്തിരിപ്പ്. വീട്ടില് നിന്നും ഇടവേളകളില്ലാതെ വിളിക്കുന്നു അമ്മയും വേണുവും ബാബുവും. സിദ്ധുവിന്‍റെ മെസേജുകള് കൊണ്ട് വാട്ട്സ് ആപ്പിന്‍റെ ഇന്‍ബോക്സ് നിറഞ്ഞു.\nസമയം നാലുമണിയാകാനായപ്പോഴാണ് സി.ഐ വന്നത്. നല്ല തിരക്കുള്ളത് കൊണ്ടായിരിക്കും, കൂടുതല് ചോദ്യങ്ങളൊന്നും ഉണ്ടായില്ല. ചില ക്ലാരിഫിക്കേഷന്‍സ്. അത്രമാത്രം. നാലര മണിക്ക് ആ സ്റ്റേഷനില് നിന്നും പുറത്തിറങ്ങുമ്പോള് മാത്രമാണ് അവള്‍ക്ക് ശ്വാസം ശരിക്കൊന്ന് വീണത്.\nവിനോദിന് സ്റ്റേഷനില് നല്ല പിടിപാടുണ്ട് എന്നവള്‍ക്ക് മനസ്സിലായി. വിനോദ് ഇല്ലായിരുന്നെങ്കില് കാര്യങ്ങള് ഇത്ര ഈസിയാവില്ലായിരുന്നു. അവള്‍ക്കവനോട് നന്ദി തോന്നി. ഒരേകാന്ത സഞ്ചരിക്കൊരു കൂട്ടുകാരനെ കളഞ്ഞു കിട്ടിയാലെന്ന പോലെ, ഒരു സന്തോഷമുണ്ട് ഉള്ളില്.\nസ്റ്റേഷന്‍റെ പുറത്തേയ്ക്കിറങ്ങാന് നേരമാണ് വിനോദ് ചോദിച്ചത്..\n‘സുകുവിനെ കാണണോ നിനക്ക്?’\nഅവള്‍ക്ക് പെട്ടെന്ന് മറുപടി പറയാന് കഴിഞ്ഞില്ല. അവള് പെട്ടെന്നവന് അങ്ങിനെ ചോദിച്ചതിന്‍റെ ഒരു അമ്പരപ്പിലായിരുന്നു. അവള്‍ക്ക് വിനോദിനെ തീരെ മനസ്സിലായില്ല. കുറച്ച് മുന്‍പവന് സംസാരിച്ചത്, അവന്‍റെ നഷ്ട പ്രണയത്തെ കുറിച്ചായിരുന്നു. തന്നോടൊരിക്കലും പറയാതിരുന്ന പ്രണയത്തെ കുറിച്ച്. ഇപ്പോഴവന് ചോദിക്കുന്നത് സുകുവിനെ കുറിച്ചാണ്. തന്‍റെ മനസ്സ് തൊട്ടറിഞ്ഞത് പോലെ..\nഅവള് ഉത്തരം പറയാനാവാതെ നില്‍ക്കുന്നത് കണ്ടപ്പോള് അവന് പറഞ്ഞു.\n‘ആ… അല്ലെങ്കില് വേണ്ട. നമുക്കവനെ ഹോസ്പിറ്റലില് ചെന്നു കാണാം. കുറച്ചീസം കഴിഞ്ഞാലും, അതാവും നന്നാവുക. ഇവരുടെ ഈ സെല്ലില്… അവന്‍റെ ഇപ്പോഴത്തെ അവസ്ഥ എന്താണെന്ന് ദൈവത്തിനെ അറിയൂ. കണ്ടാല് ചിലപ്പോള് നമുക്ക് സഹിക്കില്ല…’\nഅവള് വിഷമത്തോടെ അവനെ നോക്കി. നീയെന്തിനെന്‍റെ മനസ്സിങ്ങനെ വേദനിപ്പിക്കുന്നു എന്ന് ചോദിക്കാന് ആഗ്രഹിച്ചു. ചോദിച്ചില്ല. അതൊന്നും വിനോദ് ശ്രദ്ധിക്കുന്നില്ലായിരുന്നു.\n‘നല്ലൊരു വക്കീലിനെ ഏര്‍പ്പാടാക്കണം. അവനു നല്ല ചികിത്സയെങ്കിലും കിട്ടണം. ഈ ഇരുട്ടിലേക്കവനെ വലിച്ചെറിഞ്ഞാല് പിന്നെ.. ഉറങ്ങാനാവില്ല നമുക്ക്. മരണം വരെ…’\nനീര്‍പൊടിയാന് വെമ്പല് കൊള്ളുന്ന കണ്ണുകളില് നിറയെ നന്ദിയെന്ന രണ്ടക്ഷരത്തിന്‍റെ മണ്‍ചെരാതുകള് തെളിഞ്ഞു. ഇവന്… ഇവനൊരു കൂട്ടുകാരനാണ്. കൂടെ നടക്കുമ്പോള്, ധൈര്യമായി കൈപിടിക്കാന് പറ്റുന്നൊരു കൂട്ടുകാരന്.\nഅവള് വെറുതെ തലകുലുക്കി. അവര് സ്റ്റേഷനില് നിന്നിറങ്ങി. സ്റ്റേഷന് വളപ്പിന്‍റെ പുറത്തെ ചീനിമരത്തിന്‍റെ ചുവട്ടിലേക്കവള് തനിയെയാണ് വന്നത്. വിനോദ് ഇപ്പൊ വരാമെന്നു പറഞ്ഞു പോയി. അവള് വേണുവിനെ വിളിച്ച് പറഞ്ഞു; ഞങ്ങള് ഇറങ്ങി, പ്രശ്നമൊന്നുമില്ല എന്ന്. അവര്‍ക്ക് സമാധാനമായിക്കോട്ടെ. വാട്ട്സ് ആപ്പില് സിദ്ധുവിന് ഒരുപിടി ചുംബനങ്ങള് അയച്ചു. ഇറങ്ങി എന്നൊരു വോയ്സ് മെസ്സേജും.\nവിനോദ് തന്‍റെ മോട്ടോര് സെക്കിളില് അവളുടെ അടുത്തെത്തി. അവള് അമ്പരന്നു. അവനവളോട് കയറാന് പറഞ്ഞപ്പോള്, അവള് അമ്പരപ്പോടെ പറഞ്ഞു.\n‘എനിക്ക് പേടിയാണ്.. ഞാന് ജീവിതത്തിലിന്നോളം ഈ കുന്ത്രാണ്ടത്തില് കേറീട്ടില്ല… സത്യായിട്ടും..’\nവിനോദിന് ചിരിയാണ് വന്നത്. അതേ ചിരിയോടെ അവന് പറഞ്ഞു.\n‘നീ കേറ് പെണ്ണെ… നിന്ന് കൊഞ്ചാതെ…. ഇനി നിന്നെ കേറ്റാന് വേണ്ടി എനിക്ക് വിമാനം വാങ്ങാന് പറ്റുമോ?’\nഅവളൊരു ചെറുപുഞ്ചിരിയോടെ അവനെ നോക്കി…\n‘അതേയ്.. ഞാന് ബസ്സിലങ്ങോട്ടു പൊയ്ക്കൊള്ളാം.. വിനോദ് പൊയ്ക്കോ…’\n‘ഹ… അതെങ്ങിനെ ശരിയാവും.. നിന്നെ വീട്ടില് കൊണ്ടുചെന്നാക്കാം എന്നു പറഞ്ഞത് ഞാനല്ലേ…? എന്നിട്ട് ബസ്സ് കേറ്റിവിട്ടാല് പിന്നെ ഞാനാരാ? നീയിങ്ങോട്ട് കേറെടീ വെള്ളക്കൊക്കേ…’\nഒരൊറ്റ നിമിഷം കൊണ്ടവളുടെ മുഖമാകെ ചുവന്നു തുടുത്തു. ലജ്ജയോ, കൗതുകമോ, സന്തോഷമോ, കുസൃതിയോ, പിണക്കമോ എന്നൊന്നും ആര്‍ക്കും തിരിച്ചറിയാനാവാത്തൊരു വികാരം കണ്ണുകളില് ഇരമ്പിയാര്‍ത്തു. ശ്വാസം പിടിച്ചവള് അവനെ തുറിച്ചു നോക്കി നിന്നു. അവനൊരു കുസൃതിച്ചിരിയോടെ അവളെ നോക്കി, പിരിക്കമിളക്കിക്കാണിച്ചു. പിന്നെ മെല്ലെ, സ്വകാര്യം പറഞ്ഞു…\n‘വേറെയാരും കേട്ടിട്ടില്ല… ഇനിയും ഇങ്ങോട്ടു കേറിയില്ലെങ്കില് എല്ലാരും കേള്‍ക്കെ വിളിക്കും… വേണോ…’\nപിണക്കം നിറഞ്ഞു നില്‍ക്കുന്ന ശബ്ദത്തില് അവള് പറഞ്ഞു…\n‘നീ പോടാ… അപ്പക്കാളെ…’\nവിനോദ് അറിയാതെ പൊട്ടിച്ചിരിച്ചു പോയി. ചിരിയടക്കാന് അവന് പാടുപെട്ടു. അപ്പുറത്തും ഇപ്പുറത്തുമൊക്കെ നില്‍പ്പുണ്ടായിരുന്ന ചിലരൊക്കെ അവരെ തുറിച്ചു നോക്കി. ഒരാണും പെണ്ണും ഒരുമിച്ചു നില്‍ക്കുന്നത് കണ്ടാല് തന്നെ അസ്വസ്ഥമാവുന്ന സമൂഹഹൃദയത്തിന്, ആ പൊട്ടിച്ചിരി എങ്ങിനെ സഹിക്കനാവും?\n‘അപ്പോള് നീ മറന്നിട്ടില്ല…. ഞാന് കരുതി നീയാ പേരൊക്കെ മറന്നെന്ന്..’\n‘മറന്നിരുന്നു…. ഒരുപാട് കാര്യങ്ങള്… ഇപ്പോളോര്‍ത്തു…’ അവനെ നോക്കി മനോഹരമായി പുഞ്ചിരിച്ചു കൊണ്ടവള് പറഞ്ഞു. ഇപ്പോളാ മുഖത്ത് പരിഭവമൊന്നുമില്ലായിരുന്നു. ഓര്‍ക്കാന് സുഖമുള്ള എന്തൊക്കെയോ ഓര്‍മ്മകള് അവളുടെ മനസ്സില് തിരയിളകുന്നുണ്ടെന്നാ, കണ്ണുകള് കണ്ടാല് അറിയാം.\n‘ഉം… മറക്കേണ്ടതൊക്കെ മറക്കാനും, ഓര്‍ക്കേണ്ടതൊക്കെ ഓര്‍ക്കാനും വേണം… നമുക്ക് ചിലസഹായങ്ങള്.. അല്ലെ…? നീയിങ്ങോട്ട് കേറ്…’\nഅവള്‍ക്ക് അതിന്‍റെ മേലേക്ക് കയറുന്നത് തന്നെ പ്രയാസമായി തോന്നി. വീഴുമോ എന്ന പേടിയില് അവളവന്‍റെ ചുമലില് അള്ളിപ്പിടിച്ചപ്പോള്, അവളുടെ നഖം തട്ടി, അവനു വേദനിച്ചു. തമാശ രൂപത്തിലവന് പറഞ്ഞു.\nഅവള്‍ക്ക് ജാള്യമായി. അവള് കൈ പിന്‍വലിച്ചു. അപ്പോള് പിന്നെയും വിനോദ് പറഞ്ഞു.\n‘തീരെ പിടിക്കാതിരിക്കണ്ടടോ… മോന്തേം കുത്തി വീണാലുമ്മറത്തെ പല്ലു പോകും. പിന്നെ കാണാനൊരു വര്‍ക്കത്തുണ്ടാവില്ല… ആ.. പറയാന് മറന്നു. നിന്‍റെ സൗന്ദര്യം ഇങ്ങിനെ കൂടുന്നതിന്‍റെ രഹസ്യം എന്നോടും കൂടിയെന്ന് പറയണേ… ഞാനൊക്കെ കണ്ടില്ലേ.. മൂത്തു മുതുകാളയായി. നിന്നെക്കാള് ഒരു മൂന്നോ നാലോ വയസിന്‍റെ മൂപ്പേ ഉള്ളൂ…. എന്നാലും ഇപ്പൊ കണ്ടാ, ഞാനച്ഛനും നീ മോളുമാണ്…’\n‘ആ…..’ ഈര്‍ഷ്യയോടെ അവള് അമറിക്കൊണ്ട്, അവനെയൊന്നു പിച്ചാന് തുനിഞ്ഞു. പിന്നെ വേണ്ടെന്നു വച്ചു..\n‘നീ മനുഷ്യനെ കളിയാക്കാനാണോ ഇതിന്‍റെ മൂട്ടില് കയറ്റിയത്… ചെലക്കാതെ വണ്ടി വിടെടാ…. അപ്പക്കാളെ…’\nചിരിച്ചുകൊണ്ട് വിനോദ് വണ്ടി മുന്നോട്ടെടുത്തു. തങ്ങളെ തന്നെ തുറിച്ചുനോക്കി നില്‍ക്കുന്ന പ്രായമായൊരു സ്ത്രീയെ നോക്കി അവനൊന്നു കണ്ണിറുക്കികാണിച്ചപ്പോള്, അവര് വെറുപ്പോടെ മുഖം തിരിച്ചു. സാവധാനം മുന്നോട്ട് പോകുന്ന ബൈക്കില്, അവരുടെ മനസ്സുകള് ബാല്യത്തോളം സഞ്ചരിച്ചു കഴിഞ്ഞിരുന്നു.\nഅവളുടെ മനസ്സിലൊരു വെള്ളിപ്പാദസരം കിലുങ്ങി. സ്കൂളില്, താഴ്ന്ന ക്ലാസില് പഠിക്കുമ്പോള്, ഏതോ ഒരു കുസൃതിക്കാരന് സമ്മാനിച്ചതാണ്, വെള്ളക്കൊക്കെന്ന ഇരട്ടപ്പേര്. ആരെങ്കിലും അങ്ങിനെ വിളിച്ചാല് അവള് ദേഷ്യം കൊണ്ടു വിറയ്ക്കുമായിരുന്നു. അവളെയങ്ങിനെ ശുണ്ഠി പിടിപ്പിക്കുന്നത്, ഗ്രാമത്തിലെ ആണ്‍കുട്ടികള്‍ക്കൊക്കെ ഒരു രസമായിരുന്നു. ശലഭങ്ങള് പോലെ ചന്തമുള്ള ഓര്‍മ്മകളും തനിക്കുണ്ടല്ലോ എന്നവളോര്‍ത്തു. ഒന്ന് വിളിച്ചുണര്‍ത്താനാരെങ്കിലും വരുന്നതും കാത്തിരിക്കുന്ന, ചന്തമുള്ള ഓര്‍മ്മകള്.\nവിനോദ്, ഇടത്തെ നെറ്റിയിലെ മുറിപ്പാടിലൂടെ ഒന്ന് വിരലോടിച്ചു. അവന്‍റെ ഉള്ളില് ആര്‍പ്പു വിളിക്കുന്ന സ്കൂള് കുട്ടികളുടെ കൂട്ടത്തിനു നടുവില്, മൂച്ചിക്കലെ മൂസാന് കുട്ടിയുമായി ഉരുണ്ടുമറിയുന്ന, തന്‍റെ തന്നെ ബാല്യം, വെള്ളിത്തിരയിലെന്ന വണ്ണം തെളിഞ്ഞു. അപ്പക്കാള എന്നവന് വിളിച്ചതാണ് കാരണം. കൂടുതല് സംസാരിക്കാതെ ചിരിച്ചു കാണിക്കുന്നതിന്, അവനിട്ട വട്ടപ്പേര്.. അതാണ് അപ്പക്കാള.\nഅവരെയും കൊണ്ട് നഗരത്തിലേക്ക്, ആ വാഹനം, അതിവേഗം സഞ്ചരിക്കുമ്പോള്, അവര് രണ്ടു കുഞ്ഞുങ്ങളായി മാറിയിരുന്നു. ഓര്‍മ്മകള് അമ്മയും. അമ്മയുടെ മടിത്തട്ടില്, കുസൃതിച്ചിരിയുമായി കിടക്കുന്ന രണ്ടു കുഞ്ഞുങ്ങള്… അപ്പക്കാളയും വെള്ളക്കൊക്കും…


അപ്പോള് opt ഫോള്‍ഡര് ഫയല് പെര്‍മിഷനോടെ തുറന്ന് വരും. ഈ വിന്‍ഡോയിലെ lampp ഫോള്‍ഡറില് Right Click –> Compress–> tar.gz വഴി lampp ഫോള്‍ഡര് കംപ്രസ് ചെയ്യുക. ഫയല് നാമം മാറ്റരുത് (lampp.tar.gz എന്ന് തന്നെയായിരിക്കണം).\n03/11/2012 at 8:20 am\nപുതിയ മാന്വല് പരിഷ്ക്കാരത്തിലൂടെ ക്വിസ് ഒഴികെ ഒരു കുട്ടിക്ക് (ഒരു മേളയിലും) ഒരിനത്തിലധികം മത്സരിക്കാന് സാധിക്കില്ല…IT യിലെ കുട്ടിക്ക് WE മാത്രമല്ല,ഒരു മേളയിലും മത്സരിക്കാന് പറ്റില്ല\nഉപകാരപ്രദം…ഇതു കൂടി ശ്രദ്ധിക്കൂ…..\nIP Address മാനുവലായി സെറ്റു ചെയ്തുള്ള Networking മാത്രമേ ഇവിടെ പറയേണ്ടിയിരുന്നുള്ളൂ. DHCP യ്ക്ക് ഇവിടെ പ്രസക്തിയില്ല. പോസ്റ്റിന് ആകെ മൊത്തം ഒരു തുടര്‍ച്ചയില്ലായ്മ. ഹരിയുടെ പോസ്റ്റിന് സാധാരണ അങ്ങനെ സംഭവിക്കുന്നതല്ലല്ലോ. പിന്നെ Client ന്റെ address bar ല് server ന്റെ IP Address മാത്രം കൊടുത്താല് മതി. local host എന്നു കഴിഞ്ഞു വന്നിരിക്കുന്ന ഭാഗം അതേ പടി … ഒരാവശ്യവുമില്ല.\nvery very very important post thanks…….\n08/11/2012 at 8:36 pm\nUsha Balakrishnan says:\nVijayan MV says:\nMOHAMMED SHIHAB K P says:\nകലോല്‍സവ സോഫ്റ്റ് വെയര് ഇന്‍സ്റ്റാള് ചെയ്ത് . സിസ്റ്റം റീസ്റ്റാര്‍ട്ട് ചെയ്താല് വര്‍ക്ക് ചെയ്യുന്നില്ല……\n17/11/2012 at 5:05 pm\n17/11/2012 at 5:06 pm\n17/11/2012 at 5:14 pm\n18/11/2012 at 11:25 pm\n24/11/2012 at 3:24 pm\nവളരെയധികം ഉപകാരപ്രദം …..\nമാത്സ് ബ്ലോഗ് വായനക്കാരോട് ഒരു അഭ്യര്‍ത്ഥന –\nJuly Jaison says:\n27/11/2012 at 12:19 pm


OLX -വഴി ടെസ്റ്റ് ഡ്രൈവിനെടുത്ത കാറുമായി കടന്ന് മോഷ്ടാവ്; സമാന രീതിയില് പണികൊടുത്ത് കേരള പൊലീസ് - Malayalam DriveSpark\n7 min ago മലയാളിയുടെ അഭിരുചിയിൽ വ്യത്യസ്ത രൂപഭാവത്തിൽ കെടിഎം RC 200\n52 min ago കേമനായി ടിയാഗൊ, ജൂണിലെ വിൽപ്പനയിൽ സ്വിഫ്റ്റിനെ മറികടന്നു\nOLX -വഴി ടെസ്റ്റ് ഡ്രൈവിനെടുത്ത കാറുമായി കടന്ന് മോഷ്ടാവ്; സമാന രീതിയില് പണികൊടുത്ത് കേരള പൊലീസ്\nബൈക്ക് വാങ്ങാനെന്ന വ്യാജേന ഉടമസ്ഥരുടെ അടുത്തെത്തി ടെസ്റ്റ് ഡ്രൈവ് എന്ന പേരില് ബൈക്ക് മോഷ്ടിച്ചു കടന്നിരുന്ന, മോഷ്ടാവിനെ ബംഗളൂരു പൊലീസ് അറസ്റ്റ് ചെയ്തത് കുറച്ച് ദിവസങ്ങള്‍ക്ക് മുമ്പാണ്.\nബൈക്ക് വാങ്ങാന് താല്പര്യം ഉണ്ടെന്നും ഡീലിന് സമ്മതമാണെന്നും അറിയിച്ച്, വളരെ തന്ത്രപരമായിട്ടായിരുന്നു മോഷ്ടാവിനെ പൊലീസ് പിടികൂടിയത്. ഇതേ മാതൃകയിലാണ് ഇപ്പോള് കേരളത്തിലും കാര് മോഷണം നടന്നിരിക്കുന്നത്. മാതൃഭൂമിയാണ് ഇത് സംബന്ധിച്ച് അടുത്തിടെ വാര്‍ത്ത റിപ്പോര്‍ട്ട് ചെയ്തിരിക്കുന്നതും. സംഭവം എങ്ങനെയെന്ന് അറിയേണ്ടേ!\nതിരുവനന്തപുരം ജില്ലയിലെ ആറ്റിങ്ങല് സ്വദേശിയും, മലപ്പുറം പാണ്ടിക്കാട് IRB ക്യാമ്പ് ജീവനക്കാരനുമായ സനല് തന്റെ സ്വിഫ്റ്റ് കാര് വില്‍ക്കുന്നതിനായി OLX വഴി പരസ്യം ചെയ്തിരുന്നു.\nഈ പരസ്യം കണ്ടിട്ട് മലപ്പുറം ജില്ലയിലെ പാണ്ടിക്കാട് നിന്നും ഒരാള് സനലിനെ ബന്ധപ്പെടുകയും, കാര് വാങ്ങുവാന് ആഗ്രഹം പ്രകടിപ്പിക്കുകയും ചെയ്തു. ജൂലൈ 23 -നു സനല് കാറുമായി വാങ്ങുന്നയാളെ കാണുവാന് പാണ്ടിക്കാട് പറഞ്ഞ സ്ഥലത്ത് എത്തിച്ചേര്‍ന്നു.\nവാങ്ങുവാന് വന്നയാള്‍ക്ക് കാര് നേരില്‍ക്കണ്ട് ഇഷ്ടപ്പെടുകയും ഒരു ടെസ്റ്റ് ഡ്രൈവ് ചെയ്തു നോക്കണമെന്ന് ആവശ്യപ്പെടുകയും ചെയ്തു. സനല് കാര് ടെസ്റ്റ് ഡ്രൈവിങ്ങിനായി അദ്ദേഹത്തിന് നല്‍കി.എന്നാല് ടെസ്റ്റ് ഡ്രൈവിനായി എത്തിയാള് അവസാനം, ഡ്രൈവിങ്ങിനിടെ കാറുമായി കടന്നു കളഞ്ഞു.\nസനല് ഉടന് പാണ്ടിക്കാട് പൊലീസ് സ്റ്റേഷനില് പരാതി നല്‍കുകയും ചെയ്തു. മോഷ്ടാവ് ഇതിനിടയില് കാറിന്റെ നമ്പര് പ്ലേറ്റും, ജിപിഎസ് മാറ്റുകയും ചെയ്തു. നമ്പര് പ്ലേറ്റ് മാറ്റിയശേഷം ഫോര് രജിസ്ട്രേഷന് സ്റ്റിക്കര് ഒട്ടിച്ചക്കുകയും ചെയ്തു എന്ന് റിപ്പോര്‍ട്ടില് പറയുന്നു.\nമോഷ്ടാവിന്റെ തന്ത്രപരമായ നീക്കങ്ങള് പൊലീസുകാരുടെ അന്വേഷണങ്ങളെ വഴിമുട്ടിച്ചു. മോഷ്ടാവ് ഈ കാര് ഒരു വയനാട് സ്വദേശിയ്ക്ക് വില്‍ക്കുവാന് തീരുമാനിച്ചു. എന്നാല് കാര് വാങ്ങുന്നതിനു മുന്‍പ് വയനാട് സ്വദേശി നടത്തിയ പരിശോധനയില് കാറില് നിന്നും രജിസ്ട്രേഷന് സര്‍ട്ടിഫിക്കറ്റ് ലഭിച്ചു.\nഅതിലുണ്ടായിരുന്ന ഉടമയായ സനലിന്റെ നമ്പറിലേക്ക് അദ്ദേഹം ബന്ധപ്പെട്ടു. സംഭവം മോഷണ മുതല് ആണെന്നു മനസിലാക്കിയ വയനാട് സ്വദേശി കാര് വാങ്ങുന്നതില് നിന്നും പിന്മാറി. എന്നാല് കള്ളനെ പിടിച്ചു വെക്കുവാന് അദ്ദേഹത്തിനു കഴിഞ്ഞില്ല.\nMost Read:ഉടന് വിപണിയിലെത്തുന്ന ഏഴ് സീറ്റര് വാഹനങ്ങള്\nഈ കാര്യം സനല് പൊലീസിനെ അറിയിക്കുകയും ചെയ്തു. ഇതോടെ മുക്കം പൊലീസ് സ്റ്റേഷനിലെ ഉദ്യോഗസ്ഥര് കള്ളനെ കാര് വാങ്ങുവാനാണെന്ന വ്യാജേന ബന്ധപ്പെട്ടു. കാസര്‍ഗോഡ് നീലേശ്വരം സ്വദേശി എന്ന പേരിലായിരുന്നു പൊലീസ് കള്ളനെ ബന്ധപ്പെട്ടത്.\nMost Read:2020 ഓട്ടോ എക്‌സ്‌പോയില് പ്രദര്‍ശിപ്പിക്കുന്ന 10 പ്രധാന വാഹനങ്ങള്\nകാര് വാങ്ങുന്നതിന് മുമ്പ് പരിശോധിക്കുന്നതിനായി നീലേശ്വരത്ത് എത്തിക്കാമെന്നു മോഷ്ടാവ് സമ്മതിക്കുകയും ചെയ്തു. അടുത്ത ദിവസം തന്നെ മോഷ്ടാവ് കാറുമായി നീലേശ്വരത്ത് എത്തിച്ചേര്‍ന്നു. രണ്ടു പേര് കാറില് ഉണ്ടായിരുന്നതായാണ് റിപ്പോര്‍ട്ട്.ഇരുവരെയും മുക്കം പൊലീസ് അറസ്റ്റ് ചെയ്തു.\nഎന്നാല് ഇക്കൂട്ടത്തില് കാര് മോഷ്ടിച്ച വ്യക്തി ഉണ്ടായിരുന്നില്ല. ഇയാള്‍ക്കായുള്ള അന്വേഷണം ഊര്‍ജിതമാക്കിയതായി പൊലീസ് പറഞ്ഞു. മുക്കം പൊലീസ് സ്റ്റേഷനു പരിധിയില് തന്നെ ഇയാള് ഉണ്ടെന്നാണ് പൊലീസ് നിഗമനം. കാറിലുണ്ടായിരുന്ന രണ്ടു പേരെയും, കാറിനേയും കസ്റ്റഡിയിലെടുത്ത പൊലീസ് കൂടുതല് വിവരങ്ങള് അന്വേഷിച്ചു വരികയാണ്.\nThieves steal Maruti Swift from OLX seller: Kerala Police bust them by posing as buyers. Read more in Malayalam.


ചിക്കൻ കറിവയ്ക്കാൻ വിസമ്മതിച്ചതിന് ഭർത്താവ് ഭാര്യയെ അടിച്ചുകൊന്നു | Vision News\nചിക്കൻ കറിവയ്ക്കാൻ വിസമ്മതിച്ചതിന് ഭർത്താവ് ഭാര്യയെ അടിച്ചുകൊന്നു\nഭോപ്പാൽ: മധ്യപ്രദേശിലെ ശഹ്‌ദോൽ ജില്ലയിൽ ചിക്കൻ കറിവയ്ക്കാൻ വിസമ്മതിച്ചതിന് ഭർത്താവ് ഭാര്യയെ കൊലപ്പെടുത്തിയതായി കേസ്. ഓഗസ്റ്റ് 23നാണ് കമലേഷ് കോൾ (40) എന്നയാൾ ഭാര്യ റംബായ് കോളിനെ (23) കൊലപ്പെടുത്തിയത്. എന്നാൽ ദിവസങ്ങൾക്കുശേഷമാണ് സംഭവം പുറംലോകമറിഞ്ഞത്. പ്രതിയെ പോലീസ് അറസ്റ്റുചെയ്തു.\nഓഗസ്റ്റ് 23ന് രാത്രി ചിക്കൻ കറി ഉണ്ടാക്കിത്തരാൻ കമലേഷ് കോൾ ഭാര്യയോട് ആവശ്യപ്പെട്ടു. എന്നാൽ ഭാര്യ വിസമ്മതിച്ചതിനെ തുടർന്ന് ഇരുവരും തമ്മിൽ വാക്കേറ്റം നടന്നു. ഒടുവിൽ കമലേഷ് ഭാര്യയെ വടി കൊണ്ട് ക്രൂരമായി മർദ്ദിക്കുകയായിരുന്നെന്ന് പോലീസ് പറയുന്നു.\nഎന്നാൽ, ഭാര്യ അപകടത്തിൽ പരിക്കേറ്റു മരിച്ചെന്ന് പ്രതി തന്നെ പോലീസിൽ അറിയിച്ചു. പോസ്റ്റുമോർട്ടം റിപ്പോർട്ടിൽ തലയ്‌ക്കേറ്റ അടിയാണ് മരണകാരണമെന്ന് തെളിഞ്ഞു. തുടർന്ന് നടത്തിയ അന്വേഷണത്തിലാണ് കമലേഷ് കോൾ പിടിയിലായത്.


order-of-zayed-uae-s-highest-civilian-award-given-to-pm-modi-at-abudhabi | ഓർഡർ ഓഫ് സായിദ് പുരസ്‌കാരം ഇന്ത്യയുടെ സംസ്‌കാരത്തിനെന്നും 130 കോടി ജനങ്ങൾക്കുമായി സമർപ്പിക്കുന്നു എന്നും പ്രധാനമന്ത്രി; അബുദാബിയിലെ പ്രസിഡൻഷ്യൽ പാലസിൽ നടന്ന ചടങ്ങിൽ അബുദാബി കിരീടാവകാശിയും യുഎഇ ഉപ സർവ സൈന്യാധിപനുമായ ശൈഖ് മുഹമ്മദ് ബിൻ സായിദ് അൽ നഹ്യാനിൽ നിന്നും നരേന്ദ്ര മോദി ഏറ്റുവാങ്ങിയത് യുഎഇയുടെ പരമോന്നത സിവിലിയൻ ബഹുമതി; അറബ് രാജ്യത്തിന്റെ ആദരം ഇരു രാജ്യങ്ങളും തമ്മിലുള്ള ദീർഘകാല ബന്ധം ശക്തമാകുന്നതിന് വഹിച്ച പങ്ക് കണക്കില - MarunadanMalayali.com\nഓർഡർ ഓഫ് സായിദ് പുരസ്‌കാരം ഇന്ത്യയുടെ സംസ്‌കാരത്തിനെന്നും 130 കോടി ജനങ്ങൾക്കുമായി സമർപ്പിക്കുന്നു എന്നും പ്രധാനമന്ത്രി; അബുദാബിയിലെ പ്രസിഡൻഷ്യൽ പാലസിൽ നടന്ന ചടങ്ങിൽ അബുദാബി കിരീടാവകാശിയും യുഎഇ ഉപ സർവ സൈന്യാധിപനുമായ ശൈഖ് മുഹമ്മദ് ബിൻ സായിദ് അൽ നഹ്യാനിൽ നിന്നും നരേന്ദ്ര മോദി ഏറ്റുവാങ്ങിയത് യുഎഇയുടെ പരമോന്നത സിവിലിയൻ ബഹുമതി; അറബ് രാജ്യത്തിന്റെ ആദരം ഇരു രാജ്യങ്ങളും തമ്മിലുള്ള ദീർഘകാല ബന്ധം ശക്തമാകുന്നതിന് വഹിച്ച പങ്ക് കണക്കിലെടുത്ത്\nAugust 24, 2019 | 06:04 PM IST | Permalink\nദുബായ്: യുഎഇയുടെ പരമോന്നത സിവിലിയൻ ബഹുമതിയായ ഓർഡർ ഓഫ് സായിദ് പുരസ്‌കാരം ആദ്യമായി ഒരു ഇന്ത്യൻ പ്രധാനമന്ത്രി ഏറ്റുവാങ്ങി. അബുദാബിയിലെ പ്രസിഡൻഷ്യൽ പാലസിൽ നടന്ന ചടങ്ങിൽ അബുദാബി കിരീടാവകാശിയും യുഎഇ സായുധസേനയുടെ ഉപ സർവസൈന്യാധിപനുമായ ശൈഖ് മുഹമ്മദ് ബിൻ സായിദ് അൽ നഹ്യാൻ പുരസ്‌കാരം പ്രധാനമന്ത്രി നരേന്ദ്ര മോദിക്ക് സമ്മാനിച്ചു. പാലസിൽവെച്ച് ഇരുവരും തമ്മിൽ കൂടിക്കാഴ്ചയും നടത്തി.\nഇരുരാജ്യങ്ങളും തമ്മിലുള്ള ദീർഘകാല ബന്ധം ശക്തമാക്കുന്നതിൽ വഹിച്ച പങ്കു മാനിച്ചാണ് ബഹുമതി. കഴിഞ്ഞ വർഷം ചൈനീസ് പ്രസിഡന്റ് ഷി ജിൻപിങ് ഉൾപ്പെടെ3പേർക്കായിരുന്നു പുരസ്‌കാരം.\nഡൽഹിയിൽ നിന്ന് പറന്നുയരുന്നത് ഫ്രാൻസിലേക്ക്; മസൂദ് അസ്ഹറിനെ ആഗോള തീവ്രവാദിയാക്കാൻ ഒപ്പം നിന്നതിന് നന്ദി അറിയിച്ചെത്തുക അബുദാബിയിൽ; യുഎഇയുടെ പരമോന്നത പരുസ്‌കാരം ഏറ്റുവാങ്ങി പറന്നെത്തുക ബഹറിനിൽ; ഇന്ത്യാക്കാരെ അഭിസംബോധന ചെയ്തും മനാമയിലെ ശ്രീകൃഷ്ണ ക്ഷേത്രത്തിലും തൊഴ്ത് വീണ്ടും പാരീസിലേക്ക്; ജി-7നിൽ നടക്കുക അതിനിർണ്ണായക നയതന്ത്ര ചർച്ചകൾ; നാല് ദിവസം കൊണ്ട് മോദി സന്ദർശിക്കുക നാല് രാജ്യങ്ങൾ\nലേബർ ക്യാമ്പിലെ തൊഴിലാളികൾ പങ്കുവച്ചത് ദുരിത ജീവിത കഥകൾ; ആചാരങ്ങൾ പാലിച്ച് മോസ്‌ക് സന്ദർശനം; അബുദാബിയിൽ അമ്പലം പണിയാൻ അനുവദിച്ച് ഉത്തരവും പുറത്ത്; ദാവൂദിന്റെ സ്വത്തുക്കൾ മരവിപ്പിക്കാൻ സാധ്യത ഏറി; മോദിയുടെ ആദ്യ ദിനം ആവേശമായത് ഇങ്ങനെ\nഏറെ വിനയത്തോടെ ഓർഡർ ഓഫ് സായിദ് മെഡൽ സ്വീകരിക്കുന്നുവെന്ന് പ്രധാനമന്ത്രി ട്വിറ്ററിൽ കുറിച്ചു. വ്യക്തി എന്നതിലുപരി ഈ പുരസ്‌കാരം ഇന്ത്യയുടെ സംസ്‌കാരത്തിനാണെന്നും 130 കോടി ഇന്ത്യക്കാർക്ക് ഇത് സമർപ്പിക്കുന്നുവെന്നും മോദി പറഞ്ഞു. ഈ അംഗീകാരത്തിന് യുഎഇ സർക്കാരിനോട് നന്ദി പറയുന്നുവെന്നും പ്രധാനമന്ത്രി പ്രതികരിച്ചു. ഇന്ത്യ-യുഎഇ ചരിത്രത്തിലെ പൊൻതിളക്കമാകുന്ന ഈ പുരസ്‌കാരം ഇവിടെയുള്ള 33 ലക്ഷം വരുന്ന പ്രവാസി ഇന്ത്യക്കാർക്കുകൂടിയുള്ള അംഗീകാരമാകും.\nതുടർന്ന് ഷെയ്ഖ് മുഹമ്മദും നരേന്ദ്ര മോദിയും ചേർന്ന് ഗാന്ധി സ്മാരക സ്റ്റാംപ് പുറത്തിറക്കി. മഹാത്മാഗാന്ധിയുടെ 150ാം ജന്മവാർഷികത്തോടനുബന്ധിച്ചാണ് പ്രത്യേക സ്റ്റാംപ് ഇറക്കുന്നത്. രാവിലെ അബുദാബിയിലെ എമിറേറ്റ്‌സ് പാലസ് ഹോട്ടലിൽ നടന്ന ചടങ്ങിൽ ഇന്ത്യയുടെ റൂപേ കാർഡ് പ്രധാനമന്ത്രി പുറത്തിറക്കി. മാസ്റ്റർ കാർഡിനും വിസ കാർഡിനും പകരമായി ഇന്ത്യ പുറത്തിറക്കുന്ന റൂപേ കാർഡിന്റെ ഗൾഫ് നാടുകളിലെ ആദ്യ പരിചയപ്പെടുത്തലാണ് ചടങ്ങിൽ നടന്നത്. റൂപേ കാർഡ് ആദ്യമായി എത്തുന്ന ഗൾഫ് രാജ്യമെന്ന വിശേഷണവും ഇതോടെ യുഎഇ ക്കായി.\nശൈഖ് മുഹമ്മദ് ഒരുക്കുന്ന വിരുന്നിൽ സംബന്ധിച്ച ശേഷം പ്രധാനമന്ത്രി ബഹ്‌റൈൻ തലസ്ഥാനമായ മനാമയിലേക്ക് പോകും. വൈകീട്ട് അഞ്ചിന് ബഹ്റൈനിലെ ഇന്ത്യൻസമൂഹത്തെ അദ്ദേഹം അഭിസംബോധന ചെയ്യും. ഒരു ഇന്ത്യൻ പ്രധാനമന്ത്രി ആദ്യമായാണ് ബഹ്‌റൈൻ സന്ദർശിക്കുന്നത്. റിഫയിലെ ബഹ്‌റൈൻ നാഷണൽ സ്റ്റേഡിയത്തിൽ നടക്കുന്ന പൊതുപരിപാടിയിൽ ഇരുപതിനായിരത്തിലേറെ ഇന്ത്യക്കാർ സംബന്ധിക്കും. തുടർന്ന് ബഹ്‌റൈൻ ഭരണാധികാരി ഹമദ് ഈസാ അൽഖലീഫ ഒരുക്കുന്ന അത്താഴവിരുന്നിലും പ്രധാനമന്ത്രി പങ്കെടുക്കും.\nഞായറാഴ്ച രാവിലെ മനാമ ശ്രീകൃഷ്ണക്ഷേത്രത്തിന്റെ 200-ാം വാർഷികോത്സവത്തോടനുബന്ധിച്ചുള്ള ചടങ്ങിൽ പ്രധാനമന്ത്രി സംബന്ധിക്കും. തുടർന്ന് ബഹ്‌റൈൻ പ്രധാനമന്ത്രി ഖലീഫ ബിൻ സൽമാൻ അൽഖലീഫ രാജകുമാരനുമായി ഔദ്യോഗിക കൂടിക്കാഴ്ച നടക്കും. റൂപേ കാർഡ് ബഹ്‌റൈനിലും പ്രകാശനം ചെയ്യും.


കളി തുടങ്ങും മുന്‍പ് തമ്മിലടി തുടങ്ങി; പോഗ്ബയും മൗറീന്യോയും ഉടക്കില്? - myKhel Malayalam\n» കളി തുടങ്ങും മുന്‍പ് തമ്മിലടി തുടങ്ങി; പോഗ്ബയും മൗറീന്യോയും ഉടക്കില്?\nUpdated: Sunday, August 12, 2018, 18:48 [IST]\nലണ്ടന്: പുതിയ ഫുട്‌ബോള് സീസണ് ആരംഭിച്ചതിനൊപ്പം മാഞ്ചസ്റ്റര് യുണൈറ്റഡ് താരം പോള് പോഗ്ബയും പരിശീലകന് ഹോസെ മൗറീന്യോയും തമ്മില് ഉടക്കിലെന്ന് സൂചന. പ്രീമിയര് ലീഗിലെ ആദ്യ മത്സരത്തിനുശേഷം പോഗ്ബ സോഷ്യല് മീഡിയയിലൂടെ നടത്തിയ പ്രതികരണമാണ് യൂറോപ്യന് മാധ്യമങ്ങളിലെ ഇപ്പോഴത്തെ സംസാരവിഷയം.\nകഴിഞ്ഞസീസണില് അത്ര മികച്ച പ്രകടനമായിരുന്നില്ല പോഗ്ബയുടേത്. ഇത്തവണ ഫ്രാന്‍സിനൊപ്പം ലോകകപ്പ് നേടിയ പോഗ്ബയാണ് മാഞ്ചസ്റ്റര് യുണൈറ്റഡ് ക്യാപ്റ്റന്. കഴിഞ്ഞ സീസണില് പലപ്പോഴും മൗറീന്യോയുടെ വിമര്‍ശനത്തിനിരയായ പോഗ്ബ പുതിയ സീസണില് ടീമിനുവേണ്ടി ആദ്യ ഗോള് നേടി ലീസ്റ്ററിനെതിരായ വിജയത്തില് നിര്‍ണായക പങ്കുവഹിച്ചിരുന്നു.\nപോഗ്ബയുടെ പ്രകടനം മികച്ചതാണെന്നായിരുന്നു മത്സരശേഷം മൗറീന്യോയുടെ കമന്റ്. എന്നാല്, എന്തൊക്കെ നടന്നാലും എല്ലായിപ്പോഴും താന് മികച്ച പ്രകടനം നടത്താനാണ് ശ്രമിക്കാറുള്ളതെന്ന് കളിക്കുശേഷം താരം ഇസ്റ്റഗ്രാമില് കുറിച്ചു. തന്റെ പോസ്റ്റിലൂടെ പോഗ്ബ പരോക്ഷമായി മൗറീന്യോയുമായുള്ള ഉടക്കിനെക്കുറിച്ചാണ് സൂചിപ്പിച്ചെന്നാണ് ഇപ്പോഴത്തെ ആരോപണം.\nഇതിനു പിന്നാലെ ഒരു ബ്രിട്ടീഷ് പത്രത്തില് വന്ന താരത്തിന്റെ കമന്റും വിവാദമായിട്ടുണ്ട്. ചില കാര്യങ്ങള് എനിക്ക് തുറന്നു പറയാമെന്നും എന്നാല് ചില കാര്യങ്ങള് പറയാന് വിലക്കുണ്ടെന്നുമാണ് പോഗ്ബ സൂചിപ്പിച്ചത്. വിലക്കുള്ള കാര്യം പറഞ്ഞാല് ക്ലബ്ബ് പിഴയീടാക്കുമെന്നും പോഗ്ബ പറഞ്ഞു. താരം ബാഴ്‌സലോണയിലേക്ക് പോകുന്നതുമായി ബന്ധപ്പെട്ട് ചര്‍ച്ച നടന്നു കൊണ്ടിരിക്കുകയാണ്. ഇതാണ് ഒളിച്ചുവെച്ചുള്ള സംസാരമെന്നാണ് മാധ്യമങ്ങളുടെ കണ്ടെത്തല്.\nRead more about: jose mourinho paul pogba epl football manchester united പോള് പോഗ്ബ ഹോസെ മൗറീന്യോ ഇപിഎല് മാഞ്ചസ്റ്റര് യുണൈറ്റഡ് ഫുട്‌ബോള്\nStory first published: Sunday, August 12, 2018, 18:45 [IST]


നല്ല പെണ്ണിന് പ്രത്യേകിച്ച് നിർവ്വചനങ്ങൾ ഒന്നും വേണ്ട. – പ്രണയ കഥകൾ\nJuly 14, 2021 July 14, 2021 adminLeaveaComment on നല്ല പെണ്ണിന് പ്രത്യേകിച്ച് നിർവ്വചനങ്ങൾ ഒന്നും വേണ്ട.\n“കുക്കിംഗ് എനിക്കിഷ്ടമല്ല കേട്ടോ, ഞാൻ ചെയ്യാറില്ല.പക്ഷെ വീടൊക്കെ വൃത്തിയാക്കാൻ വലിയ ഇഷ്ടമാണ്. ഇന്റീരിയർ ഡിസൈനർ ആയതു കൊണ്ടാകും ..പിന്നെ കല്യാണം ..നിറയെ ആഭരണം ഇട്ട് പട്ടുസാരി ഉടുത്ത് മുടി നീട്ടിപ്പിന്നി നിറയെ മുല്ലപ്പൂ ഒക്കെ വെച്ച് .മേക്കപ്പ് ഒക്കെ ഇട്ട് ഈശ്വര .ഓർക്കാൻ കൂടി വയ്യ എനിക്കെന്നെ ആ വേഷത്തിൽ. ഒരു ജീൻസും കുർത്തയും സിമ്പിൾ.. അതാണ് ഇഷ്ടം ”\nമഹേഷ് അങ്കിൾ കൊണ്ട് വന്ന കല്യാണാലോചന ആയിപ്പോയി അല്ലെങ്കിൽ ഞാൻ വല്ലതും വിളിച്ചു പറഞ്ഞേനെ\n“കല്യാണം ഒരു ഉത്സവം ആക്കുന്നതിനോട് എനിക്കൊട്ടും യോജിപ്പില്ല ..രണ്ടു പേര് ജീവിക്കാൻ തുടങ്ങുന്നു ..അമ്പലത്തിന്റെ നടയിൽ വെച്ച് ഒരു താലി നിർബന്ധം ഉണ്ടെങ്കിൽ ആവാം. അല്ലെങ്കിൽ രജിസ്റ്റർ ഓഫീസിൽ പോകുക. ഒരു ഒപ്പ്. തീർന്നു “അവൾ മെല്ലെ ചിരിച്ചു\n‘ഇതിപ്പോ സിനിമയിലും കഥകളിലുമൊക്കെ പറ്റുമായിരിക്കും ..എനിക്ക് പറ്റില്ല “ഞാൻ പെട്ടെന്ന് പറഞ്ഞു “ഞാൻ ഒരു മകനേയുള്ളു അമ്മയ്ക്ക്.. എനിക്ക് സ്ത്രീധനമൊന്നും വേണ്ട. പക്ഷെ നിറയെ ആൾക്കാരൊക്കെ ഉള്ള ഒരു കല്യാണം എന്റെ അമ്മയുടെ സ്വപ്നമാണ് ..എന്റെ സങ്കല്പം സാധാരണ ഒരു മലയാളി യുവാവിന്റേതാണ് .. .ഓണത്തിന് സെറ്റുമുണ്ടുമൊക്കെ ഉടുക്കുന്ന, സദ്യ ഒക്കെ ഉണ്ടാക്കി തരുന്ന, . നല്ല പോലെ പാചകം ചെയ്യുന്ന അങ്ങനെ ഒക്കെ ”\n“ഓ കൊള്ളാല്ലോ. പക്ഷെ ഞാൻ വേറെ മാതിരി ആണ് ..അപ്പൊ നിങ്ങള്ക്ക് അങ്ങനെ തന്നെ ഒരാളെ കിട്ടട്ടെ കേട്ടോ ഞാൻ പ്രാർത്ഥിക്കാം “അവൾ മെല്ലെ ചിരിച്ചു\n“സോറി “ഞാൻ മെല്ലെ പറഞ്ഞു\n“എന്തിനാ സോറി. അതൊന്നും സാരോല്ല. എനിക്ക് വരുണിനെ ഇഷ്ടായി… പക്ഷെ തിരിച്ചില്ലല്ലോ..”അവൾ കുസൃതി യോടെ പറഞ്ഞു\nഅവിടുന്ന് പോരുമ്പോൾ അവ്യക്തമായ ഒരു നൊമ്പരമുണ്ടായിരുന്നു മനസ്സിൽ .അവൾ സത്യസന്ധമായി കാര്യങ്ങൾ പറഞ്ഞു. ഗുഡ് ഗേൾ ..അങ്ങനെ തോന്നുകയും ചെയ്തു.\nപാർവതിയെ അമ്മയാണ് കണ്ടു പിടിച്ചത് ഡിഗ്രി കഴിഞ്ഞു നിൽക്കുന്നു ..വെളുത്ത് മെലിഞ്ഞു നല്ല നീണ്ട മുടിയൊക്കെ ഉള്ള സുന്ദരിക്കുട്ടി .\nഅവൾ നന്നായി പാചകം ചെയ്യും. പുലർച്ച അവൾ തരുന്ന ചായയിലാണ് എന്റെ ഒരു ദിവസം ആരംഭിക്കുക തന്നെ . പാർവതി അമ്മയ്ക്ക് നല്ല മരുമകളും എനിക്ക് നല്ല ഭാര്യയുമായിരുന്നു, അവളെ തേടി അവളുട പൂർവ്വകാമുകൻ വരുന്നത് വരെ.\n.തലേന്ന് വരെ എന്റെ കൂടെ കിടന്നുറങ്ങിയ പെണ്ണാണ് അന്ന് അവൻ വിളിച്ചപ്പോ അവന്റെ കയ്യും പിടിച്ചു എന്റെയും അമ്മയുടെയും മുന്നിലൂടെ ഒരു കൂസലുമില്ലാതെ ഇറങ്ങി പോയത്.\nവല്ലാത്ത ഒരു അവസ്ഥയായിരുന്നത്. അപമാനത്തിന്റെ തീച്ചൂളയിലൂടെ കടന്നു പോയ കുറെ ദിവസങ്ങൾക്കൊടുവിൽ അമ്മയും ഞാനും ആ നഗരത്തിൽ നിന്ന് മറ്റൊരിടത്തേക്ക് പോയി .കമ്പനിയുടെ പുതിയ ഓഫീസിലേക്ക്. ഒരു ചോദിച്ചു വാങ്ങിച്ച ട്രാൻസ്ഫർ.\nപുതിയ ഓഫീസൊക്കെ ഫർണിഷ് ചെയ്തു തുടങ്ങിയതേ ഉണ്ടായിരുന്നുള്ളു ഞാൻ അല്പം നേരെത്തെ പോന്നതാണ്.\n“വരുൺ” ഒരു വിളിയൊച്ച.\nഅവളായിരുന്നു അത്. അഞ്ജലി. ഞാൻ ആദ്യം പെണ്ണ് കാണാൻ പോയ പെൺകുട്ടി.\n“എന്റെ കമ്പനിയാണ് ഇവിടെ ഇന്റീരിയർ ”\n“ഓ ” അവൾ പഴയത് പോലെ തന്നെ. നരച്ച ജീൻസ്, ഒരു ബ്ലാക്ക് കുർത്ത.തോളൊപ്പം മുറിച്ചിട്ട മുടി ഉയർത്തിക്കെട്ടി നിറഞ്ഞ ചിരിയോടെ.\n“വരുൺ എവിടെയാ താമസം ?”\n“അടുത്താണ് ” ഞാൻ മെല്ലെ പറഞ്ഞു\nകുറച്ചു ദിവസങ്ങൾ അവൾ ഉണ്ടായിരുന്നു അവിടെ.\n“എന്നെ വീട്ടിലേക്കു ക്ഷണിക്കുന്നില്ലേ ?അവസാന ദിവസമവൾ ചോദിച്ചു. ഞാൻ അനുകൂല ഭാവത്തിൽ തലയാട്ടി.\nഅത് ഒരു പതിവായി. ഇടക്കൊക്കെ അവൾ വീട്ടിലേക്കു വരും .എന്റെ കല്യാണം കഴിഞ്ഞതും അതിനു ശേഷം ഉള്ള കാര്യങ്ങളുമൊക്കെ മഹേഷ് അങ്കിൾ പറഞ്ഞവൾ അറിഞ്ഞു കാണണം. പക്ഷെ ഒറ്റ വാക്ക് പോലും അവൾ ചോദിച്ചില്ല.\nവീട്ടിൽ വന്നാൽ അമ്മയ്‌ക്കൊപ്പമാണ്. വീടൊക്കെ അലങ്കരിച്ച്, ചെടികളൊക്കെ നട്ടുകൊണ്ട് അങ്ങനെ ..ഇടക്കൊക്കെ അവൾ ഡിസൈൻ ചെയ്ത സാരികൾ അമ്മയ്ക്ക് കൊണ്ട് കൊടുക്കും ..അമ്മയ്‌ക്കൊപ്പം പുറത്തൊക്കെ പോകും.ഞങ്ങളുടെ വാടക വീടിന്റെ പറമ്പിൽ നല്ല പേരയുടെയും മാവിന്റെയും ഒക്കെ തൈകൾ കൊണ്ട് വന്നു നടും .ചിലപ്പോൾ .\n“നല്ല വീടല്ലേ ഇത്? ഇതിന്റ ഓണർ ഇത് വിൽക്കാൻ ഇട്ടിരിക്കുവാ. വാങ്ങിക്കൂടെ? ഒരു ദിവസം അവൾ ചോദിച്ചു\n“അത്രയ്ക്ക് പൈസ ഒന്നുമില്ല” “ഞാൻ ചിരിച്ചു\n“ഞാൻ സഹായിക്കാം ..കടമായിട്ട് മതി വീടൊക്കെ ആയാൽ നിങ്ങൾ ഈ നാട്ടിൽ നിന്ന് പോകില്ലല്ലോ ”\n“പോവാതെ പിന്നെ ഇവിടെ എന്ത് ചെയ്യാൻ ?”\n“നമുക്കിവിടെ ജീവിക്കാമെന്ന് “അവൾ കണ്ണിറുക്കി ചിരിച്ചു.\n“അഞ്ജലിക്ക് എന്റെ കാര്യങ്ങളൊക്കെ അറിയുമോ ?”ഞാൻ മടിയോടെ ചോദിച്ചു\n“ഓ യെസ്, അറിയാമല്ലോ. ”\n“പിന്നെ എന്നെ കളിയാക്കാൻ ചോദിച്ചതാണോ ?”\n“ഹേയ് നോ ..എനിക്ക് വരുണിനെ അന്നേ ഇഷ്ടമായതാ .ഞാൻ പറഞ്ഞില്ലായിരുന്നോ .ഇഷ്ടങ്ങൾ ചിലപ്പോൾ അങ്ങനെ അല്ലെ? പക്ഷെ ഞാൻ ഇപ്പോളും പഴയ അതെ സ്റ്റാൻഡിൽ തന്നെയാ. കല്യാണം ഉത്സവമാക്കാനൊന്നും വയ്യ കുക്കിംഗ് വയ്യ ..സാരി വയ്യ ..ഓണത്തിന് സെറ്റും മുണ്ടും ഉടുക്കാം കേട്ടോ. വർഷത്തിൽ ഒരിക്കലല്ലേ? അവൾ ഒരു കണ്ണിറുക്കി\n“പിന്നെ അമ്മയ്ക്കെന്നെ ഇഷ്ടമാണ് കേട്ടോ അമ്മയോട് ഞാൻ എല്ലാം പറഞ്ഞിട്ടുണ്ട്. വരുണിനു ഇഷ്ടം ആണെങ്കിൽ മതി. അല്ലെങ്കിൽ നമ്മൾ ഇത് പോലെ നല്ല കൂട്ടുകാർ തന്നെ ‘\nഅവൾ ചിരിയോടെ കൈ വീശി കാണിച്ചു അവളുടെ ബുള്ളറ്റ് ഓടിച്ചു പോയി.\nപാർവതി എന്ന അധ്യായം അഞ്ജലിയെ ബാധിച്ചില്ല.\nഅവൾ കുക്കിംഗ് ചെയ്യാറില്ല.\nഒരു പൊട്ടുകമ്മല് അല്ലതെ ഒരാഭരണവും ധരിക്കാറില്ല\nവെളുത്തു ചുവന്ന നിറവുമല്ല.\nപക്ഷെ അവൾ ഉഗ്രൻ പ്രണയിനിയാണ്..\nഅവളെന്റെ അമ്മക്ക് നല്ല ഒരു മകളാണ്.\nഎന്റെ വീടിനെ ഏറ്റവും സുന്ദരമാക്കിയ ഇന്റീരിയർ ഡിസൈനർ ആണ്.\nഎന്റെ കുഞ്ഞുങ്ങൾക്ക് നല്ല ഒരു ‘അമ്മയാണ്.\nജീവിതത്തോടുള്ള എന്റെ കാഴ്ചപ്പാട് തന്നെ മാറ്റിയവൾ.\nഅപ്പോൾ നിങ്ങൾ ചോദിക്കും പാർവതി അങ്ങനെ അല്ലായിരുന്നു എങ്കിൽ അഞ്ജലി വരുമായിരുന്നോ എന്ന്?\nഅഞ്ജലി വരും. കാരണം അതിനെയാണ് നാം വിധി എന്ന് വിളിക്കുന്നത്.\nഞാൻ ഒരു നല്ല പുരുഷനല്ലായിരിക്കാം.\nപക്ഷെ അഞ്ജലി ഒരു നല്ല പെണ്ണാണ്.\nസത്യമുള്ളവൾ ആയിരുന്നാൽ മതി.\nസ്നേഹമുളളവൾ ആയിരുന്നാൽ മതി.\nപുരുഷന് ഇത് രണ്ടും മതി …ലൈക്ക് ചെയ്ത് അഭിപ്രായങ്ങൾ അറിയിക്കണേ, ഇനിയും കഥകൾക്ക് ഈ പേജ് ലൈക്ക് ചെയ്യൂ…


'സഹയാത്രികന് പിറന്നാളാശംസകൾ'; ആഷിഖുമായുള്ള പ്രണയ ചിത്രങ്ങൾ പങ്കുവെച്ച് റിമ | Happy birthday fellow traveller Rima kallingal says to Aashiq Abu – News18 Malayalam\nHome » photogallery » film » HAPPY BIRTHDAY FELLOW TRAVELLER RIMA KALLINGAL SAYS TO AASHIQ ABU\n'സഹയാത്രികന് പിറന്നാളാശംസകൾ'; ആഷിഖുമായുള്ള പ്രണയ ചിത്രങ്ങൾ പങ്കുവെച്ച് റിമ\nനിരവധിപേരാണ് ആഷിഖ് അബുവിന് പിറന്നാളാശംസകൾ നേർന്നത്. (ചിത്രങ്ങൾ- ഇൻസ്റ്റാഗ്രാം)\n| April 12, 2020, 10:45 IST\nസംവിധായകൻ ആഷിഖ് അബുവിന് പിറന്നാൾ ആശംസകൾ നേർന്ന് നടിയും ജീവിത പങ്കാളിയുമായ റിമ കല്ലിങ്കൽ. ഇരുവരും ഒന്നിച്ചു നടത്തിയ യാത്രയിലെ ചിത്രങ്ങൾ പങ്കുവച്ചുകൊണ്ട് ‘സഹയാത്രികന് ജന്മദിനാശംസകൾ’ എന്നാണ് റിമ ഇൻസ്റ്റാഗ്രാമിൽ കുറിച്ചിരിക്കുന്നത്.\nആഷിഖും റിമയും തമ്മിലുള്ള പ്രണയ വിവാഹം 2013 നവംബർ ഒന്നിനായിരുന്നു. വിവാഹ ആർഭാടങ്ങളെല്ലാം ഒഴിവാക്കി കാക്കനാട് രജിസ്ട്രാർ ഓഫീസിൽ ലളിതമായായിരുന്നു വിവാഹം. സാമൂഹിക, രാഷ്ട്രീയ വിഷയങ്ങളിൽ ശക്തമായ നിലപാടുകളാണ് ഇരുവരും സ്വീകരിക്കാറുള്ളത്.\nനടി ഐശ്വര്യ ലക്ഷ്മി, സംവിധായകൻ മുഹ്സിൻ പരാരി തുടങ്ങി നിരവധി പേർ ആഷിഖ് അബുവിന് ആശംസകൾ നേർന്നു. പരസ്യനിർമ്മാതാവായി കലാജീവിതം ആരംഭിച്ച ആഷിഖ് അബു, 2009ൽ ഡാഡികൂൾ എന്ന ചിത്രത്തിലൂടെയാണ് സംവിധാന രംഗത്തേക്ക് എത്തുന്നത്.\nസാൾട്ട് ആൻഡ് പെപ്പർ, 22 ഫീമെയിൽ കോട്ടയം എന്നീ സിനിമകൾ പ്രമേയത്തിലെ വ്യത്യസ്തത കൊണ്ടും അവതരണത്തിലെ പുതുമകൊണ്ടും ശ്രദ്ധിക്കപ്പെട്ടു. പിന്നീട് മുൻനിര സംവിധായകരുടെ കൂട്ടത്തിൽ ആഷിഖ് അബുവും സ്വന്തം പേര് എഴുതി ചേർക്കുന്നതാണ് കണ്ടത്.\nനിർമാണ രംഗത്തും ആഷിഖ് അബു വ്യക്തിമുദ്ര പതിപ്പിച്ചു. ഡ്രീം മിൽ സിനിമാസ് ആൻഡ് എന്റർടൈന്മെന്റ് പ്രൈവറ്റ് ലിമിറ്റഡ് എന്ന പേരിൽ സിനിമ നിർമ്മാണ കമ്പനി 2012ലാണ് അദ്ദേഹം ആരംഭിച്ചത്.


അര്‍ഹതപ്പെട്ട പല സ്ഥാനമാനങ്ങളും സതീശന് ലഭിക്കാതെ പോയിട്ടുണ്ടെന്ന് ചെന്നിത്തല - Express Kerala\nഅര്‍ഹതപ്പെട്ട പല സ്ഥാനമാനങ്ങളും സതീശന് ലഭിക്കാതെ പോയിട്ടുണ്ടെന്ന് ചെന്നിത്തല\nKerala Politics May 24, 2021 | Published by : Express Kerala Network\nതിരുവനന്തപുരം: അര്‍ഹതപ്പെട്ട പല സ്ഥാനമാനങ്ങളും ലഭിക്കാതെ പോയ ആളാണ് വി.ഡി സതീശനെന്ന് രമേശ് ചെന്നിത്തല. പ്രതിപക്ഷ നേതാവ് എന്ന സ്ഥാനം അദ്ദേഹത്തിന്റെ അര്‍ഹതയ്ക്ക് ലഭിച്ച അംഗീകാരമാണെന്നും ചെന്നിത്തല പറഞ്ഞു.\nകേരള നിയമസഭയില് ഏറ്റവും പ്രശോഭിക്കുന്ന നിയമസഭാ സാമാജികനായി പ്രവര്‍ത്തിക്കാന് വി.ഡി സതീശന് സാധിച്ചിട്ടുണ്ട്. ഞാന് പ്രതിപക്ഷ നേതാവായിരുന്ന അഞ്ച് വര്‍ഷക്കാലവും ഏല്‍പ്പിച്ച ചുമതലകള് ഭംഗിയായി പ്രതിപക്ഷത്തിന് വേണ്ടി ഉയര്‍ത്തിപ്പിടിക്കാന് കഴിഞ്ഞ നിയമസഭാ സാമാജികനാണ് വിഡി സതീശന്.\nഅര്‍ഹതപ്പെട്ട പല സ്ഥാനങ്ങളും അദ്ദേഹത്തിന് നേരത്തെ ലഭിക്കാതെ പോയിട്ടുണ്ട്. അപ്പോഴെല്ലാം പാര്‍ട്ടിക്ക് വേണ്ടി പാര്‍ട്ടി ഏല്‍പ്പിക്കുന്ന ഉത്തരവാദിത്വങ്ങള് നിറവേറ്റാന് വേണ്ടി ആത്മാര്‍ത്ഥതയോടെ പ്രവര്‍ത്തിച്ചു. ഇതിനു ലഭിച്ച ഏറ്റവും വലിയ അഗീകാരമാണ് സോണിയ ഗാന്ധി എടുത്തിട്ടുള്ള തീരുമാനം. ഞങ്ങള് എല്ലാവരും ഒറ്റക്കെട്ടായി മുന്നോട്ട് പോകും.\nകേരളത്തിലെ കോണ്‍ഗ്രസും യുഡിഎഫും ചരിത്രത്തിലെ ഏറ്റവും വലിയ വെല്ലുവിളി നേരിടുന്ന സന്ദര്‍ഭമാണ് ഇത്. എന്റെ കൊച്ചനുജനായ സതീശന് ഹൃദയം നിറഞ്ഞ ആശംസകള് . അദ്ദേഹത്തിന്റെ എല്ലാ പ്രവര്‍ത്തനങ്ങളിലും ദൈവത്തിന്റെ അനുഗ്രഹവും കാരുണ്യവും ഉണ്ടാകട്ടെ എന്ന് പ്രാര്‍ത്ഥിക്കുന്നു- ചെന്നിത്തല പറഞ്ഞു.\nമുണ്ട് മടക്കികുത്തി സഭയില് അതിക്രമം നടത്തിയ ആളാണ് ഇന്നത്തെ വിദ്യാഭ്യാസ മന്ത്രി; വി.ഡി സതീശന്


ശിവാജി ഗണേശൻ (Sivaji Ganesan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Sivaji Ganesan\nതമിഴ് ചലച്ചിത്ര രംഗത്തെ ഐതിഹാസിക നടനാണ് ശിവാജി ഗണേശന്. 1928 ഒക്ടോബര് 1ന് ജനനം.പിതാവ് ചിന്നൈ പിള്ളൈ റെയില്‍വേ ഉദ്യോഗസ്ഥനായിരുന്നു. പിതാവ് സ്വാതന്ത്ര്യ സമരത്തില് ബ്രിട്ടീഷുകാര്‍ക്കെതിരെ നീങ്ങിയതിന് അറസ്റ്റ് ചെയ്യപ്പെടൂകയുണ്ടയി. ചെറുപ്പ... ReadMore\nതമിഴ് ചലച്ചിത്ര രംഗത്തെ ഐതിഹാസിക നടനാണ് ശിവാജി ഗണേശന്. 1928 ഒക്ടോബര് 1ന് ജനനം.പിതാവ് ചിന്നൈ പിള്ളൈ റെയില്‍വേ ഉദ്യോഗസ്ഥനായിരുന്നു. പിതാവ് സ്വാതന്ത്ര്യ സമരത്തില് ബ്രിട്ടീഷുകാര്‍ക്കെതിരെ നീങ്ങിയതിന് അറസ്റ്റ് ചെയ്യപ്പെടൂകയുണ്ടയി. ചെറുപ്പ കാലം മുതല് സ്‌റ്റേജ് അഭിനയങ്ങളിലും മറ്റും താല്പര്യമുണ്ടായിരുന്ന ഗണേശന് ഒരു നാടക ഗ്രൂപ്പില് അംഗമായി ചേര്‍ന്നു. ശിവാജി ചക്രവര്‍ത്തിയുടെ വേഷങ്ങള് അഭിനയിച്ചതിനു ശേഷം പേരിനു മുന്‍പില് ശിവാജി എന്ന് കൂട്ടിചേര്‍ത്തു. പിന്നീട് നിരവധി ചിത്രങ്ങളില് അഭിനയിച്ചു. എം.ജി.ആര്. ജെമിനി ഗണേശന് എന്നിവര്‍ക്കൊപ്പം ശിവാജിയും പ്രശസ്തനായി. മലയാളം, ഹിന്ദി തുടങ്ങിയ ഭാഷകളിലും അദ്ദേഹം അഭിനയിച്ചിട്ടുണ്ട്....\nശിവാജി ഗണേശൻ അഭിപ്രായം


Anupama Parameswaran about Premam telugu remake - Malayalam Filmibeat\n46 min ago മമ്മൂട്ടി അന്ന് വല്ലാതെ ചൂടായെന്ന് പി ശ്രീകുമാര്, അഡ്ജസ്റ്റ് ചെയ്യാന് താനാരാ, എന്നായിരുന്നു ചോദ്യം\nമലയാളം എന്തുകൊണ്ട് വേണ്ട, പ്രേമം തെലുങ്ക് റീമേക്കിങ് പ്രചരിക്കുന്ന ഫോട്ടോ വ്യാജം\n| Published: Saturday, February 6, 2016, 17:42 [IST]\nപ്രേമം എന്ന സൂപ്പര് ഹിറ്റ് ചിത്രത്തിലൂടെ മൂന്ന് പുതുമുഖ നായികമാരെയാണ് മലയാള സിനിമയ്ക്ക് ലഭിച്ചത്. അനുപമ പരമേശ്വരന്, സായി പല്ലവി, മഡോണ സെബാസറ്റിന്. എന്നാല് പ്രേമത്തിന്റെ വിജയ ശേഷം മൂന്ന് പേരും നല്ല സമയമടുത്ത് ആലോചിച്ചിട്ടാണ് രണ്ടാമത്തെ ചിത്രം തെരഞ്ഞെടുത്തിരിക്കുന്നത്. സായി പല്ലവിയും മഡോണ സെബ്‌സാറ്റിനും രണ്ടാമത് തെരഞ്ഞെടുത്തത് മലയാളത്തില് നിന്ന് തന്നെയാണ്.\nഎന്നാല് അനുപമ തന്റെ രണ്ടാമത്തെ ചിത്രം തെരഞ്ഞെടുത്തത് തെലുങ്കില് നിന്നുമാണ്. പ്രേമത്തിന് ശേഷം മലയാളത്തില് നിന്ന് ഓഫര് വന്നുവെങ്കിലും നല്ല തിരക്കഥയൊന്നും ഉണ്ടായിരുന്നില്ല. അതുകൊണ്ട് തന്നെയാണ് തെലുങ്കിലേക്ക് പോയതെന്ന് അനുപമ പറയുന്നു. മാധ്യമത്തിന് നല്‍കിയ അഭിമുഖത്തിലാണ് താരം ഇക്കാര്യം പറയുന്നത്. തുടര്‍ന്ന് വായിക്കൂ...\nപ്രേമത്തിന്റെ തെലുങ്ക് റീമേക്കിലാണ് അനുപമ പരമേശരന്. പ്രേമം മലയാളത്തില് അനുപമ അവതരിപ്പിച്ച മേരി എന്ന കഥാപാത്രത്തെ തന്നെയാണ് തെലുങ്കിലും താരം അവതരിപ്പിക്കുന്നത്. ചന്ദു മൊണ്ടേതിയാണ് ചിത്രം തെലുങ്കില് സംവിധാനം ചെയ്യുന്നത്.\nതെലുങ്കില് ഒരുപാട് അവസരങ്ങളുണ്ട്. മലയാളത്തേക്കാള് വലിയ ഇഡസ്ട്രിയാണ് തെലുങ്ക്-അനുപമ പറയുന്നു.\nതെലുങ്ക് പ്രേമത്തിന്റേതെന്ന് പറഞ്ഞ് സോഷ്യല് മീഡിയയില് ഫോട്ടോസ് പ്രചിരിക്കുന്നുണ്ട്. ലൊക്കേഷനില് നിന്നുള്ള എന്റെ ഫോട്ടോസ് എന്ന പേരിലാണ് പ്രചരിക്കുന്നത്. എന്നാല് ആ ഫോട്ടോസൊക്കെ വ്യാജമാണ്- അനുപമ പരമേശ്വരന് പറയുന്നു.\nഞാന് അഭിനയിക്കുന്ന ഭാഗങ്ങളുടെ ഷൂട്ടിങ് മാര്‍ച്ചിലാണ് ആരംഭിക്കുന്നതെന്ന് അനുപമ പറയുന്നു.\nപ്രേമത്തിന് ശേഷം മലയാളത്തില് നിന്ന് ഒട്ടേറെ അവസരങ്ങള് വന്നിരുന്നു. എന്നാല് തിരക്കഥ ഇഷ്ടപ്പെടാത്തതിനാലാണ് ആ ചിത്രങ്ങള് ഒഴിവാക്കിയത്. ഇപ്പോള് പ്രേമത്തിന്റെ തെലുങ്ക് റീമേക്ക് കൂടാതെ മറ്റൊരു തെലുങ്ക് ചിത്രത്തിന്റെ കരാറിലും ഒപ്പിട്ടു- അനുപമ പരമേശ്വരന്.\nRead more about: malayalam film news malayalam cinema malayalam movie actress anupama parameswaran telugu മലയാളം സിനിമ നടി അനുപമ പരമേശ്വര് തെലുങ്ക്\nAnupama Parameswaran about Premam telugu remake.\nStory first published: Saturday, February 6, 2016, 17:42 [IST]


Wednesday March 3rd, 2021 - 2:01:am\nഅച്ഛന്റെ എണ്‍പതാം പിറന്നാളിന് മൂര്‍ഖനെ വച്ച് പൂജ; പാമ്പിനെയെടുത്ത് ...\nPublished: Sunday 20 May 2018 12:19:24 PM\nചെന്നൈ: അച്ഛന്റെ ദീര്‍ഘായുസ്സിനായി അദ്ദേഹത്തിന്റെ 80-ാം പിറന്നാള് ദിനത്തില് മൂര്‍ഖന് പാമ്പിനെ വച്ച് പൂജ നടത്തിയ മകന് പിടിയില്. കടലൂര് ദുരൈസ്വാമി നഗറിലെ ക്ഷേത്രത്തിലെ പൂജാരി എസ്. സുന്ദരേശനാണ്(45) സര്‍പ്പപൂജ നടത്തിയത്. പൂജയുടെ ദൃശ്യങ്ങള് വാട്സാപ്പില് പ്രചരിച്ചതിനെ തുടര്‍ന്നാണ് ലഭിച്ച പരാതിയുടെ അടിസ്ഥാനത്തില് പോലീസ് പൂജാരിയെ കുടുക്കിയത്. പത്തി വിടര്‍ത്തിയാടുന്ന മൂര്‍ഖന്റെ മുന്നിലായിരുന്നു പൂജ.\nചടങ്ങിനിടെ പല തവണ പാമ്പ് പൂജാരിയെ കൊത്താന് ആയുന്നതും ഈ സമയം മകുടിയുമായി പാമ്പാട്ടി എത്തുന്നതും ദൃശ്യങ്ങളില് വ്യക്തമാണ്. പൂജയ്ക്കിടെ ഇയാള് പാമ്പിനെ എടുത്ത് കഴുത്തിലണിയുകയും ചെയ്തു. പൂജയില് പങ്കെടുക്കാനായി എത്തി ഒരാളാണ് വെറൈറ്റി പൂജ മൊബൈലില് പകര്‍ത്തിയത്. തുടര്‍ന്ന് 13 മിനിറ്റുള്ള വീഡിയോ ദൃശ്യങ്ങള് വൈറലാകുകയായിരുന്നു.\nവിഷപ്പല്ല് നീക്കം ചെയ്തതിനു ശേഷമാണ് പാമ്പിനെ പൂജയ്ക്കായി കൊണ്ടുവന്നതെന്ന് വനംവകുപ്പ് അധികൃതര് പറഞ്ഞു. ചെന്നൈയിലെ മൃഗസംരക്ഷണ പ്രവര്‍ത്തകര് ശരവണകൃഷ്ണനാണ് പരാതിയുമായി വനംവകുപ്പിനെ സമീപിച്ചത്. തുടര്‍ന്ന് കടലൂര് ജില്ലാ ഫോറസ്റ്റ് ഓഫീസര് ഇ. രാജേന്ദ്രന്റെ നേതൃത്വത്തില് നടത്തിയ അന്വേഷണത്തിനൊടുവിലാണ് സുന്ദരേശനെ പിടികൂടി. പൂജാരിയെ കോടതിയില് ഹാജരാക്കി ജുഡീഷ്യല് കസ്റ്റഡിയില് വിട്ടു. പാമ്പാട്ടി ഒളിവിലാണ്.\nRead more topics: Chennai, Poojari, snake\nPoojari snake pooja in Chennai


കൈലാസം - നിഗൂഢമായ ഒരു സ്പര്ശനം | Isha Sadhguru\nകൈലാസം - നിഗൂഢമായ ഒരു സ്പര്ശനം\nകൈലാസം ഏറെ വിശുദ്ധ പർവതമായി കരുതപ്പെടുന്നു. ഒരു മിസ്റ്റിക്കൽ ലൈബ്രറിയാണെന്നു വിശദീകരിക്കുന്നതിനോപ്പം ലക്ഷ്യത്തിന്‍റെ പ്രാധാന്യം, തീർഥാടനത്തിന്‍റെ അനുഭവം എന്നിവ സദ്ഗുരു വിശദീകരിക്കുന്നു.\nചോദ്യം: ഞാന് 2012 കൈലാസത്തില് വന്ന സമയത്ത്, അവിടെ വച്ചു അങ്ങ് ഞങ്ങളോരോരുത്തര്‍ക്കും ദീക്ഷ നല്‍കിയിരുന്നു. ഇന്നുവരെയുള്ളതില്‍വച്ചു എന്‍റെ ജീവിതത്തിലെ ഏറ്റവും മഹത്വപൂര്‍ണവും പുതുമയുമാര്‍ന്ന ഇന്ദ്രിയാനുഭവമായിരുന്നു ആ യാത്ര. അതിനെ കുറിച്ച് ഒരല്‍പം വിശദീകരിക്കാമോ?\nസദ്ഗുരു: സാധാരണയായി ദീക്ഷ നല്‍കുന്നത് ഏതെങ്കിലും പ്രത്യേക\nആവശ്യത്തിനാണ്. ശൂന്യയില് ദീക്ഷ നല്‍കുന്നത്, നിങ്ങള് ധ്യാനനിരതരായി, ആവശ്യത്തിനു ഉര്‍ജ്ജം ഉള്‍ക്കൊണ്ട്, ബോധപൂര്‍വം മനഃശാസ്ത്രപരമായ കാര്യങ്ങളില് നിന്നും വേര്‍പെടാനുള്ള കഴിവുണ്ടാകാനാണ്. അതുപോലെ തന്നെ വ്യത്യസ്തമായ കാര്യങ്ങള്‍ക്ക് വ്യത്യസ്തമായ ദീക്ഷയാണ് നല്‍കുന്നത്. എന്നാല് കൈലാസത്തില് നിങ്ങള്‍ക്ക് പ്രത്യേകിച്ചു പുതിയ അനുഭാവം ഉണ്ടാക്കലല്ല മറിച്ചു,ധാരളമായിട്ടുള്ള അവിടത്തെ സാദ്ധ്യതകളെ ആകിരണം ചെയ്യാന് തക്കവണ്ണം നിങ്ങളെ ഉണര്‍ത്തുകയാണ് ഞങ്ങള് ചെയ്യുന്നത്- അത് പ്രധാനപ്പെട്ടതാണ്. ദീക്ഷ ഉള്ളിലെ വാതില് തുറക്കാനുള്ളതാണ്.കാരണം, ആ പ്രദേശമാകെ അത്യതിസാധാരണമായ പ്രതിഭാസമാണുള്ളത്. നിങ്ങളോരോരുത്തര്‍ക്കും ദീക്ഷ വ്യത്യസ്തമായിട്ടാകാം അനുഭവപ്പെടുന്നത് .നിങ്ങള് തത്പരരും ജാഗരൂകരുമാണെങ്കില്, ആശ്ചര്യകരമായ ഒന്നു നിങ്ങളുടെയുള്ളില് തുറക്കപ്പെടും.\nചോദ്യം: സദ്ഗുരു, അങ്ങു പറയുന്നുത് കൈലാസം ഒരു ഗഹനമായ ഗ്രന്ഥശാലയാണെന്നാണ്. കൃത്യമായും എവിടെയാണ് അറിവുകള് ശേഖരിച്ചിരിക്കുന്നത്? ഏതെങ്കിലും മൂലതത്വത്തില്, ഒരുപക്ഷെ ആകാശം, അതോ ആ പര്‍വ്വതമാകമാനമാണോ?\nസദ്ഗുരു: അറിവ് സൂക്ഷിക്കുന്നതിന്റെ കാര്യത്തില് അകാശത്തിനു വളരെ പ്രധാനപ്പെട്ട പങ്കുണ്ടെങ്കിലും, ആകാശമെന്ന വസ്തുതയില് മാത്രം അറിവ് ശേഖരിക്കുന്നത് ദുർബലമായിരിക്കും. അഞ്ചു ഘടകങ്ങളും ഉൾപ്പെടുന്ന മുഴുവൻ ഭൗതിക തത്വങ്ങളെയും വിവരങ്ങൾ സംഭരിക്കുന്നതിന് ഉപയോഗിക്കുന്നു. മാത്രമല്ല കൂടുതലും ഭൗതികമല്ലാത്ത ഒരു വ്യാപ്തി, അഞ്ച് മൂലകങ്ങളുമായി ബന്ധമില്ലാത്ത ഒരു ഊർജ്ജം, ഒരു സ്ഥിരം സംഭരണിയായി ഉപയോഗിക്കപ്പെടുന്നു- കൈലാസം എന്ന് പറയുന്നത് കൂടുതലും അതാണ് ഇക്കാരണത്താൽ, മൂലകങ്ങൾ ഒരു പ്രത്യേക വിധത്തിൽ പ്രതിദ്ധ്വനിക്കപ്പെടുന്നു. ഈ പ്രത്യക്ഷമല്ലാത്ത മാനം കാരണം മൂലകങ്ങൾ അവയുടെ ഉന്നതിയിലാണ് അവിടെ നിലനില്‍ക്കുന്നത്. ആധുനിക ലോകത്തും ആധുനിക ശാസ്ത്രത്തിലും, പ്രകൃതിയുടെ ഒരു പ്രത്യേക രീതിയെ അല്ലെങ്കിൽ വീക്ഷണനിരീക്ഷിക്കുന്നതിലൂടെ ഉണ്ടാകുന്ന നിഗമനങ്ങളേയാണു വിജ്ഞാനമായി കണക്കാക്കുന്നത്. നേരെ മറിച്ചു, ഇവിടെയുള്ള അറിവ് നിഗമനങ്ങളുടെ ഒരു കൂട്ടമല്ല- ഒരു ശക്തമായ ഉത്തേജകം പോലെയാണു. നിങ്ങൾ സ്പർശിക്കുകയാണെങ്കിൽ, അത് നിങ്ങൾക്ക് ചുറ്റിലും നിങ്ങളുടെ ഉള്ളിലും പുതിയ മാനങ്ങള് തുറക്കും. അത് തീർത്തും ജ്ഞാനമല്ല, മറിച്ച് ഉത്തേജകമാണ്. നിങ്ങൾ അത് സ്പർശിക്കുകയാണെങ്കിൽ, നിങ്ങൾ നിങ്ങൾക്കുള്ളിലെ തീയ്ക്കുള്ളിലായിത്തീരും, അത് നിങ്ങൾക്ക് സ്വയം വായിക്കാനുള്ളതാണ്.\nചോദ്യം: സാധാരണക്കാരന്‍റെ അനുഭവത്തിൽ അല്ലാത്ത ഒരു മാനത്താല്\nഅനുഗ്രഹീതരായ. യോഗികളാണ് അവരുടെ അറിവും ഉത്തരവാദിത്വവും, ഹിമാലയത്തില് നിക്ഷേപിച്ചതെന്നു അങ്ങ് പറയുന്നു. അതുകൊണ്ടാണോ അങ്ങു ഓരോ വർഷവും കൈലാസയാത്ര ചെയ്യുന്നത്?\nസദ്ഗുരു: അടയാളം വയ്ക്കാനായല്ല കൈലാസത്തിൽ പോകുന്നത്. അതൊരിക്കലും ഞാന് ചെയ്യില്ല. അവിടെ പോകുന്നതെന്തിനെന്നാല് ആ വിശാലതയില് ജീവിതകാലം മുഴുവനും ചിലവഴിച്ചാലും, അവിടം നിങ്ങളെ വീണ്ടും ആകര്‍ഷിക്കും. ഇതെന്‍റെ പത്താമത്തെ അദ്ധ്യായമാണ്, അതും തീര്‍ത്ഥയാത്രകളില് താത്പര്യമില്ലത്ത എനിക്ക്. ഒരു കാര്യം, ഞാൻ എവിടെയായിരുന്നാലും, എന്‍റെ കണ്ണുകൾ അടയ്ക്കുകയാണെങ്കിൽ, ഞാൻ സൗഖ്യനാണ്- എനിക്ക് എവിടെയും പോകേണ്ട ആവശ്യമില്ല. എന്നെ കണ്ടെത്തുന്നതിനല്ല ഞാൻ അവിടെ പോകുന്നത്. കൈലാസത്തിലെ തെളിഞ്ഞ വിശാലത എന്നെ ആകര്‍ഷിക്കുന്നു. നിങ്ങൾ എത്ര തവണയോ എത്ര രീതിയിലോ നോക്കിയാലും, പിന്നെയും നോക്കാനായി അനന്തമായ മാർഗ്ഗങ്ങളുണ്ട്. പോകാതിരിക്കാനുള്ള ഒരേയൊരു കാരണം, കാലുകളും ശ്വാസകോശങ്ങളും ആയിരിക്കും. തീർച്ചയായും, യോഗികളുടെ അടയാളം ഒരു പാട് സ്ഥലങ്ങളിൽ ഉണ്ട്. ദക്ഷിണേന്ത്യയിലെ വെള്ളിയാങ്കിരി കുന്നുകൾ, ഹിമാലയത്തിലെ പല ഭാഗങ്ങൾ, കൈലാസം. സമയവും, സന്ദര്‍ഭങ്ങളും മാറിയെങ്കിലും ഈ അടയാളങ്ങള് ഇപ്പോഴും അവിടെത്തന്നെ വ്യക്തമായുണ്ട്. ശരീരത്താലും മനസ്സാലുമല്ലാതെ പ്രവര്‍ത്തിച്ചവരുടെ ഉള്ളിലെ സാന്നിദ്ധ്യം എന്നെന്നേക്കുമുള്ളതാണ്. അനുഭവങ്ങള് സംരക്ഷിക്കപ്പെടുമെങ്കിലും അനുഭവിക്കാൻ കഴിയുന്ന ഒരു അന്തരീക്ഷം അനുവദിക്കേണ്ടത് പ്രധാനമാണ്. ഇപ്പോള് ജീവിക്കുന്നവരുടെ ഉത്തരവാദിത്വമാണിത്. ധ്യാനലിംഗത്തിൽ നിങ്ങള് ഒരു കമ്പോളം സ്ഥാപിച്ചെന്നിരിക്കട്ടെ- എങ്കിലും ആ ഊർജത്തിന്റെ സാന്നിദ്ധ്യം അവിടെതന്നെയുണ്ടാകും, എന്നാൽ ആളുകൾക്ക് അത് അനുഭവിക്കാൻ കഴിയില്ല. ഒരു പ്രത്യേക അന്തരീക്ഷം നിലനിർത്തേണ്ടത് കൈലാസത്തിനും ഇതുപോലുള്ള മറ്റെല്ലാ സ്ഥലങ്ങൾക്കും ആത്യാവശ്യമാണ്.\nഎഡിറ്ററുടെ കുറിപ്പുകള്: ഈശാ sacred walks ജീവിതത്തില് ഒരിക്കല് മാത്രമായ\nദിവ്യവെളിപാടിനും കൈലാസപര്‍വതതെയും , മാനസ്സരോവരമെന്ന പ്രതിഭാസത്തെയും അനുഭവിക്കാനുള്ള അവസരം പ്രദാനം ചെയ്യുന്നു. കൂടുതലറിയാന് sacredwalks.org\nജീവിതം: ഒരു തീർത്ഥയാത്ര\nലോകത്തിന്‍റെ നെറുകയിൽ ഇരുന്നുകൊണ്ടാണ് സദ്ഗുരു അദ്ദേഹത്തിന്‍റെ തീര്‍ത്ഥയാത്രകളെപ്പറ്റിയും ജീവിതത്തെ പറ്റിയും ഉള്ള വിചാരങ്ങൾ പങ്കുവയ്ക്കുന്നത്. അദ്ദേഹ…


Qatar crisis:ഇറാന്റെ അഞ്ച് വിമാനങ്ങള് ഖത്തറില്, മൂന്ന് കപ്പലുകള് തയ്യാര്; പിടി അയച്ച് സൗദി സഖ്യം | Qatar Crisis: Iran Air says five planes of food have arrived to Qatar - Malayalam Oneindia\nQatar crisis:ഇറാന്റെ അഞ്ച് വിമാനങ്ങള് ഖത്തറില്, മൂന്ന് കപ്പലുകള് തയ്യാര്; പിടി അയച്ച് സൗദി സഖ്യം\nUpdated: Tue, Jun 13, 2017, 11:51 [IST]\nദോഹ/റിയാദ്: എത്ര വിലക്കേര്‍പ്പെടുത്തിയാലും ഖത്തറിനെ ഒറ്റപ്പെടുത്തില്ലെന്ന് ഉറപ്പിച്ച് ഇറാന്റെ നീക്കം. ഒരുപക്ഷേ ഇറാന് ഖത്തറിന് ചെയ്യുന്ന ഓരോ സഹയാവും പ്രതിസന്ധി രൂക്ഷമാക്കിയേക്കും എന്നും റിപ്പോര്‍ട്ടുകളുണ്ട്.\nഖത്തര് പ്രതിസന്ധിയില് തുര്‍ക്കിയുടെ മുന്നറിയിപ്പ്... ലോകം മുഴുവന് ഭയക്കണം; കാര്യങ്ങള് കൈവിടുന്നോ\nഖത്തറിന് സഹായവുമായി അഞ്ച് ഇറാന് വിമാനങ്ങളാണ് ദോഹയില് എത്തിക്കഴിഞ്ഞിട്ടുള്ളത്. ഒരു വിമാനം ഉടന് എത്തും. ഇറാനിലെ തുറമുഖങ്ങളില് മൂന്ന് കപ്പലുകള് ഏത് നിമിഷവും ഖത്തറിലേക്ക് കുതിക്കാന് തയ്യാറായിരിക്കുകയാണ്.\nഅതിനിടെ അല്‍പം പ്രതീക്ഷ നല്‍കുന്ന മറ്റൊരു സംഭവവികാസവും ഉണ്ടായിട്ടുണ്ട്. ഖത്തറിലെ കുടുംബാംഗങ്ങളുമായി സംസാരിക്കാന് ഹോട്ട് ലൈന് പ്രഖ്യാപിച്ചതാണ് അത്.\nഭക്ഷ്യ വസ്തുക്കളുടടെ കാര്യത്തില് ഖത്തര് ഭയക്കേണ്ടതില്ലെന്നായിരുന്നു ഇറാന് ഉറപ്പ് നല്‍കയിരുന്നത്. ഇപ്പോള് ആ ഉറപ്പ് പാലിക്കപ്പെട്ടിരിക്കുകയാണ്. പാര്‍ലമെന്റില് വെടിവപ്പും ബോംബാക്രമണവും നടന്നതൊന്നും ഇറാനെ ബാധിച്ചില്ല.\nഇറാന്റെ ഔദ്യോഗിക വിമാന കമ്പനിയായ ഇറാന് എയറിന്റെ അഞ്ച് വിമാനങ്ങളാണ് ഖത്തറില് എത്തിയിരിക്കുന്നത്. മറ്റൊരുപ വിമാനം ഉടന് എത്തുകയും ചെയ്യും. ഭക്ഷ്യ വസ്തുക്കളുമായാണ് വിമാനങ്ങള് ദോഹയില് എത്തിയത്.\nമൂന്ന് കപ്പലുകള് തയ്യാര്\nഖത്തറിന് ആവശ്യമായ ഭക്ഷ്യവസ്തുക്കള് കപ്പലില് എത്തിക്കും എന്നായിരുന്നു ഇറാന് ആദ്യം വ്യക്തമാക്കിയിരുന്നത്. 350 ടണ് ഭക്ഷ്യ വസ്തുക്കളുമായി മൂന്ന് കപ്പലുകള് ഇറാന് തുറമുഖത്ത് യാത്ര തുടങ്ങാന് തയ്യാറായി കിടക്കുകയാണ്.\n450 ടണ് എത്തിച്ചുകഴിഞ്ഞു\nഅഞ്ച് വിമാനങ്ങളിലായി 450 ടണ് ഭക്ഷ്യവസ്തുക്കളാണ് ഇറാന് ഇപ്പോള് തന്നെ ഖത്തറില് എത്തിച്ചിട്ടുള്ളത്. ഫലവര്‍ഗ്ഗങ്ങളും പച്ചക്കറികളും ആണ് കൂടുതല് എത്തിച്ചിട്ടുള്ളത്.\nവഴിയടപ്പോള് ഭക്ഷണം മുട്ടി\nഖത്തറുമായുള്ള വ്യോമ, സമുദ്ര അതിര്‍ത്തികളെല്ലാം തന്നെ സൗദിയും യുഎഇയും ബഹ്‌റൈനും അടച്ചിരുന്നു. ഏക കര അതിര്‍ത്തിയായ സൗദി അതിര്‍ത്തിയും അടച്ചു. ഇതോടെ ഭക്ഷ്യവസ്തുക്കളുടെ ഇറക്കുമതിയെ കാര്യമായി ബാധിക്കുകയും ചെയ്തു.\nഎണ്ണ കൊണ്ടും പ്രകൃതി വാതകം കൊണ്ടും സമൃദ്ധമാണെങ്കിലും ഭക്ഷ്യ വസ്തുക്കളുടെ ഉത്പാദനത്തിന്റെ കാര്യത്തില് ഖത്തര് ഏറെ പിറകിലാണ്. സൗദിയും യുഎഇയും ഒക്കെ തന്നെ ആയിരുന്നു ഇക്കാര്യത്തില് പ്രധാന ആശ്രയം. അതിര്‍ത്തികള് അടച്ചത് ഭക്ഷ്യക്ഷാമം ഉണ്ടാക്കും എന്ന ഭീതിയും ഉയര്‍ത്തിയിരുന്നു.\nഖത്തറികളും മറ്റ് രാജ്യക്കാരും... ഒരേ കുടംബത്തില്\nഒരു കുടുംബത്തില് തന്നെ ഖത്തറികളും സൗദികളും യുഎഇക്കാരും ഒക്കെ ഉണ്ടാകുന്നത് ഗള്‍ഫ് മേഖലയില് സാധാരണമാണ്. എന്നാല് ഇപ്പോഴത്തെ ഈ പ്രതിസന്ധി ഇത്തരം കുടുംബങ്ങളെ വലിയതോതില് ബാധിച്ചിരിക്കുകയാണ്. വലിയ സാമൂഹ്യ പ്രശ്‌നമാണ് ഇത് സൃഷ്ടിക്കുന്നത്.\nഅല്‍പം അയവ് വരുത്തി സൗദി സഖ്യം\nഈ വിഷയം അന്താരാഷ്ട്ര തലത്തില് വലിയ ചര്‍ച്ചകള്‍ക്ക് വഴിവയ്ക്കുകയും ചെയ്തു. ഇതോടെ ചില ചെറിയ ഇളവുകളുമായി സൗദി സഖ്യം രംഗത്ത് വന്നിരിക്കുകയാണ്.\nഹോട്ട് ലൈന് പ്രഖ്യാപിച്ചു\nഖത്തറി കുടുംബാംഗങ്ങളുമായി സംസാരിക്കാന് സൗദി സഖ്യരാജ്യങ്ങള് ഹോട്ട് ലൈന് പ്രഖ്യാപിച്ചിട്ടുണ്ട്. ഔദ്യോഗിക ഏജന്‍സികള് തന്നെയാണ് ഈ വാര്‍ത്ത റിപ്പോര്‍ട്ട് ചെയ്തിട്ടുള്ളത്.\nഎങ്ങനെ നല്‍കും ഹോട്ട് ലൈന്\nഖത്തര് സ്വദേശികളെ വിവാഹം ചെയ്തിട്ടുള്ള സൗദിക്കാരും യുഎഇക്കാരയും ബഹ്‌റൈന്‍കാരും എല്ലാം ഉണ്ട്. തിരിച്ചും വിവാഹങ്ങള് പതിവാണ്. ഖത്തര് പ്രതിസന്ധിയില് ഇത്തരം കുടുംബങ്ങള് ലതന്നെ ശിഥിലമായ സ്ഥിതിയാണ്. ഹോട്ട് ലൈന് പ്രഖ്യാപിച്ചിട്ടുണ്ടെങ്കിലും അത് എങ്ങനെ പ്രാവര്‍ത്തികമാക്കും എന്ന കാര്യത്തില് ഇപ്പോഴും ആശയക്കുഴപ്പം നിലനില്‍ക്കുന്നുണ്ട്.\nqatar saudi arabia uae gcc dubai bahrain iran egypt terrorism turkey ഖത്തര് പ്രതിസന്ധി സൗദി അറേബ്യ യുഎഇ ദുബായ് ജിസിസി ഇറാന് ഈജിപ്ത് തീവ്രവാദം തുര്‍ക്കി\nIran's national carrier says that sent five planes of food exports, including fruit and vegetables, have been sent to Qatar, which has been hit byaland, air and sea blockade imposed by three Arab Gulf countries.


മങ്കട അബ്ദുല്‍അസീസ് മൗലവി അതുല്യനായ സമുദായോദ്ധാരകന് - Shabab Weekly\nമങ്കട അബ്ദുല്‍അസീസ് മൗലവി അതുല്യനായ സമുദായോദ്ധാരകന്\nHomeമങ്കട അബ്ദുല്‍അസീസ് മൗലവി അതുല്യനായ സമുദായോദ്ധാരകന്\nഒരു ചതുരത്തില് ഒതുക്കാവുന്നതല്ല പ്രൊഫ. മങ്കട അബ്ദുല് അസീസ് മൗലവി എന്ന സാമുഹിക പരിഷ്‌കര്‍ത്താവിന്റെ വിശേഷണങ്ങള്. 2004 ആഗസ്തില്, മങ്കടയിലെ ഫാത്തിമ മന്‍സിലില് വെച്ച് പുടവ മാസികയ്ക്ക് വേണ്ടി അദ്ദേഹവുമായി നടത്തിയ അഭിമുഖം മധുരാര്‍ദ്ര നിമിഷമായി മനസ്സില് തങ്ങിനില്‍ക്കുന്നുണ്ട് ഇപ്പോഴും. കൃത്യമായ സാമൂഹിക പുരോഗതി ഉന്നംവെച്ച് വ്യത്യസ്ത മണ്ഡലങ്ങളില് കര്‍മനിരതമായ ജീവിതമായിരുന്നു മൗലവി നയിച്ചത്.\n1931 ജൂലൈ 15-ന് മങ്കട തയ്യില് കമ്മാലി മുസ്‌ലിയാരുടെയും പനങ്ങാങ്ങര ഫാത്തിമയുടെയും മകനായാണ് അബ്ദുല്‍അസീസ് മൗലവിയുടെ ജനനം. യാഥാസ്ഥിതിക ചിന്തകളോടും അന്ധവിശ്വാസങ്ങളോടും ചെറുപ്പം തൊട്ടേ മൗലവിക്ക് വിയോജിപ്പായിരുന്നു. മതപണ്ഡിതനായ പിതാവിന്റെ ശിക്ഷണങ്ങളും അദ്ദേഹത്തില് നിന്ന് ലഭിച്ച ആധികാരിക ഗ്രന്ഥങ്ങളും മൗലവിയില് നവോത്ഥാന ചിന്തകള് വളര്‍ത്തി.\nമങ്കട സ്‌കൂളിലെ പ്രാഥമിക പഠനത്തിന് ശേഷം തിരൂരങ്ങാടി നുറുല് ഇസ്ലാം മദ്‌റസയില് രണ്ട് വര്‍ഷം പഠിച്ചു. കെ എം മൗലവി, എം കെ ഹാജി, സീതി സാഹിബ്, ഇസ്മാഈല് സാഹിബ് തുടങ്ങിയവരുമായി അടുത്തിടപഴകാന് ഇക്കാലം നിമിത്തമായി. 1948-ല് റൗദത്തുല് ഉലൂം അറബിക്കോളജില് ചേര്‍ന്നു. അക്കാലത്ത് മഞ്ചേരിയിലായിരുന്നു സ്ഥാപനം പ്രവര്‍ത്തിച്ചിരുന്നത്. അബുസ്സ്വബാഹ് മൗലവിയുടെ വ്യക്തിത്വം അദ്ദേഹത്തെ ശക്തമായി സ്വാധീനിച്ചു. റൗദത്തില് നിന്ന് അഫ്ദലുല് ഉലമ ബിരുദം നേടി. തുടര്‍ന്ന് എസ് എസ് എല് സിയും എം എയും പ്രൈവറ്റായി എഴുതി പാസ്സായി.\nഫറൂഖ് ഹൈസ്‌കൂള്, റൗദത്തുല് ഉലൂം അറബിക്കോളജ്, മങ്കട ഹൈസ്‌കൂള്, തിരുവനന്തപുരം മഹാറാണി സത്യ പാര്‍വതീഭായ് മെമ്മോറിയല് ഇംഗ്ലീഷ് ഗേള്‍സ് ഹൈസ്‌കൂള്, പെരിന്തല്‍മണ്ണ ഗവ. ഹൈസ്‌കൂള്, കോഴിക്കോട് ഗവ. ആര്‍ട്‌സ് ആന്റ് സയന്‍സ് കോളജ്, പൊന്നാനി എം ഇ എസ് കോളജ് എന്നിവിടങ്ങളില് അധ്യാപകനായി സേവനം ചെയ്തു. പ്രിന്‍സിപ്പലായിരിക്കേ, 1987-ല് മമ്പാട് എം ഇ എസ് കോളജില് നിന്ന് ഔദ്യോഗിക ജീവിതത്തിന് വിരാമമായി.\nഇതേ വര്‍ഷം തന്നെ കാലിക്കറ്റ് യൂണിവേഴ്‌സിറ്റിയുടെ ഇസ്‌ലാമിക് ചെയര് പ്രൊഫസറായും ചന്ദ്രിക ദിനപ്പത്രത്തിന്റെ ജനറല് മാനേജരായും ചുമതലയേറ്റു. 1989 മുതല് മൂന്ന് വര്‍ഷം യു എ ഇയിലെ അല്‍ഐന് ഇസ്ലാഹി സ്‌കൂള് പ്രിന്‍സിപ്പലായും 1991 മുതല് 98 വരെ ചന്ദ്രിക പ്രസിദ്ധീകരണങ്ങളുടെ ചീഫ് എഡിറ്ററായും സേവനമനുഷ്ഠിച്ചു.\nകേരളത്തിന്റെ സാമൂഹിക നവോത്ഥാനത്തിന് മഹത്തായ സംഭാവനകള് നല്‍കിയ മൂന്ന് വ്യത്യസ്ത സംഘടനകളില് ഒരേസമയം സജീവമായി പ്രവര്‍ത്തിച്ച അത്യപൂര്‍വ പ്രതിഭയായിരുന്നു അബ്ദുല്‍അസീസ് മൗലവി. എം ഇ എസിലും ഇസ്ലാഹി പ്രസ്ഥാനത്തിലും മുസ്‌ലിംലീഗിലും അദ്ദേഹം വിശ്രമമെന്തെന്നറിയാതെ കര്‍മവസന്തങ്ങള് തീര്‍ത്തു. എം ഇ എസ് സംസ്ഥാന കമ്മിറ്റി അഡൈ്വസര്, എം ഇ എസ് ഓവര്‍സീസ് കമ്മിറ്റി വൈസ് ചെയര്‍മാന്, എം ഇ എസ് സെന്‍ട്രല് കോളജ് കമ്മിറ്റി ചെയര്‍മാന് എന്നീ നിലകളില് പ്രവര്‍ത്തിച്ച കാലഘട്ടങ്ങളില് നിരവധി വിദ്യാഭ്യാസ മുന്നേറ്റ സംരംഭങ്ങള്‍ക്ക് നേതൃത്വം നല്‍കാന് അദ്ദേഹത്തിന് സാധിച്ചു. പൊന്നാനിയിലെയും മമ്പാട്ടെയും എം ഇ എസ് കോളജുകളടക്കം നിരവധി വിദ്യാഭ്യാസ കേന്ദ്രങ്ങള് സ്ഥാപിക്കുന്നതില് മുഖ്യപങ്ക് വഹിച്ച അബ്ദുല്‍അസീസ് മൗലവി മങ്കടയിലെ വിദ്യാഭ്യാസ സമുച്ചയങ്ങളുടെ വളര്‍ച്ചയിലും നിര്‍ണായകമായ സംഭാവനകളര്‍പ്പിച്ചു. നിരവധി ഉന്നത സ്ഥാപനങ്ങള് ഉള്‍ക്കൊള്ളുന്ന മങ്കട അനാഥശാലാ സംഘത്തിന്റെ പ്രസിഡന്റായിരുന്നു മൗലവി.\nപത്തോളം വിദേശ രാജ്യങ്ങള് സന്ദര്‍ശിച്ച മൗലവി അക്കാദമിക മേഖലകളിലെ നവീന മാതൃകകള് കേരളത്തിലും നടപ്പാക്കാന് നേതൃത്വം നല്‍കി. കേരള ഗവണ്‍മെന്റിന്റെ കരിക്കുലം കമ്മിറ്റി അംഗം, കെ എന് എം സംസ്ഥാന പ്രസിഡന്റ്, മുസ്‌ലിംലീഗ് സംസ്ഥാന സമിതി അംഗം തുടങ്ങിയ നിലകളില് പ്രവര്‍ത്തിച്ചപ്പോഴും വൈജ്ഞാനിക വളര്‍ച്ച അദ്ദേഹത്തിന്റെ മുഖ്യ അജണ്ടയായിരുന്നു. വിദേശ രാജ്യങ്ങളില് ഉള്‍പ്പടെ നിരവധി വിദ്യാഭ്യാസ സെമിനാറുകളില് ഗവേഷണാത്മകമായ അറബി, ഇംഗ്ലീഷ് പ്രബന്ധങ്ങള് മൗലവി അവതരിപ്പിച്ചിട്ടുണ്ട്.\nമികച്ച എഴുത്തുകാരനായിരുന്നു അബ്ദുല്‍അസീസ് മൗലവി. റൗദത്തുല് ഉലൂം അറബിക്കോളജില് വിദ്യാര്‍ഥിയായിരിക്കേ അദ്ദേഹത്തിന് കീഴില് പുറത്തിറക്കിയ ആരാമം കൈയെഴുത്ത് മാസിക സര്‍ഗശേഷി വളര്‍ത്തുന്നതില് നിര്‍ണായക പങ്ക് വഹിച്ചു. 1950-ല് കണ്ണൂരില് നിന്ന് വളപട്ടണം അബ്ദുല്ലയുടെ പത്രാധിപത്യത്തില് പ്രസിദ്ധീകരിച്ചിരുന്ന ചിന്തകള് എന്ന മാസികയില് ‘ഉലമാക്കള്‍ക്ക് ഒരു അന്ത്യശാസനം’ എന്ന തലക്കെട്ടില് മൗലവിയുടെ ലേഖനം ആദ്യമായി അച്ചടിച്ചു വന്നു. പൗരോഹിത്യത്തിനും മുസ്ലിംകള്‍ക്കിടയിലെ ഭിന്നിപ്പു ശക്തികള്‍ക്കും എതിരെയുള്ള ആ ലേഖനം പത്തൊമ്പതാം വയസ്സിലാണ് മൗലവി എഴുതിയത്. സി എച്ച് മുഹമ്മദ് കോയ സാഹിബും കോഴിക്കോട് നിന്ന് പ്രസിദ്ധീകരിച്ചിരുന്ന പ്രവാഹം പത്രത്തിലെ ബി സി വര്‍ഗീസും മൗലവിക്ക് പ്രചോദനം നല്‍കിയ പ്രമുഖരാണ്. കെ എം മൗലവി, ഇ കെ മൗലവി എന്നിവരുടെ രചനകളും അറബി സാഹിത്യത്തില് ഡോ. അഹ്മദ് അമീന്, ഡോ. ത്വാഹാ ഹുസൈന് എന്നിവരുടെ ശൈലിയും മൗലവിയെ സ്വാധീനിച്ചിട്ടുണ്ട്.\n1967-ല് ചന്ദ്രികയില് ഖാദി മുഹമ്മദ് ബ്ന് അബ്ദുല്‍അസീസിന്റെ ഫത്ഹുല് മുബീന് എന്ന കാവ്യസമാഹാരത്തിന് പഠനമെഴുതി. 650 വരികളുള്ള ഈ കവിത പിന്നീട് പുസ്തകമായി പ്രസിദ്ധീകരിച്ചു.\nഇബ്‌നു ബത്തൂത്തയുടെ സഞ്ചാരകഥ, കേരള മുസ്ലിം ചരിത്രം: കാണാത്ത കണ്ണികള്, സാമൂതിരിക്ക് സമര്‍പ്പിച്ച അറബി മഹാകാവ്യം, ഗാന്ധിജിയുടെ മതമൗലികവാദം ഒരു വിലയിരുത്തല്, മുസ്ലിം ചിന്താപ്രസ്ഥാനങ്ങള്, എന്റെ സൗദീ കാഴ്ചകള്, ആവിഷ്‌കാര സ്വാതന്ത്ര്യം: ഒരു ചര്‍ച്ച തുടങ്ങിയവയാണ് മൗലവിയുടെ പ്രധാന കൃതികള്.\nയുവത ബുക്ഹൗസ് പ്രസിദ്ധീകരിച്ച ഇസ്ലാം അഞ്ചു വാള്യങ്ങളില് എന്ന ഗ്രന്ഥപരമ്പരയില് അബ്ദുല്‍അസീസ് മൗലവിയുടെ സംഭാവനകള് വളരെയേറെ വിലപ്പെട്ടതാണ്. നാല് ഖലീഫമാര്, അമവി അബ്ബാസി ഭരണകാലം, 53 മുസ്ലിം രാജ്യങ്ങളുടെ ചരിത്രം തുടങ്ങിയവ അദ്ദേഹമാണ് എഴുതിയത്. നാലാം വാള്യമായ ‘ചരിത്രവും വികാസവും’ എന്ന ഗ്രന്ഥത്തിന്റെ ചീഫ് എഡിറ്റര് അബ്ദുല്‍അസീസ് മൗലവിയായിരുന്നു.\nവിശ്രുത അറബ് സാഹിത്യകാരന് ശൈഖ് മുഹമ്മദ് ഉബൂദി ‘ഫീ ജനൂബില് ഹിന്ദ്’ എന്ന തന്റെ കൃതിയില് പലയിടത്തായി മങ്കട അബ്ദുല്‍അസീസ് മൗലവിയെ പരാമര്‍ശിക്കുന്നുണ്ട്: ‘മദ്രാസില് ഞങ്ങളുടെ ഗൈഡ് സഹോദരന് പ്രൊഫ. അബ്ദുല്‍അസീസ് കമാല് തയ്യില് ആയിരുന്നു. ഒരു കോളജ് പ്രൊഫസറായ അദ്ദേഹം അറബി ഒഴുക്കോടെ ഭംഗിയായി സംസാരിക്കാന് കഴിയുന്ന ഇന്ത്യക്കാരനാണ്. ജാഹിലിയ്യ- അബ്ബാസിയ്യ കാലങ്ങളിലെ നിരവധി കവിതാ സാഹിത്യഭാഗങ്ങള് അദ്ദേഹത്തിനു മന:പാഠമാണ്. അറബികള്‍ക്കിടയില്‍ത്തന്നെ അല്‍പം പേര്‍ക്കേ ഈ കഴിവുള്ളൂ’ (പേജ് 63).\nമതസൗഹാര്‍ദം നിലനിര്‍ത്തുന്നതിനും ഊഷ്മളമാക്കുന്നതിനും ധന്യമായ പല പ്രവര്‍ത്തനങ്ങളും മൗലവി നടത്തിയിരുന്നു. അദ്ദേഹം നേതൃത്വം നല്‍കിയ മതമൈത്രിയുടെ മാതൃകകള് ഇന്ത്യന് പാര്‍ലമെന്റില് വരെ പ്രശംസിക്കപ്പെട്ടതാണ്.\nകാലിക്കറ്റ് യൂണിവേഴ്‌സിറ്റി ബോര്‍ഡ് ഓഫ് സ്റ്റഡീസ് ചെയര്‍മാന്, ഫാക്കല്‍റ്റി ഓഫ് ലാംഗേജസ് അംഗം, യൂണിവേഴ്‌സിറ്റി ഇസ്ലാമിക് ചെയര് പ്രൊഫസര്, മഹാത്മാഗാന്ധി യൂണിവേഴ്‌സിറ്റി ബോര്‍ഡ് ഓഫ് സ്റ്റഡീസ് അംഗം എന്നീ നിലയിലും മൗലവി പ്രവര്‍ത്തിച്ചിരുന്നു. മികച്ച വാഗ്മി, ചിന്തകന്, ചരിത്രകാരന്, വിദ്യാഭ്യാസ വിചക്ഷണന്, മതപണ്ഡിതന്, അറബി ഭാഷാ ഗവേഷകന്, അധ്യാപകന് തുടങ്ങിയ മേഖലകളില് പ്രശസ്തനായ മങ്കട ടി അബ്ദുല്‍അസീസ് മൗലവി 2007 ആഗസ്റ്റ് 12ന് 76-ാം വയസ്സില് അന്തരിച്ചു


12 Aug, 2019, 10:16 am\nപശ്ചിമഘട്ട സംരക്ഷണത്തില് വരുത്തിയ വീഴ്ച്ചയാണ് കേരളം ഇപ്പോള് നേരിടുന്ന ദുരന്തങ്ങള്‍ക്ക് കാരണമെന്ന് പ്രശസ്ത പരിസ്ഥിതി ശാസ്ത്രജ്ഞന് മാധവ് ഗാഡ്ഗില്. കേരളത്തിലെ പരിസ്ഥിതി ലോല പ്രദേശങ്ങള് സംരക്ഷിക്കുന്നതില് സംസ്ഥാനസര്‍ക്കാരിന് വീഴ്ച്ചപറ്റി. ഒരു ചെറിയ വിഭാഗത്തിന്റെ താല്‍പര്യം സംരക്ഷിക്കുന്നതിനായി പൊതുജനങ്ങളുടേയും പരിസ്ഥിതിയുടേയും ഭാവിയേക്കുറിച്ച് സര്‍ക്കാര് മറന്നുവെന്നും ഗാഡ്ഗില് കമ്മിറ്റി അദ്ധ്യക്ഷന് പറഞ്ഞു. ഏഷ്യാനെറ്റ് ന്യൂസ് ചാനലിനോടായിരുന്നു അദ്ദേഹത്തിന്റെ പ്രതികരണം.\nവലിയ ക്വാറികള്‍ക്ക് പോലും ഇപ്പോള് നിയന്ത്രണങ്ങളില്ലാതെ സംസ്ഥാനസര്‍ക്കാര് ലൈസന്‍സ് നല്‍കുകയാണ്. പരിസ്ഥിതി സംരക്ഷണത്തിന് വേണ്ടത് പുതിയ നിയമങ്ങളല്ല. ഉള്ള നിയമങ്ങള് പാലിക്കപ്പെടുന്നുവെന്ന് ഉറപ്പാക്കുകയാണ് വേണ്ടത്.\nവികേന്ദ്രീകരണത്തിലൂടെ തദ്ദേശസ്വയംഭരണസ്ഥാപനങ്ങള്‍ക്ക് കൂടുതല് അധികാരം നല്‍കി പരിസ്ഥിതി സംരക്ഷണം ഉറപ്പാക്കാന് സര്‍ക്കാര് തയ്യാറാവണം.കേരളത്തില് കഴിഞ്ഞ പ്രളയകാലത്തുണ്ടായതിന് സമാനമായ സാഹചര്യമാണ് മഹാരാഷ്ട്ര-കര്‍ണാടക അതിര്‍ത്തിയില് സംഭവിച്ചതെന്നും മാധവ് ഗാഡ്ഗില് ചൂണ്ടിക്കാട്ടി.\nമലയിടിച്ചിലിന്റേയും പ്രളയത്തിന്റേയും പശ്ചാത്തലത്തില് മാധവ് ഗാഡ്ഗില് പറഞ്ഞത് ശരിയാണെന്ന് വീണ്ടും തെളിഞ്ഞെന്ന് ചൂണ്ടിക്കാട്ടി നിരവധി പോസ്റ്റുകളാണ് സോഷ്യല് മീഡിയയില് ഷെയര് ചെയ്യപ്പെടുന്നത്.\nനൗഷാദ്: സഹജീവി സ്‌നേഹത്തിന്റെ തീരാത്ത സ്‌റ്റോക്ക്\nഗാഡ്ഗില് കമ്മിറ്റി പറഞ്ഞത്\nയുപിഎ സര്‍ക്കാരിന്റെ കാലത്ത് നിയോഗിക്കപ്പെട്ട വെസ്റ്റേണ് ഗാട്‌സ് എക്കോളജി എക്‌സ്‌പേര്‍ട് പാനില് സമര്‍പ്പിച്ച ഗാഡ്ഗില് കമ്മിറ്റി റിപ്പോര്‍ട്ട് വലിയ വിവാദങ്ങള്‍ക്ക് വഴി വെച്ചിരുന്നു. ഒരുവര്‍ഷത്തോളം നീണ്ടുനിന്ന പഠനങ്ങള്‍ക്ക് ശേഷം 2011 സെപ്റ്റംബറില് ആണ് ഗാഡ്ഗില് കമ്മിറ്റി റിപ്പോര്‍ട്ട് സമര്‍പ്പിക്കപ്പെട്ടത്. പശ്ചിമഘട്ടം ഉള്‍പെടുന്ന ആറ് സംസ്ഥാനങ്ങളില് 14 അംഗ വിദഗ്ധ സംഘം തെളിവെടുപ്പ് നടത്തി. പരിസ്ഥിതിസംഘടനകളും ശാസ്ത്രസാങ്കേതികകൂട്ടായ്മകളും വിവിധ മേഖലകളിലെ വിദഗ്ധരുമായി ചര്‍ച്ച നടത്തിയുമാണ് ഗാഡ്ഗിലും സംഘവും റിപ്പോര്‍ട്ട് തയ്യാറാക്കിയത്.\nപശ്ചിമഘട്ടത്തെ മൂന്ന് തരം പരിസ്ഥിതി ലോല മേഖലകളാക്കി മനുഷ്യഇടപെടല് വഴി നടക്കുന്ന പ്രവര്‍ത്തനങ്ങളെ, ചെയ്യാവുന്നത്, പാടില്ലാത്തത് എന്ന രീതിയില് തരംതിരിച്ചു. ഇങ്ങനെ നിര്‍ദേശിക്കുമ്പോള് സുസ്ഥിരവികസനം, മണ്ണ്-ജല- വന-ജൈവവൈവിധ്യസംരക്ഷണം എന്നീ കാര്യങ്ങളാണ് പ്രധാനമായും പരിഗണിച്ചത്.\nജൈവസവിശേഷതകള്, ഉയരം, ചെരിവ്, കാലാവസ്ഥ, പ്രകൃതിക്ഷോഭസാധ്യത, ചരിത്രപ്രാധാന്യം എന്നിവയെല്ലാം കണക്കിലെടുത്ത് എന്തൊക്കെ കാര്യങ്ങള് ആവാം, എന്തൊക്കെയാണ് ഒഴിവാക്കേണ്ടത് എന്ന് റിപ്പോര്‍ട്ട് നിര്‍ദേശിച്ചു. പശ്ചിമഘട്ട പ്രദേശത്തെ ഭൂവിനിയോഗത്തില് ഒരു സാമൂഹികനിയന്ത്രണം ഏര്‍പ്പെടുത്താനുള്ള ശ്രമമായിരുന്നു ഗാഡ്ഗില് കമ്മിറ്റിയുടേത്. പ്രദേശവാസികളുടെ പൂര്‍ണ്ണ പങ്കാളിത്തത്തോടെയുള്ള സുസ്ഥിര വികസനം കമ്മിറ്റി വിഭാവനം ചെയ്തു. ഇത് കേരളത്തിന്റെ സാഹൂഹിക-സാമ്പത്തിക ഭാവി തകര്‍ക്കുമെന്ന പ്രചരണമാണ് പ്രതിഷേധങ്ങള്‍ക്ക് ഇടയാക്കിയത്. ഇടുക്കിയിലും വയനാട്ടിലും റിപ്പോര്‍ട്ടിനെതിരെ വ്യാപക പ്രചരണങ്ങളും പ്രക്ഷോഭങ്ങളുമുണ്ടായി. റിപ്പോര്‍ട്ടിനെ അനുകൂലിക്കുകയും അത് ചര്‍ച്ച ചെയ്യപ്പെടുകയും ചെയ്യണമെന്ന് ആവശ്യപ്പെട്ട അന്നത്തെ ഇടുക്കി എം പി പി ടി തോമസിന് കടുത്ത അധിക്ഷേപങ്ങള് നേരിടേണ്ടി വന്നു. കത്തോലിക്കാ സഭയുടെ നേതൃത്വത്തില് നടത്തിയ ഒരു പ്രതിഷേധത്തിനിടെ പി ടി തോമസിന്റെ ശവഷോഷയാത്ര നടത്തുകയും എംപിയെ പ്രതീകാത്മകമായി സംസ്‌കരിക്കുകയും ചെയ്തു.


സിബിഐ അന്വേഷണം വേണ്ട, അന്വേഷണത്തില് സംതൃപ്തരെന്ന് ആക്രമിക്കപ്പെട്ട നടിയുടെ കുടുംബം-Actress abduction case: family doesn't want cbi inquiry\nനിരവധി പേര് കേസില് നിന്നും പിന്മാറാന് ഉദ്ദേശമുണ്ടോ എന്ന് ചോദിക്കുന്നുണ്ടെന്നും, എന്നാല് പിന്മാറാനാണെങ്കില് കേസുമായി മുന്നോട്ടു വരില്ലായിരുന്നുവെന്നും അദ്ദേഹം ഫെയ്‌സ്ബുക്കില് കുറിച്ചു.\nതൃശൂര്: കൊച്ചിയില് നടി ആക്രമിക്കപ്പെട്ട കേസില് സിബിഐ അന്വേഷണം ആവശ്യമില്ലെന്ന് നടിയുടെ കുടുംബം. അന്വേഷണത്തില് തങ്ങള് പൂര്‍ണ സംതൃപ്തരാണെന്ന് ആക്രമിക്കപ്പെട്ട നടിയുടെ സഹോദരൻ രാജേഷ് ബി.മേനോന്റെ ഫെയ്‌സ്ബുക്ക് കുറിപ്പ്.\n‘കേരള മുഖ്യമന്ത്രിയുടെ നീതിയുക്തവും ധീരവുമായ നിലപാടിലും കേരള പോലീസിന്റെ ഇതുവരെയുള്ള സത്യസന്ധമായ അന്വേഷണത്തിലും ഞങ്ങള് പരിപൂര്‍ണ സംതൃപതരാണ്. അന്വേഷണം അതിന്റെ കൃത്യമായ വഴികളിലൂടെ തന്നെയാണ് പോയ്‌ക്കൊണ്ടിരിക്കുന്നത് എന്ന് ഞങ്ങള് ഉറച്ചു വിശ്വസിക്കുന്നു . അതുകൊണ്ട് തന്നെ കേരള പൊലീസില് നിന്നും അന്വേഷണം സിബിഐയിലേക്ക് മാറ്റുന്നതിന് ഞങ്ങള് ആഗ്രഹിക്കുന്നുമില്ല, അതിന് തയാറുമല്ല’ എന്ന് അദ്ദേഹം ഫെയ്ബുക്കില് കുറിച്ചു.\nരാജേഷ് ബി.മേനോന്റെ ഫെയ്‌സ്ബുക്ക് കുറിപ്പിന്റെ പൂര്‍ണരൂപം:\nഇന്നത്തെ സാഹചര്യത്തില് പ്രത്യക്ഷമായും പരോക്ഷമായും നിരവധിപേരുടെ ചോദ്യങ്ങളും കണ്ടെത്തലുകളും ആകുലതകളും ഞങ്ങളിലേക്ക് വന്നുകൊണ്ടിരിക്കുകയാണ് . അതില് ആദ്യത്തേത് ഈ കേസില് നിന്നും പിന്മാറുമോ എന്നുള്ളതാണ് . ഇതുനുത്തരം ഞാന് മുന്‍പേ പറഞ്ഞത് തന്നെയാണ് . പിന്മാറാനായിരുന്നെങ്കില് ഒരിക്കലും മുന്നോട്ടു വരുമായിരുന്നില്ല . മറ്റൊന്ന് കേസിന്റെ ഗതിവിഗതികളില് ഇപ്പോള് സംതൃപ്തരാണോ അതോ അന്വേഷണം സിബിഐ ക്ക് വിടുന്നുണ്ടോ എന്നതാണ് . കേരള മുഖ്യമന്ത്രിയുടെ നീതിയുക്തവും ധീരവുമായ നിലപാടിലും കേരള പോലീസിന്റെ ഇതുവരെയുള്ള സത്യസന്ധമായ അന്വേഷണത്തിലും ഞങ്ങള് പരിപൂര്‍ണ്ണ സംതൃപതരാണ് . അന്വേഷണം അതിന്റെ കൃത്യമായ വഴികളിലൂടെ തന്നെയാണ് പോയ്‌ക്കൊണ്ടിരിക്കുന്നത് എന്ന് ഞങ്ങള് ഉറച്ചു വിശ്വസിക്കുന്നു . അതുകൊണ്ട് തന്നെ കേരള പോലീസില് നിന്നും അന്വേഷണം സിബിഐ യിലേക്ക് മാറ്റുന്നതിന് ഞങ്ങള് ആഗ്രഹിക്കുന്നുമില്ല , അതിന് തയ്യാറുമല്ല . ഞാന് നേരില് അറിയുന്നതും അറിയാത്തതുമായ നിങ്ങള് സുഹൃത്തുക്കളാണ് എന്റെയും എന്റെ കുടുംബത്തിന്റേയും പിന്‍ബലം . നീതിയ്ക്കു വേണ്ടിയുള്ള ഈ പോരാട്ടത്തില് ഞങ്ങളുടെ കൂടെ എന്നുമുണ്ടായിരിക്കണം .\nപി.സി.ജോർജിനെതിരെ കേസെടുത്തു, വനിതാ കമ്മിഷൻ അധ്യക്ഷയ്ക്ക് വധഭീഷണി


കോവിഡ് മൂന്നാം തരംഗത്തിന്റെ ഇര കുട്ടികള്; മുന്നൊരുക്കം വേണമെന്ന് നിംഹാന്‍സിലെ വൈറോളജി വിദഗ്ധന്\nന്യൂഡല്‍ഹി: കോവിഡ് മൂന്നാം തരംഗത്തിന്റെ ഇരകള് കുട്ടികളായേക്കാമെന്ന് മുന്നറിയിപ്പ്. ബംഗളൂരു നിംഹാന്‍സിലെ വൈറോളജിസ്റ്റ് ഡോ. രവിയാണ് മുന്നറിയിപ്പ് നല്‍കുന്നത്. മൂന്നാം തരംഗത്തില് രോഗബാധിതരാകുന്ന കുട്ടികളെ ചികിത്സിക്കുന്നതിനായി മഹാരാഷ്ട്ര ടാസ്‌ക് ഫോഴ്‌സ് രൂപീകരിച്ചു. സാംക്രമിക രോഗവിദഗ്ധനല്ലെങ്കിലും മഹാരാഷ്ട്ര സര്‍ക്കാരിന്റെ നടപടി ശരിയാണെന്നു മനസിലാക്കാന് സാമാന്യബുദ്ധി മതിയെന്നും ഡോ. രവി പറഞ്ഞു.\nകോവിഡ് ആദ്യ തരംഗത്തില് രോഗബാധിതരായവരില് കൂടുതലും പ്രായമായവരായിരുന്നു. ചെറുപ്പക്കാരില് അധികം രോഗബാധ ഉണ്ടായില്ല. എന്നാല്, വൈറസിന്റെ രണ്ടാം തരംഗത്തില് രോഗത്തിന് കീഴടങ്ങിയവരില് ഏറെയും ചെറുപ്പക്കാരാണ്. മുതിര്‍ന്നവരില് രോഗം വന്ന് രോഗപ്രതിരോധശേഷി കൈവരിച്ചതോടെ വൈറസ് ആക്രമിക്കുക കുട്ടികളെയാവും. 18 വയസിനു താഴെയുള്ള കുട്ടികള്‍ക്ക് വാക്‌സിന് നല്‍കാത്തതും രോഗബാധയേല്‍ക്കാനുള്ള സാധ്യത കൂട്ടുന്നുവെന്നും ഡോ. രവി പറയുന്നു.\n12 വയസിനു താഴെയുള്ള 165 ലക്ഷം കുട്ടികളാണ് ഇന്ത്യയിലുള്ളത്. ഇവരില് 20 ശതമാനം പേര് രോഗബാധിതരാവും. ഇവരില്‍ത്തന്നെ അഞ്ച് ശതമാനത്തിന് തീവ്രപരിചരണ വിഭാഗത്തില് ചികിത്സ ആവശ്യമായിവന്നേക്കാം. അങ്ങനെ വരുമ്പോള്, 1.65 ലക്ഷം പീഡിയാട്രിക് ഐസിയു ബെഡുകള് വേണ്ടിവരും. നിലവില് മുതിര്‍ന്നവര്‍ക്കായി 90.000 വും കുട്ടികള്‍ക്കായി 2000 ന് താഴെ ഐസിയു ബെഡുകളുമാണ് ഉള്ളതും അദ്ദേഹം ചൂണ്ടിക്കാട്ടുന്നു.\nമൂന്നാം തരംഗത്തിന് മുമ്പ് മുതിര്‍ന്നവര്‍ക്കെല്ലാം വാക്‌സിനേഷന് നല്‍കണമെന്നും ഡോ. രവി പറയുന്നു. മുതിര്‍ന്നവരെ പോലെയല്ല കുട്ടികള്. കുട്ടികള് രോഗബാധിതരായാണ് അച്ഛന്റെയോ അമ്മയുടെയോ പരിചരണം വേണം. അതുകൊണ്ടാണ് മൂന്നാം തരംഗത്തിനു മുമ്പ് മുതിര്‍ന്നവരുടെ വാക്‌സിനേഷന് പരമാവധി പൂര്‍ത്തിയാക്കണമെന്ന് പറയുന്നതെന്നും ഡോ. രവി പറഞ്ഞു.


തണുത്തു കുളിരണിഞ്ഞു മൂന്നാർ; വിനോദ സഞ്ചാരികളുടെ ഒഴുക്ക് തുടങ്ങി. - Kothamangalam News\nകോതമംഗലം :തണുത്തു കുളിരണിഞ്ഞു മൂന്നാർ. മൂന്നാറിൽ അതിശൈത്യം ആരംഭിച്ചു. ഇതോടെ സഞ്ചാരികളുടെ ഒഴുക്ക് ആരംഭിച്ചു. കോവിഡ് ഭീതി മൂലം കഴിഞ്ഞ 4,5മാസക്കാലമായി മൂന്നാർ അടഞ്ഞു കിടക്കുകയായിരുന്നു. ഹോട്ടലുകളും, ഹോം സ്റ്റേ എല്ലാം ആളില്ലാതായതോടെ അടച്ചു. എന്നാൽ വീണ്ടും തെക്കിന്റെ കശ്മീർ എന്നറിയപ്പെടുന്ന മുന്നാറിൽ പുത്തൻ ഉണർവ് സമ്മാനിച്ചു, ടൂറിസം മേഖല ഉണർന്നു. ടൗണിൽ തിങ്കളാഴ്ച രാവിലെ താപനില ആറ് ഡിഗ്രിയിലെത്തി. ഈ സീസണിലെ ഏറ്റവും താഴ്ന്ന താപനിലയാണിത്. നല്ലതണ്ണി, മാട്ടുപ്പട്ടി, ചൊക്കനാട് എന്നിവടങ്ങളിലും താപനില ആറായിരുന്നു.\nവിദൂര എസ്റ്റേറ്റുകളായ തെന്മല, ചെണ്ടുവര, ഗുണ്ടുമല, ലക്ഷ്മി, ചിറ്റുവര എന്നിവിടങ്ങളിൽ നാലായിരുന്നു തിങ്കളാഴ്ചത്തെ താപനില. മുൻവർഷങ്ങളെ അപേക്ഷിച്ച് ഇത്തവണ തണുപ്പുകാലം നേരത്തെതുടങ്ങി. കഴിഞ്ഞ രണ്ടുവർഷങ്ങളിലും ഡിസംബർ പകുതിയോടെയാണ് മൂന്നാറിൽ തണുപ്പുകാലം തുടങ്ങിയത്. വരുംദിവസങ്ങളിൽ താപനില മൈനസിലെത്താനാണ് സാധ്യത. ഒപ്പം മഞ്ഞുവീഴ്ചയും ആരംഭിക്കും. കഴിഞ്ഞവർഷം ജനുവരി ആദ്യവാരം താപനില മൈനസ് നാല് വരെയെത്തിയിരുന്നു.സഞ്ചാരികളെ ആകര്‍ഷിക്കുവാനും തകര്‍ന്നടിഞ്ഞ വിനോദ സഞ്ചാര മേഖലയെ കൈപിടിച്ച് ഉയര്‍ത്തുവാനും സാധിക്കുന്ന രീതിയിലാണ് ഇവിടെ വിനോദ സഞ്ചാരം പുനരാരംഭിച്ചിരിക്കുന്നത്.\nസഞ്ചാരികള്‍ക്കായി വലിയ ശതമാനം വരെ ഇളവിലാണ് ഇപ്പോള് ഹോട്ടലുകള് റൂം നല്കുന്നത്. ഇത് കൂ‌ടാതെ ആരോഗ്യ സുരക്ഷാ കാര്യങ്ങളില് വന് പരിഗണനയാണ് നല്കുന്നതും. മുന്‍പത്തേതില് നിന്നും വ്യത്യസ്തമായി ഭൂരിഭാഗം ആളുകൾ ഏജന്‍സികളേയോ ട്രാവല് സൈറ്റുകളേയോ ആശ്രയിക്കാതെ നേരിട്ടെത്തിയാണ് ഹോട്ടലുകളില് റൂം ബുക്ക് ചെയ്യുന്നത്.ഇതിനു പുറമെ സഞ്ചാരികളെ ആകർഷിക്കാൻ മുന്നാറിലെ കെ എസ് ആർ ടി സി യും ഉണ്ട്. ആനവണ്ടിയിൽ ചുരുങ്ങിയ ചിലവിൽ രാപ്പകർക്കാനുള്ള അവസരമാണ് കെ എസ് ആർ ടി സി ഒരുക്കുന്നത്.\nതണുപ്പുകാലം ആരംഭിച്ചതോടെ വരുംദിവസങ്ങളിൽ വിനോദസഞ്ചാരികളുടെ വരവ് കൂടുമെന്നാണ് പ്രതീക്ഷ. ഇതോടെ തകർന്ന മുന്നാറിലെ ടൂറിസം മേഖല ഉയർത്തെഴുന്നേൽക്കും.


പുതിയ ഭൂപരിഷ്‌കരണ നയവുമായി കേന്ദ്രസര്‍ക്കാര്\nന്യൂദല്‍ഹി: ദേശീയ ഭൂപരിഷ്‌കരണ നയം നടപ്പാക്കാനും ഭൂപ്രശ്‌നങ്ങളില് കാര്യക്ഷമമായ നടപടികള്‍ക്കുമായി ദേശീയ ഭൂപരിഷ്‌കരണ കൗണ്‍സില് ഉടച്ചുവാര്‍ക്കാനും കേന്ദ്രസര്‍ക്കാര് ഒരുങ്ങുന്നു. മൂന്ന് മാസത്തിനകം ഹൈദരാബാദില് ഇതുമായി ബന്ധപ്പെട്ട് പ്രത്യേക യോഗം വിളിച്ച് ചേര്‍ക്കാനും സര്‍ക്കാര് തീരുമാനിച്ചിട്ടുണ്ട്.\nപ്രധാനമന്ത്രി അധ്യക്ഷനായ കൗണ്‍സിലില് അദ്ദേഹത്തിന് പകരം കേന്ദ്ര ഗ്രാമവികസനമന്ത്രി ജയറാം രമേഷിനെ അധ്യക്ഷനാക്കി പുതിയ കൗണ്‍സില് രൂപീകരിക്കാനും സര്‍ക്കാര് പദ്ധതിയിടുന്നുണ്ട്. പ്രധാനമന്ത്രിയുടെ തിരക്ക് പരിഗണിച്ചാണ് അദ്ദേഹത്തെ മാറ്റി പകരം ജയറാം രമേഷിനെ അധ്യക്ഷനാക്കുന്നതെന്നാണ് സര്‍ക്കാര് പറയുന്നത്. ഇതുമായി ബന്ധപ്പെട്ട ചര്‍ച്ചക്ക് ദേശീയ ഭൂപരിഷ്‌കരണ കൗണ്‍സില് അംഗവും ഏകതാ പരിഷത്ത് ദേശീയ അധ്യക്ഷനുമായ പി.വി. രാജഗോപാല് പ്രധാനമന്ത്രി ഡോ. മന്‍മോഹന്‍സിങ്ങിനെ കാണും.\nഇന്നലെ ഭൂമി പ്രശ്‌നങ്ങളെക്കുറിച്ച് ജയറാം രമേഷും രാജഗോപാലും ചര്‍ച്ച നടത്തിയിരുന്നു. ഭൂപരിഷ്‌കരണം നടപ്പാക്കണമെന്നാവശ്യപ്പെട്ട് ഏകതാ പരിഷത്ത് ഗാന്ധിജയന്തി ദിനത്തില് തുടങ്ങാനിരിക്കുന്ന ഒരു ലക്ഷം ഭൂരഹിതരുടെ പദയാത്ര മുന്നില് കണ്ടായിരുന്നു ചര്‍ച്ച.\nഈ ചര്‍ച്ചയിലാണ് ഭൂപരിഷ്‌കരണ നയത്തിന്റെ കരട് തയ്യാറാക്കാനുള്ള നടപടികള് തുടങ്ങിവെക്കാന് ധാരണയായത്. ഇക്കാര്യത്തില് സര്‍ക്കാര് കാര്യക്ഷമമായി മുന്നോട്ടു പോവുമെന്ന് മന്ത്രി ജയറാം രമേഷ് ഉറപ്പു നല്‍കി. പാര്‍പ്പിടം അവകാശമാക്കുന്ന നിയമം നടപ്പാക്കാമെന്ന് യോഗത്തില് ജയറാം രമേഷ് സമ്മതിച്ചു. ഭവനരഹിതര്‍ക്ക് വീടുവെക്കാന് ചുരുങ്ങിയത് പത്തുസെന്റ് നല്‍കണമെന്ന് രാജഗോപാല് ആവശ്യപ്പെട്ടിരുന്നു.


Not afraid of being in same frame as an industrialist: PM Modi; 'വ്യവസായികള്‍ക്കൊപ്പം ഒരേ ഫ്രെയിമില് നില്‍ക്കാന് എനിക്ക് മടിയില്ല'; പ്രധാനമന്ത്രി നരേന്ദ്രമോദി\nNot Afraid Of Being In Same Frame As An Industrialist Pm Modi\n'വ്യവസായികള്‍ക്കൊപ്പം ഒരേ ഫ്രെയിമില് നില്‍ക്കാന് എനിക്ക് മടിയില്ല'; പ്രധാനമന്ത്രി നരേന്ദ്ര മോദി\nഉത്തർപ്രദേശിൽ 60,000 കോടിയുടെ 81 പദ്ധതികൾക്ക് തുടക്കം കുറിച്ച് സംസാരിക്കുകയായിരുന്നു മോദി\nJuly 30, 2018 09:21:49 am\nലക്‌നൗ: വ്യവസായികള്‍ക്കൊപ്പം ഒരേ ഫ്രെയിമില് നില്‍ക്കാന് മറ്റ് ചിലരെ പോലെ തനിക്ക് മടിയില്ലെന്ന് പ്രധാനമന്ത്രി നരേന്ദ്ര മോദി. വ്യവസായികള്‍ക്കും വ്യാപാര പ്രമുഖര്‍ക്കും ഒപ്പം താന് നില്‍ക്കുമെന്നും തന്റെ ഉദ്ദേശ്യം നീതിയുക്തമാണെന്നും മോദി പറഞ്ഞു. ഉത്തർപ്രദേശിൽ 60,000 കോടിയുടെ 81 പദ്ധതികൾക്ക് തുടക്കം കുറിച്ച് സംസാരിക്കുകയായിരുന്നു അദ്ദേഹം.\n‘വ്യവസായികള്‍ക്കും വ്യാപാര പ്രഭുക്കള്‍ക്കും ഒപ്പം പരസ്യമായി നില്‍ക്കാന് മറ്റ് ചിലരെ പോലെ എനിക്ക് മടിയില്ല. കാരണം എന്റെ ഉദ്ദേശ്യം നല്ലത് മാത്രമാണ്. രാജ്യ വിട്ടതും ജയിലില് കഴിയുന്നതുമായ വ്യവസായികളെ പോലെ മറ്റ് വ്യവസായികളേയും കള്ളന്മാരായി മുദ്ര കുത്തരുത്. വ്യവസായികളും രാജ്യത്തിന്റെ വികസനത്തിന് സംഭാവന നല്‍കുന്നുണ്ട്’, മോദി പറഞ്ഞു.\nവ്യവസായികളെ സഹായിക്കാനാണ് മോദി സര്‍ക്കാരിന്റെ പ്രവര്‍ത്തനങ്ങളെന്ന പ്രതിപക്ഷ വിമര്‍ശനത്തിനാണ് അദ്ദേഹം മറുപടി പറഞ്ഞത്. 60,000 കോടി മുതൽ മുടക്കിൽ നിരവധി പദ്ധതികൾ ഒന്നിച്ച് നടപ്പാക്കുന്നത് റെക്കോർഡാണെന്ന് മോദി കൂട്ടിച്ചേര്‍ത്തു. ഡിജിറ്റൽ ഇന്ത്യ, മേക്ക് ഇൻ ഇന്ത്യ പദ്ധതികൾക്ക് പുതിയ ദിശാബോധം നൽകുന്നതായിരിക്കും ഈ കാൽവയ്പ്. ഡിജിറ്റൽ രംഗത്ത് അടിസ്ഥാനസൗകര്യ വികസനം വരുന്നതോടെ ഉത്തർപ്രദേശിന്റെ മുഖച്ഛായ തന്നെ മാറുമെന്നും അദ്ദേഹം ചൂണ്ടിക്കാട്ടി. ഈ പദ്ധതികൾ പൂർണ തോതിൽ നടപ്പാകുന്നതോടെ രണ്ട് ലക്ഷം പേർക്ക് തൊഴിൽ ലഭിക്കുമെന്നാണ് പ്രതീക്ഷയെന്ന് യുപി വ്യവസായ മന്ത്രി സതീഷ് മഹാന പറഞ്ഞു.\nഊർജ്ജോല്പാദനം, അടിസ്ഥാനസൗകര്യ വികസനം, ഐടി, ഇലക്ട്രോണിക് രംഗത്തെ വികസനം, വിനോദസഞ്ചാര വളർച്ച തുടങ്ങിയവയ്ക്കായി 4.28 ലക്ഷം കോടി രൂപയുടെ നിക്ഷേപമാണ് സംസ്ഥാന സർക്കാർ ലക്ഷ്യമിടുന്നത്. ഇതിനായി നടത്തിയ നിക്ഷേപ സംഗമത്തിന് പിന്നാലെ 60,000 കോടി രൂപയുടെ പദ്ധതികൾക്ക് ധാരണയായത് മികച്ച നേട്ടമാണ്. റിലയൻസ് ജിയോ 10,000 കോടിയും ബിഎസ്എൻഎൽ 5000 കോടി രൂപയുമാണ് ഉത്തർപ്രദേശിൽ നിക്ഷേപിക്കുന്നത്. ഇൻഫോസിസ് (5000 കോടി), ടിസിഎസ് (2500 കോടി), അദാനി പവർ (2500 കോടി), പേടിഎം (3500 കോടി) എന്നിവയും നിക്ഷേപ സന്നദ്ധത അറിയിച്ചിട്ടുണ്ട്.\nTags: BJP, Narendra Modi, Uttar Pradesh\nബിഗ് ബോസില് ഒരു വന്‍മരം കടപുഴകുകയാണ്; ചെറുകുലുക്കം പോലും ഉണ്ടാക്കാതെ ഇന്ന് വീണേക്കാം